സാരിയിൽ കിടിലൻ ലുക്കിൽ പ്രിയതാരം നീരജ നായർ.. പുത്തൻ ഷൂട്ട് ഏറ്റെടുത്ത് സോഷ്യൽ മീഡിയ.. ഫോട്ടോസ് - OMF Media Live\nViral Viral Photoshoots സാരിയിൽ കിടിലൻ ലുക്കിൽ പ്രിയതാരം നീരജ നായർ.. പുത്തൻ ഷൂട്ട് ഏറ്റെടുത്ത് സോഷ്യൽ മീഡിയ.. ഫോട്ടോസ്\nസിനിമ താരങ്ങളെ പോലെ തന്നെ സോഷ്യൽ മീഡിയിൽ ഒരുപാട് ആരാധകരുള്ളവരാണ് ഇന്നത്തെ മോഡലുകൾ. സോഷ്യൽ മീഡിയ തുറന്നാൽ തന്നെ എത്തരത്തിലുള്ള മോഡലുകളുടെ വ്യത്യസ്തങ്ങളായ ഫോട്ടോസ് കൊണ്ട് നിറയുകയാണ്. പല താരങ്ങളും പെട്ടന്ന് വൈറലാവാനും ആരാധകരെ നേടിയെടുക്കാനും വേണ്ടി തിരഞ്ഞെടുക്കുന്ന ഒരു എളുപ്പ മാർഗ്ഗമാണ് ഈ മോഡലിങ്ങും സോഷ്യൽ മീഡിയയും.\nമോഡലിങ്ങിൽ കൂടി അവരുടെ കരിയർ മാറി മറിഞ്ഞ ഒരുപാട് താരങ്ങളുണ്ട് ഇന്ന് നമുക്ക് ചുറ്റും. പൊതുവെ രണ്ട് താരത്തിനുള്ള മോഡലുകളാണ് ഇന്നുള്ളത് അതിൽ ഒന്ന് സമൂഹത്തിൽ നടക്കുന്ന പ്രശ്നങ്ങളെ ആശയങ്ങളാക്കി സോഷ്യൽ മീഡിയിൽ കൂടി എത്തിക്കുന്നവരും മറ്റേത് ഗ്ലാമർ ഷൂട്ട് നടത്തുന്ന മോഡലുകളും.\nഇന്ന് സോഷ്യൽ മീഡിയിൽ കുടുതലും കാണാൻ സാധികുന്നത് ഗ്ലാമർ ഷോട്ടുകൾ തന്നെയാണ്. ഗ്ലാമർ ഷൂട്ടുകളിൽ കൂടി ലക്ഷകണക്കിന് ആരാധകരെ നേടിയെടുത്ത മലയാളി മോഡലാണ്’നീരജ നായർ’. തന്റെ ഷൂട്ടുകൾ നടത്തിയാണ് താരം ഇന്നുകാണുന്ന രീതിയിൽ മോഡലിങ്ങിൽ വളർന്നത്. ആരെയും മയക്കുന്ന സൗന്ദര്യയുവും ശരീര ഭംഗിയും തനെയാണ് താരത്തിന്റെ ഏറ്റവും വലിയ ശക്തി.\nഇന്നിപ്പോൾ സോഷ്യൽ മീഡിയിൽ മാത്രം ലക്ഷകണക്കിന് ആരാധകരുണ്ട് താരത്തിന്. ഇപ്പോൾ ഇതാ സോഷ്യൽ മീഡിയിൽ വൈറലായിരിക്കുകയാണ് നീരജയുടെ പുത്തൻ ഗ്ലാമർ ചിത്രങ്ങൾ. ഇത്തവണ സാരിയിൽ ഗ്ലാമർസായിട്ടാണ് താരമെത്തിയത്. ചിത്രങ്ങൾ എല്ലാം നിമിഷ നേരം കൊണ്ട് ഏറ്റെടുത്തിരിക്കുകയാണ് ആരാധകർ.\nPrevious articleവെക്കേഷൻ അടിച്ചുപൊളിച്ച് സ്റ്റൈലിഷ് ലുക്കിൽ നടി സ്വാസിക – ഫോട്ടോസ് കാണാം\nNext articleപെണ്ണിന്റെ മാനം ഇരിക്കുന്നത് അവളുടെ കാലുകൾക്കിടയിലാണോ? നവീൻ മഹത്തായി ഒന്നും ചെയ്തില്ല, നി മാത്രം മതിയെന്ന തീരുമാനം; കുറിപ്പ്\nസെലിബ്രിറ്റി ഫൊട്ടോഗ്രഫർ മഹാദേവൻ തമ്പിയുടെ പുത്തൻ മേക്ക്ഓവർ ഫോട്ടോഷൂട്ട് വൈറൽ; വീഡിയോ


actors who are the victims of flood say thanks– News18 Malayalam\nഇരകളായവരിൽ താരങ്ങളും; രക്ഷിച്ചവർക്ക് ഒരുപാട് നന്ദി\nUpdated: August 19, 2018, 7:55 PM IST\nകേരളത്തെ തകർത്തെറിഞ്ഞ പ്രളയ ദുരന്തത്തിന് ഇരകളായവരിൽ നിരവധി സിനിമാ താരങ്ങളും ഉൾപ്പെടുന്നു. നടൻ ജയറാമും കുടുംബവും, കലാഭവൻ മണിയുടെ സഹോദരൻ രാമകൃഷ്ണൻ, സലിംകുമാർ, ധർമജൻ, അനന്യ തുടങ്ങി നിരവധി താരങ്ങളാണ് ദുരന്തം നേരിട്ടനുഭവിച്ചത്. ഇതിനു പുറമെ താരങ്ങളായ മുന്ന, അപ്പാനി ശരത് എന്നിവരുടെ കുടുംബവും ദുരന്തത്തിന് ഇരകളായിരുന്നു.\nദുരന്തമുഖത്ത് മരണം മുന്നിൽ കണ്ട് പകച്ചു നിന്നപ്പോൾ സഹായഹസ്തവുമായി എത്തിയവർക്ക് നന്ദി പറയുകയാണ് താരങ്ങൾ. കനത്ത മഴയെ തുടർന്ന് കുതിരാനിലുണ്ടായ മണ്ണിടിച്ചിൽ താനും കുടുംബവും 18 മണിക്കൂർ പെട്ടുപോയതായി നടൻ ജയറാം പറഞ്ഞു. മണിക്കൂറുകളോളം അവിടെ പെട്ടുപോയ തങ്ങളെ രക്ഷിച്ചത് കേരള പൊലീസാണെന്ന് ജയറാം പറഞ്ഞു. മൂന്നു ദിവസം അടുത്തുള്ള സർക്കാര് ക്വാർട്ടേഴ്സിൽ അഭയം നൽകിയെന്നും ജയറാം. കേരള പൊലീസിനോടും സർക്കാരിനോടും നന്ദി അറിയിക്കുകയാണെന്നും അദ്ദേഹം പറഞ്ഞു.\nഒമ്പത് മാസം ഗർഭിണിയായ ഭാര്യയെ രക്ഷിച്ചവർക്ക് നന്ദി പറയുകയാണ് അപ്പാനി ശരത്. ദുരന്തം ഏറെ ബാധിച്ച ചെങ്ങന്നൂരിലാണ് ശരത്തിന്റെ ഭാര്യയുടെ കുടുംബം. ഷൂട്ടിംഗുമായി ബന്ധപ്പെട്ട് ചെന്നൈയിലായിരുന്നു ശരത്. ശരത്തിന്റെ ഭാര്യ രേഷ്മയും കുടുംബവും താമസിച്ചിരുന്ന സ്ഥലത്തും വെള്ളപ്പൊക്കമുണ്ടായി. രേഷ്മയെ കുറിച്ച് വിവരങ്ങൾ ലഭിക്കാതിരുന്നതോടെ സഹായമഭ്യർഥിച്ച് ശരത് ഫേസ്ബുക്കിലൂടെ രംഗത്തെത്തിയിരുന്നു. ഇതിനു പിന്നാലെ ഭാര്യ സുരക്ഷിതയാണെന്നും നൂറനാട് ഉണ്ടെന്നും ശരത് അറിയിച്ചത്. ഭാര്യയെ രക്ഷിച്ചവരോട് അങ്ങേയറ്റം നന്ദി പറയുകയാണ് ശരത്.\nകുടുംബത്തെ രക്ഷിച്ചവർക്ക് നന്ദി പറയുകയാണ് നടൻ മുന്ന. പൂവത്തുശ്ശേരി സെന്റ് ജോസഫ് പള്ളിയിൽ കുടുങ്ങിക്കിടക്കുകയാണെന്നും സഹായിക്കണമെന്നുമപേക്ഷിച്ച് നടൻ മുന്ന കഴിഞ്ഞ ദിവസം എത്തിയുന്നു. ഫെയ്സ്ബുക്ക് വീഡിയോയിലൂടെയാണ് മുന്ന കരഞ്ഞപേക്ഷിച്ചത്. ഇവരെ കുറിച്ചൊന്നും വിവരങ്ങളൊന്നും ഇല്ലെന്നാണ് മുന്ന പറഞ്ഞത്. എന്നാൽ ഇവിടെ ദുരന്ത നിവാരണ സേന എത്തിയെന്നും എല്ലാവര്‍ക്കും ഭക്ഷണവും വെള്ളവുമൊക്കെ നൽകിയെന്നും മുന്ന പിന്നീട് അറിയിച്ചു.\nചാലക്കുടിപ്പുഴ നിറഞ്ഞു കവിഞ്ഞതോടെയാണ് കലാഭവൻ മണിയുടെ സഹോദരൻ ആർഎൽവി രാമകൃഷ്ണനും കുടുംബവും മരണത്തെ മുഖാമുഖം കണ്ടത്. വെള്ളപ്പൊക്കത്തെ തുടർന്ന് സമീപത്തെ ചിലർക്കൊപ്പം വീടിന്റെ ഒന്നാം നിലയിൽ അഭയം തേടിയിരുന്നു രാമകൃഷ്ണൻ. എന്നാൽ ചാലക്കുടിയിൽ വെള്ളം ക്രമാതീതമായി ഉയർന്നതോടെ ഒന്നാം നിലയിലേക്കും വെള്ളമെത്തി. മരണത്തെ മുഖാമുഖം കണ്ട നിമിഷങ്ങളായിരുന്നു ഇതെന്നാണ് അദ്ദേഹം പറയുന്നത്. കയ്പമംഗലത്തു നിന്ന് മത്സ്യത്തൊഴിലാളികളെത്തിയാണ് തങ്ങളെ രക്ഷിച്ചതെന്നും രാമകൃഷ്ണൻ പറയുന്നു. പേരാമ്പ്ര സെന്റ് ആന്റണീസ് സ്കൂളിലെ ദുരിതാശ്വാസ ക്യാംപിലാണ് രാമകൃഷ്ണനും കുടുംബവുമുള്ളത്.


ഐക്‌സ്‌ക്രീമിലും കൊറോണ വൈറസ് കണ്ടെത്തി;ആയിരക്കണക്കിന് പാക്കറ്റുകള് നശിപ്പിച്ച് അധികൃതര് - Pravasishabdam\nHome News International ഐക്‌സ്‌ക്രീമിലും കൊറോണ വൈറസ് കണ്ടെത്തി;ആയിരക്കണക്കിന് പാക്കറ്റുകള് നശിപ്പിച്ച് അധികൃതര്\nഐസ്‌ക്രീമിലും കൊറോണ വൈറസ് കണ്ടെത്തിയതോടെ ആയിരക്കണക്കിന് ഐസ്‌ക്രീം പാക്കറ്റുകള് നശിപ്പിച്ച് അധികൃതര്. വടക്കന് ചൈനയിലാണ് സംഭവം. ഐസ്‌ക്രീം സാമ്പിളുകള് പരിശോധിച്ചപ്പോഴാണ് കൊറോണ വൈറസ് കണ്ടെത്തിയത്. സംഭവത്തെത്തുടര്‍ന്നാണ് ഐസ്‌ക്രീം പാക്കറ്റുകള് നശിപ്പിച്ചത്. ഇതോടെ ടിയാന്‍ജിന് ദാക്വിയോദാവോ ഫുഡ് കമ്പനിയുടെ ഇതേ ബാച്ച് ഐസ്‌ക്രീം ഉപയോഗിച്ചവരെ കണ്ടെത്താനുള്ള നീക്കവും ടിയാന്‍ജിന് നഗരസഭാ അധികൃതര് ആരംഭിച്ചിരിക്കുകയാണ്. മൂന്ന് സാമ്പിളുകളാണ് നഗരസഭാ കേന്ദ്രത്തിലേക്ക് പരിശോധനയ്ക്ക് അയച്ചത്. ഇതില് മൂന്നും കോവിഡ് പോസ്റ്റീവായി. ഇതോടെ പാക്കറ്റുകള് പിടിച്ചെടുക്കുകയായിരുന്നു.\nഐസ്‌ക്രീം നിര്‍മാണത്തിന് ഉപയോഗിച്ച പാല്‍പ്പൊടി ഉള്‍പ്പെടെയുള്ള ന്യൂസിലാന്‍ഡില് നിന്നും ഉക്രെയിനില് നിന്നും ഇറക്കുമതി ചെയ്തതാണെന്ന് അന്വേഷണത്തില് കണ്ടെത്തി. കമ്പനിയെ 1662 ജീവനക്കാരെയും ക്വറന്റീനിലേക്ക് മാറ്റി. അതേസമയം സംഭവത്തില് ആശങ്കപ്പെടാനില്ലെന്നും ഒരാളില് നിന്നും വൈറസ് പടര്‍ന്നിരിക്കാനാണ് സാധ്യതയെന്നും ലീഡ്‌സ് സര്‍വകലാശാലയിലെ വൈറോളജിസ്റ്റ് ഡോ. സ്റ്റീഫന് ഗ്രിഫിന് പറഞ്ഞു. നിര്‍മാണ പ്ലാന്റിലെ ശുചിത്വമില്ലായ്മയുമായി ബന്ധപ്പെട്ട പ്രശ്‌നമായിരിക്കാമിതെന്നും അദ്ദേഹം പറഞ്ഞു. ഐസ്‌ക്രീം ഏറ്റവും കുറഞ്ഞ താപനിലയിലാണ് സൂക്ഷിക്കുന്നത് എന്നതിനാലും കൊഴുപ്പിന്റെ അംശമുള്ളതിനാലുമാണ് വൈറസ് ഇത്രയും ദിവസം നിലനിന്നതെന്നാണ് ഡോ. ഗ്രിഫിന് വ്യക്തമാക്കി.\nPrevious articleഅച്ഛന് ആനപ്പുറത്ത് കയറിയതിന്റെ തഴമ്പ് പറഞ്ഞാല് വോട്ട് കിട്ടുന്ന കാലം കഴിഞ്ഞു;ശബരീനാഥിനെതിരെ യൂത്ത് ലീഗ്\nNext articleലോകത്തിലെ ഏറ്റവും വലിയ വാക്‌സിന് നിര്‍മ്മാതാക്കളായി ഇന്ത്യ മാറും; പ്രധാനമന്ത്രി


മൂത്രാശയത്തിലെ കല്ല്; തിരിച്ചറിയാം ഈ ഏഴ് ലക്ഷണങ്ങളിലൂടെ... | common symptoms of kidney stone\nമൂത്രാശയത്തിലെ കല്ല്; തിരിച്ചറിയാം ഈ ഏഴ് ലക്ഷണങ്ങളിലൂടെ...\nTrivandrum, First Published 16, Jan 2020, 8:17 PM\nഅധികവും കാത്സ്യം ഓക്‌സലേറ്റ് എന്ന ഘടകമാഇതിന് കാരണമാകുന്നത്. ചില സന്ദര്‍ഭങ്ങളില് ഇത് തീരെ ചെറിയ വലിപ്പത്തിലുള്ളതായിരിക്കും. അതായത്, ചെറുതരികള് പോലെ. അത് മൂത്രത്തിലൂടെ സ്വാഭാവികമായി പുറത്തേക്ക് പോവുകയും ചെയ്‌തേക്കാം.എന്നാല് വലിപ്പം കൂടിയ കല്ലുകളാണെങ്കില് അവ മൂത്രത്തിലൂടെ സുഗമമായി പുറന്തള്ളപ്പെടില്ല. അത്തരം സാഹചര്യങ്ങളിലാണ് മൂത്രമൊഴിക്കുമ്പോള് വേദനയനുഭവപ്പെടുന്നത്\nമോശം ജീവിതശൈലിയുടെ ഭാഗമായി ഇന്ന് ഏറെ പേരില് കണ്ടുവരുന്ന അസുഖമാണ് മൂത്രാശയത്തിലെ കല്ല്. അധികവും കാത്സ്യം ഓക്‌സലേറ്റ് എന്ന ഘടകമാഇതിന് കാരണമാകുന്നത്. ചില സന്ദര്‍ഭങ്ങളില് ഇത് തീരെ ചെറിയ വലിപ്പത്തിലുള്ളതായിരിക്കും. അതായത്, ചെറുതരികള് പോലെ. അത് മൂത്രത്തിലൂടെ സ്വാഭാവികമായി പുറത്തേക്ക് പോവുകയും ചെയ്‌തേക്കാം.\nഎന്നാല് വലിപ്പം കൂടിയ കല്ലുകളാണെങ്കില് അവ മൂത്രത്തിലൂടെ സുഗമമായി പുറന്തള്ളപ്പെടില്ല. അത്തരം സാഹചര്യങ്ങളിലാണ് മൂത്രമൊഴിക്കുമ്പോള് വേദനയനുഭവപ്പെടുന്നത്. മൂത്രാശയത്തിലെ കല്ല് എത്രയും നേരത്തേ കണ്ടെത്തുന്നുവോ അത്രയും ഫലപ്രദമായി ചികിത്സിക്കാവുന്ന അസുഖമാണ്. കണ്ടെത്താന് വൈകും തോറും ഇതിലെ സങ്കീര്‍ണ്ണത വര്‍ധിക്കുന്നു.\nചില ലക്ഷണങ്ങളിലൂടെ മൂത്രാശയക്കല്ല് തിരിച്ചറിയാവുന്നതാണ്. അത്തരത്തിലുള്ള ഏഴ് ലക്ഷണങ്ങളെക്കുറിച്ചാണ് ഇനി പറയുന്നത്.\n1. വയറിന്റെ വശത്ത് മാത്രം അനുഭവപ്പെടുന്ന അസഹ്യമായ വേദന. അത് പടര്‍ന്ന് നടുഭാഗത്തും അനുഭവപ്പെട്ടേക്കാം.\n2. മൂത്രമൊഴിക്കുമ്പോള് പുകച്ചിലും വേദനയും തോന്നുന്നത്.\n3. മൂത്രത്തില് രക്തം കാണുകയാണെങ്കില് ഇതും ഒരുപക്ഷേ മൂത്രാശയക്കല്ലിന്റെ ലക്ഷണമാകാം.\n4. ഇടയ്ക്കിടെ മൂത്രമൊഴിക്കാന് തോന്നുന്നതും മൂത്രാശയക്കല്ലിന്റെ ലക്ഷണമാകാം.\n5. പുക മൂടിയത് പോലെ മൂത്രം കാണപ്പെടുന്നതും, അതോടൊപ്പം തന്നെ രൂക്ഷമായ ദുര്‍ഗന്ധവും ഇതിന്റെ ലക്ഷണമാകാം.\n6. ശക്തമായ രീതിയില് ചീറ്റിക്കൊണ്ട് മൂത്രം പുറത്തുവരുന്നതും ഒരുപക്ഷേ ഇക്കാരണം കൊണ്ടാകാം.\n7. ഇടയ്ക്ക് പനി, കുളിര്, ഛര്‍ദ്ദി, ക്ഷീണം എന്നിവയെല്ലാം അനുഭവപ്പെടുന്നതും മൂത്രാശയക്കല്ല് കൊണ്ടാകാം.\nമുകളില് പറഞ്ഞ ഏതെങ്കിലും ലക്ഷണമുണ്ടെങ്കിലും അത് മൂത്രാശയക്കല്ല് തന്നെയാണെന്ന് സ്വയമുറപ്പിക്കരുത്. തീര്‍ച്ചയായും ഒരു ഡോക്ടറെ കണ്ട് അദ്ദേഹത്തിന്റെ നിര്‍ദേശങ്ങള് കൂടി തേടിയ ശേഷം മാത്രം നിഗമനത്തിലെത്തുക.\nLast Updated 16, Jan 2020, 8:17 PM


സംസ്ഥാന ജൂനിയർ അത്‍ലറ്റിക് ചാമ്പ്യൻഷിപ്പ് നിർത്തി വച്ചു – East Coast Daily Malayalam\nകഠിനകുളം പീഡനം: യുവതിയെ അക്രമിസംഘത്തിന് എത്തിച്ചു കൊടുത്ത ആൾ അറസ്റ്റിൽ ; നിർണ്ണായകമായി അഞ്ചു വയസ്സുകാരനായ മകന്റെ മൊഴി\nപൊതു സ്ഥലത്ത് തുപ്പുകയോ ബസുകളില് സാമൂഹിക അകലം പാലിക്കാതിരിക്കുകയോ ചെയ്‌താൽ കനത്ത പിഴ; നിർണായക നീക്കവുമായി ചണ്ഡീഗഡ്\nസംസ്ഥാന ജൂനിയർ അത്‍ലറ്റിക് ചാമ്പ്യൻഷിപ്പ് നിർത്തി വച്ചു\nOct 5, 2019, 08:23 am IST\nപാലാ: സംസ്ഥാന ജൂനിയർ അത്‍ലറ്റിക് ചാമ്പ്യൻഷിപ്പ് നിർത്തിവയ്ക്കാൻ തീരുമാനം. കഴിഞ്ഞ ദിവസം മത്സരത്തിനിടെ ഹാമർ വീണ് വോളന്‍റിയറായ പാല സെന്‍റ് തോമസ് ഹയർസെക്കൻ‍റി സ്കൂളിലെ പ്ലസ് വൺ വിദ്യാർത്ഥി അഫീൽ ജോൺസന്റെ തലയ്ക്ക് പരിക്കേറ്റതിനെ തുടർന്നാണ് മീറ്റ് നിർത്തി വച്ചത്. വിദ്യാർത്ഥിയുടെ നില ഗുരുതരമായി തന്നെ തുടരുന്നു. കോട്ടയം മെഡിക്കൽ കോളേജിൽ ശസ്ത്രക്രിയക്ക് വിധേയനാക്കിയ അഫീൽ ജോൺസൻ തീവ്രപരിചരണ വിഭാഗത്തിൽ നിരീക്ഷണത്തിലാണ്.\nവെള്ളിയാഴ്ച ഉച്ചയ്ക്ക് ഒരു മണിയോടെയായിരുന്നു സംഭവമുണ്ടായത്. ജൂനിയർ അത്‍ലറ്റിക് മീറ്റിന്‍റെ ആദ്യദിനത്തിൽ ജാവലിൻ, ഹാമർ ത്രോ മത്സരങ്ങൾ നടക്കവേ ഗ്രൗണ്ടിൽ വീണ ജാവലിനുകൾ എടുത്ത് മാറ്റാൻ നിന്ന അഫീൽ ജോൺസന്‍റെ തലയിലേക്ക് എതിർദിശയിൽ നിന്ന് വന്ന ഹാമർ വീഴുകയായിരുന്നു. ഭാരമേറിയ ഇരുമ്പ് ഗോളം പതിച്ച് അഫീലിന്‍റെ തലയോട്ടി തകർന്നു. ഉടൻ തന്നെ അഫീലിനെ കോട്ടയം മെഡിക്കൽ കോളേജ് ആശുപത്രിയിൽ പ്രവേശിപ്പിച്ചു.\nഅതേസമയം ചാമ്പ്യൻഷിപ്പ് അശ്രദ്ധമായി കൈകാര്യം ചെയ്തതിന് അത്‍ലറ്റിക് ഫെഡറേഷൻ ഭാരവാഹികൾക്ക് എതിരെ പോലീസ് കേസെടുത്തു. സംഘാടകരുടെ വീഴ്ചയാണ് അപകടത്തിന് കാരണമെന്നും ആരോപണമുണ്ട്. ജാവലിൻ, ഹാമർ ത്രോ മത്സരങ്ങൾ ഒരേസമയമാണ് നടത്തിയത്. ഗ്രൗണ്ടിന്‍റെ രണ്ട് ഭാഗത്ത് നടത്തിയ മത്സരങ്ങൾക്ക് ഒരു ഫിനിഷിംഗ് പോയിന്റ് ആണ് ഉണ്ടായിരുന്നത്. സംഘാടകർ ആരോപണം തള്ളി.\nInjured postponed Pala STATE JUNIOR ATHLETICS CHAMBIONSHIP Kottayam\nആലത്തൂരില് തിരിച്ചറിയാനാകാത്തനിലയില് സ്ത്രീയുടേയും പുരുഷന്റേയും മൃതദേഹങ്ങള്\nഈ രാജ്യത്ത് കുട്ടികൾക്കെതിരായ അതിക്രമങ്ങൾ വർധിക്കുന്നതായി ഐക്യരാഷ്ട്രസഭയുടെ കണ്ടെത്തൽ\nവിവിധ തസ്തികകളിലേക്ക് നടത്താനിരുന്ന ഇന്റർവ്യൂ മാറ്റിവെച്ചു\nJun 4, 2020, 11:42 pm IST\nതാഴത്തങ്ങാടിയില് വീട്ടമ്മയുടെ കൊലപാതകം : മകന് അധികം ആര്‍ക്കും കാണാത്ത പ്രത്യേക പ്രകൃതം : പബ്ജി കളിച്ചിരുന്നു : അര്‍ഹിയ്ക്കുന്ന ശിക്ഷ കിട്ടണം : ബിലാലിന്റെ പിതാവ് നിസാം\nJun 4, 2020, 06:35 pm IST\nമൂന്നര വയസുകാരിയെ ലൈംഗികമായി പീഡിപ്പിക്കാൻ ശ്രമിച്ച യുവാവ് പിടിയിൽ\nJun 4, 2020, 01:45 pm IST\nJun 6, 2020, 08:55 am IST\nJun 6, 2020, 08:40 am IST


കൊവിഡ് ബാധിതനായിരുന്ന കേന്ദ്രമന്ത്രി സുരേഷ് അംഗദി അന്തരിച്ചു | covid 19 minister of state suresh angadi passed away\nകൊവിഡ് ബാധിതനായിരുന്ന കേന്ദ്രമന്ത്രി സുരേഷ് അംഗദി അന്തരിച്ചു\nകൊവിഡ് ബാധിച്ച് മരിക്കുന്ന ആദ്യത്തെ കേന്ദ്രമന്ത്രിയാണ് സുരേഷ് അംഗദി. കേന്ദ്രറെയിൽവേ സഹമന്ത്രിയാണ്. ദില്ലി എയിംസിൽ ചികിത്സയിലായിരുന്നു അദ്ദേഹം.\nNew Delhi, First Published Sep 23, 2020, 9:11 PM IST\nദില്ലി: കേന്ദ്രമന്ത്രി സുരേഷ് അംഗദി അന്തരിച്ചു. കേന്ദ്രറെയിൽ സഹമന്ത്രിയായിരുന്ന അദ്ദേഹം കൊവിഡ് ബാധിച്ച് ദില്ലി എയിംസ് ആശുപത്രിയിൽ ചികിത്സയിലായിരുന്നു. കൊവിഡ് ബാധിച്ച് മരിക്കുന്ന ആദ്യത്തെ കേന്ദ്രമന്ത്രിയാണ് സുരേഷ് അംഗദി.\nകർണാടകയിലെ പ്രമുഖ ബിജെപി നേതാക്കളിൽ ഒരാളായ അദ്ദേഹം ബെലഗാവി എംപിയായിരുന്നു. 2004 മുതൽ തുടർച്ചയായി ബെലഗാവിയെ പ്രതിനിധീകരിച്ച് എംപിയായി അദ്ദേഹം. സെപ്റ്റംബർ 11-നാണ് അദ്ദേഹം കൊവിഡ് പോസിറ്റീവായി ആശുപത്രിയിൽ പ്രവേശിപ്പിക്കപ്പെട്ടത്.\nഅൽപസമയം മുമ്പ് വരെ, ട്വിറ്ററിൽ സജീവസാന്നിധ്യമായിരുന്നു അദ്ദേഹം. ഏറ്റവുമൊടുവിൽ ഇന്ന് ലേബർ കോഡ് ബില്ലുകൾ പാർലമെന്‍റിൽ പാസ്സാക്കപ്പെട്ടതിൽ സന്തോഷമറിയിച്ച് ബിജെപി അധ്യക്ഷൻ ജെ പി നദ്ദ കുറിച്ച ട്വീറ്റുകൾ അദ്ദേഹം റീട്വീറ്റ് ചെയ്യുകയും ചെയ്തിരുന്നു.\nകൊവിഡ് പോസിറ്റീവായ വിവരം അദ്ദേഹം തന്നെയാണ് ട്വിറ്ററിലൂടെ അറിയിച്ചത്. തന്‍റെ ആരോഗ്യനില തൃപ്തികരമാണെന്നും, ഡോക്ടർമാരുടെ ഉപദേശം സ്വീകരിച്ചുവരികയാണെന്നും അദ്ദേഹം സെപ്റ്റംബർ 11-ന് ട്വിറ്ററിൽ കുറിച്ചു.\nLast Updated Sep 23, 2020, 9:17 PM IST\nMoS Railway Suresh Angadi\nകേന്ദ്രമന്ത്രി സുരേഷ് അംഗദി


കളത്തിൽ റഫീഖ് മാത്രം ബാക്കിയാവുന്നു ,അപകടകരമാണീ സന്ദർഭം – Truevision News\nകോഴിക്കോട് ജില്ലാ യുവജനോത്സവത്തിൽ റഫീക്ക് മംഗലശേരി എഴുതി സംവിധാനം ചെയ്ത മേമുണ്ട ഹയർസെക്കണ്ടറി സ്കൂൾ വിദ്യാര്‍ത്ഥികള് അവതരിപ്പിച്ച ‘കിത്താബ്’ എന്ന നാടകം സംസ്ഥാന സ്കൂള് കലോല്‍സവത്തില് അവതരിപ്പിക്കേണ്ടെന്ന് തീരുമാനിച്ച് മേമുണ്ട ഹയർസെക്കണ്ടറി സ്കൂൾ പത്രക്കുറിപ്പ് ഇറക്കി.\nഈ നാടകത്തിനായിരുന്നു എ ഗ്രേഡും ഒന്നാം സ്ഥാനവും.\nപള്ളിയിൽക്കയറി വാങ്ക് വിളിക്കാനുള്ള ഒരു പെൺകുട്ടിയുടെ ആഗ്രഹവും അതിനൊപ്പം ചേരുന്ന പള്ളിയിലെ മുക്രിയായ സ്വന്തം ബാപ്പയും മറ്റുള്ളവരും. ഇതാണ് പ്രമേയം.\nഒരു പെൺകുട്ടിയുടെ സ്വപ്നത്തിന് അരങ്ങിലൊരുക്കിയ സൗന്ദര്യാവിഷ്കാരം.\nഎന്നാല് മതതീവ്രവാദികളുടെ കടുത്ത എതിര്‍പ്പില് പലരും പതറി ഈ പശ്ചാത്തലത്തിലാണ് മേമുണ്ട ഹയർസെക്കണ്ടറി സ്കൂളിന്‍റെ പിന്‍മാറ്റവും. റഫീഖ് മംഗലശ്ശേരിയുടെ ആവിഷ്ക്കര സ്വാതന്ത്രത്തിന് വാദിക്കാന് വന്നവരും തുലോ തുച്ഛം . കൈവെട്ട് രാഷ്‌ട്രീയത്തിന്‍റെ കാലത്ത് റഫീഖ് മംഗലശ്ശേരിക്ക് കാവലോരുക്കേണ്ട ആവശ്യകതയെ കുറിച്ച് ഷിജു ദിവ്യ എഴുതുന്നു\n‘കിത്താബ് ‘ എന്ന നാടകത്തിന്റെ ലോകബോധവും സൗന്ദര്യ ശാസ്ത്രവും പകർപ്പവകാശ സാങ്കേതികത്വവും മുൻനിർത്തിയുള്ള പ്രതികരണങ്ങൾക്ക് തുച്ഛമായ പ്രാധാന്യമേ ഈ സന്ദർഭത്തിലുള്ളൂ . അത്തരം അതിസാങ്കേതിക ന്യായങ്ങളെല്ലാം റഫീഖ് മംഗലശ്ശേരി എന്ന മനുഷ്യനെ / കലാകാരനെ കൊമ്പിൽ കോർത്ത് മത തീവ്രവാദത്തിന്റെ തീയിലെറിഞ്ഞു കൊടുക്കുകയാണ് ഇപ്പോൾ ചെയ്യുന്നത് .\nചേകന്നൂർ മൗലവിയെ ഇല്ലാതാക്കിയ ,ജോസഫ് മാഷുടെ കൈ വെട്ടിയ , ഇതര മതസ്ഥരെ പ്രണയിക്കുന്ന സ്വസമുദായത്തിലെ പെൺകുട്ടികൾക്ക് കാവലിരിക്കുന്ന , ഏറ്റവുമൊടുവിൽ അഭിമന്യുവിന്റെ ജീവനെടുത്ത സെക്ടുകൾ ഇവിടെ സജീവമായി ഇപ്പോഴും നിൽക്കുന്നുണ്ട് .\nജോസഫ് മാഷിന്റെ കൈവെട്ടുന്ന നിമിഷം വരെ ഭരണകൂടമടക്കം പൊതുമണ്ഡലം മുഴുവൻ ജോസഫ് മാഷിന്ന് എതിരായിരുന്നു . ആരും കേൾക്കാനില്ലാതെ ആ മനുഷ്യനെ തികച്ചും ഒറ്റപ്പെടുത്തിയ നമുക്കെല്ലാം ആ ദാരുണ സംഭവത്തിൽ പങ്കുണ്ട് .\nസമാന സ്ഥിതിയിലുള്ള സാമൂഹ്യാന്തരീക്ഷം സൃഷ്ടിക്കപ്പെടാതിരിക്കാനുള്ള ജാഗ്രത ജനാധിപത്യവാദികൾക്കുണ്ടാവണം .\nസംഘപരിവാർ ഭീഷണികളുടേയും പൊതുബോധത്തിലെ മൃദുഹിന്ദുത്വത്തിന്റേയും പശ്ചാത്തലത്തിൽ ഇന്ത്യൻ മുസ്ലീം ജീവിതം അനുഭവിക്കുന്ന അപരത്വബോധം ഒരു യാഥാർത്ഥ്യമാണ് . ഹിന്ദുത്വ രാഷ്ട്രീയത്തിന്റെ അക്രമോത്സുക പരിണാമങ്ങൾ അതിനെ ഒരു അരക്ഷിതബോധത്തിലേക്കും നയിക്കുന്നുണ്ട് .\nഅതു കണ്ടില്ലെന്ന് വയ്ക്കാൻ ജനാധിപത്യ ബോധമുള്ള മനുഷ്യർക്കാവില്ല .സമഭാവനയും സഹജമനോഭാവവും കൊണ്ട് മനുഷ്യസ്നേഹികൾ അവർക്കൊപ്പം നിൽക്കേണ്ടതുണ്ട് .പക്ഷേ സങ്കുചിത മതമൗലികവാദം കൊണ്ട് അതിന് പരിഹാരം കാണാനാവില്ല . എതിർപ്പുകളെ വെട്ടിയരിഞ്ഞ് ഇല്ലാതാക്കുന്ന മത തീവ്രവാദത്തിന് അടിവളമായിക്കൂടാ നമ്മുടെ നിലപാടുകൾ . കാരണം ലോകത്തെവിടെയും മതമൗലികവാദം അത് പ്രതിനിധാനം ചെയ്യുന്ന വിഭാഗത്തിന്റെ പ്രശ്നങ്ങൾ പരിഹിരിച്ചിട്ടില്ല . വിനാശകരമാം വിധം സങ്കീർണ്ണമാക്കിയിട്ടേ ഉള്ളൂ.\nസവിശേഷ ന്യൂനപക്ഷാവകാശങ്ങളോടെ ഒരു ഭരണഘടന സാദ്ധ്യമാക്കിയത് പരിമിതികളോടെയെങ്കിലും രാജ്യത്ത് നിലനിന്നിരുന്ന ഒരു സെക്കുലർ സ്പേസാണ് . പാൻ ഇസ്ലാമിക സംഘടനകളെ നോക്കൂ . അവർക്കെതിരെ ചെറിയ വിമർശനങ്ങൾ മതേതര പക്ഷത്തു നിന്നും ഉയരുമ്പോഴേക്കും എന്തൊരു വിദ്വേഷം കലർന്ന പുച്ഛമാണവർ മതേതരത്വത്തിന്നും ജനാധിപത്യ പൊതുമണ്ഡലത്തിനും നേർക്ക് ഉയർത്താറുള്ളത് . സ്വവർഗ്ഗാനുരാഗവും സ്വതന്ത്ര ലൈംഗികതയും നിയമവിരുദ്ധമല്ലാതാക്കിയ സുപ്രീം കോടതിവിധിയോടടക്കമുള്ള പ്രതികരണങ്ങളിൽ ഈ പുച്ഛം കാണാം . എഅതിനോട് രാജിയാവുകയോ , അതിനെ ഭയക്കുകയോ ചെയ്യേണ്ട ഒരു ബാദ്ധ്യതയുമില്ല.\nഈ നാടകത്തിന്റെ ഒരു പരിമിതിയെക്കുറിച്ച് പറയാതിരിക്കാനാവില്ല . ആധുനികകലകളായ നാടകവും സിനിമയുമെല്ലാം അതിന്റെ പ്രാരംഭകാലം തൊട്ട് മുസ്ലിം എന്ന നിലയിൽ സൂക്ഷിക്കുന്ന മിത്തിക്കലായ മുൻവിധികളുണ്ട്. വർത്തമാന കാല മുസ്ലിം ജീവിതത്തിലെ പരിണാമങ്ങൾ ഒട്ടും മനസ്സിലാക്കാതെ നിശ്ചലമായി നിൽക്കുകയാണ് നാടകത്തിലെ കാലം .\nവർഗ്ഗീയവാദികൾക്കു പോലുമുണ്ട് മാറ്റം . എല്ലാ മതങ്ങളിലേയും ആധുനിക വേഷം ധരിക്കുന്ന , ആധുനിക വിദ്യാഭ്യാസമുള്ള , ശാസ്ത്ര സാങ്കേതിക വിദ്യകളിൽ അവഗാഹമുള്ള മനുഷ്യർക്കിടയിലെ സങ്കുചിത സ്വത്വബോധം സൂക്ഷിക്കുന്ന മനുഷ്യരുടെ എണ്ണം നമ്മെ ഭയപ്പെടുത്തും . മുസ്ലീങ്ങൾക്കിടയിലും സ്ഥിതി ഭിന്നമല്ല . അഭ്യസ്ത വിദ്യരെല്ലാം അക്രമകാരികൾ എന്ന് ഇത് തെറ്റി വായിക്കരുത് .\nതാടിയും തലയിൽക്കെട്ടുമുള്ള , കാച്ചി മുണ്ടുടുക്കുന്ന പരമ്പരാഗത മുസ്ലീം ജീവിതത്തിൽ കുറെ അന്ധവിശ്വാസങ്ങളുണ്ടായിരിക്കാം . പക്ഷേ ഒരു ബഹുമത സമൂഹത്തിലെ സംസ്കാരങ്ങളുടെ സഹജീവനത്തിന്റെ ആത്മാവ് അതിന് പിടിയുണ്ടായിരുന്നു . എന്നാൽ ഈയടുത്ത കാലത്താണ് ഓണ സദ്യയിൽ പങ്കുകൊള്ളുന്നതു പോലും പാപമാണെന്നു കണ്ടെത്തുന്ന സങ്കുചിത്വത്തിലേക്ക് നാട് പുരോഗമിച്ചത് . ഇത് കാണുന്നില്ല എന്നതാണ് , മതവിമർശനത്തെ കാലികമാക്കാൻ സാധിച്ചില്ല എന്നതാണ് നാടകത്തിന്റ മൗലിക പരിമിതി . അല്ലാതെ മതവിമർശനമല്ല .\nപക്ഷേ , ഇപ്പോൾ കലിതുള്ളുന്നവരെ ചൊടിപ്പിക്കാൻ പോന്ന ചോദ്യങ്ങളുമീ നാടകത്തിലുണ്ട് . മതപുസ്തകങ്ങളിലുള്ളതോ മതജീവിതത്തിലനുഭവിക്കുന്നതോ ആയ വിവേചനങ്ങളെ ചോദ്യം ചെയ്യുന്ന പെൺകുട്ടികളെ മതം ഭയക്കുക തന്നെ ചെയ്യും . അതാണ് ഇത്രയും രൂക്ഷമായ പ്രതികരണങ്ങളിലേക്ക് നയിച്ചത് .\nഏറ്റവുമൊടുവിൽ നാടകമവതരിപ്പിച്ച മേമുണ്ട ഹയർസെക്കണ്ടറി സ്കൂൾ നാടകാവതരണം ഉപേക്ഷിക്കുകയാണ് എന്ന് പത്രക്കുറിപ്പ് ഇറക്കിയതായും അറിയുന്നു . കളത്തിൽ റഫീഖ് മാത്രം ബാക്കിയാവുന്നു . അപകടകരമാണീ സന്ദർഭം . ഉദാസീനത കൊണ്ട് ഒരു മനുഷ്യനെ ഒറ്റപ്പെടുത്തിക്കൂടാ. അതുകൊണ്ട് സൂക്ഷ്മാർത്ഥത്തിലെ അഭിപ്രായ ഭിന്നതകൾ നിലനിർത്തിക്കൊണ്ടു തന്നെ റഫീഖ് മംഗലശ്ശേരിക്കൊപ്പം നിൽക്കേണ്ടതുണ്ട് നമ്മൾ .\nshiju divya about kithab drama


POLITICS | ഈവനിംഗ് കേരള | Page 35\nYou Are Here: Home » POLITICS (Page 35)\nകർണ്ണാടക സര്‍ക്കാര് രൂപീകരണം ;കോൺഗ്രസിനെ മുന്നില്‍നിന്ന് നയിക്കേണ്ട രാഹുൽ ഗാന്ധി എവിടെ ? ഉത്തരമില്ലാതെ നേതാക്കളും\nബാംഗ്ലൂർ : കർണ്ണാടക സര്‍ക്കാര് രൂപീകരണം ;കോൺഗ്രസിനെ മുന്നില്‍നിന്ന് നയിക്കേണ്ട രാഹുൽ ഗാന്ധി എവിടെ ? കര്‍ണാടകയില് രാഹുലാണ് തെരഞ്ഞെടുപ്പ് പ്രചാരണം നയിച്ചത്. ആര്‍ക്കും ഭൂരിപക്ഷമില്ലാത്ത ഫലത്തിന് പിന്നാലെ രാഷ്ട്രീയ നാടകങ്ങളും ആരംഭിച്ചു. മുന്നില്‍നിന്ന് നയിക്കേണ്ട നേതാവിനെ കോണ്‍ഗ്രസ് പാളയത്തില് കാണാനില്ല എന്നാണ് അടക്കം പറച്ചിൽ. രണ്ട് ദിവസമായി മാധ്യമങ്ങളുടെയും പ്രവര്‍ത്തകരുടെയും ചോദ്യങ്ങള്‍ക്ക് ഉത്തരമില്ലാതെ വിയര്‍ക്കുകയാണ് കോണ്‍ഗ്രസ് നേതാക്കള്. കര്‍ണാടക തെരഞ്ഞെടുപ്പ് ഫലപ്രഖ്യാപനത്തിന് ശേഷമാണ് രാഹുലിനെ കാണാതായത്. അണിയറ നീക്കങ്ങളും സഖ്യചര്‍ച്ചകളുമായി ദേശീയ രാഷ്ട്രീയം കര്‍ണാടകയിലേക്ക് ചുരുങ്ങുമ്പോള് കോണ്‍ഗ്രസ് അധ്യക്ഷന് ചിത്രത്തിലേയില്ല. അസാനിധ്യം വിശദീകരിക്കാന് നേതാക്കള്‍ക്ക് സാധിക്കുന്നുമില്ല.ജെഡിഎസ്സുമായി സഖ്യചര്‍ച്ചകള് നടത്തിയത് സോണിയയെന്നാണ് റിപ്പോര്‍ട്ടുകള്. ഗുലാം നബി ആസാദാണ് കര്‍ണാടകയില് കേന്ദ്രീകരിച്ച് നീക്കങ്ങള് നടത്തുന്നത്.\nകര്‍ണാടക മുഖ്യമന്ത്രിയായി ബി.എസ്. യെദിയൂരപ്പയുടെ സത്യപ്രതിജ്ഞ നാളെ\nബംഗളൂരു: ബി.ജെ.പി പാര്‍ലമെന്ററി പാര്‍ട്ടി നേതാവ് ബി.എസ്. യെദിയൂരപ്പ കര്‍ണാടക മുഖ്യമന്ത്രിയായി നാളെ സത്യപ്രതിജ്ഞ ചെയ്‌തേക്കും. നാളെ രാവിലെ 9.30ഓടെ സത്യപ്രതിജ്ഞ നടക്കുമെന്നും ഇതിനുള്ള ഒരുക്കങ്ങള് നടന്നുവരുന്നതുമായാണ് സ്ഥിരീകരിക്കാത്ത റിപ്പോര്‍ട്ടുകള്. തങ്ങളെ സത്യപ്രതിജ്ഞ ചെയ്യാന് ക്ഷണിക്കണമെന്ന ആവശ്യവുമായി യെദിയൂരപ്പ ഗവര്‍ണര് വാജുഭായ് വാലെയെ സന്ദര്‍ശിച്ചിരുന്നു. പിന്തുണ ഉറപ്പാക്കുന്ന 115 എം.എല്.എമാരുടെ കത്തും യെദിയൂരപ്പ ഗവര്‍ണര്‍ക്ക് കൈമാറിയിട്ടുണ്ടെന്നാണ് വിവരം.\nരാജ്ഭവനില് നിന്നും പുറത്തിറങ്ങിയ യെദിയൂരപ്പ ഉചിതമായ തീരമാനമെടുക്കാമെന്ന് ഗവര്‍ണര് ഉറപ്പു നല്‍കിയതായി വാര്‍ത്താ ലേഖകരോട് വ്യക്തമാക്കി. ഒരു പാര്‍ട്ടിക്ക് തനിച്ച് ഭരിക്കാനുള്ള ഭൂരിപക്ഷം കിട്ടാത്ത സാഹചര്യത്തില് ഏറ്റവും വലിയ ഒറ്റകക്ഷിയായ ബിജെപിയെ ക്ഷണിക്കമെന്നാണ് യെദ്യൂരപ്പയുടെ ആവശ്യം. ഇന്ന് രാവിലെ നടന്ന നിയമസഭാ കക്ഷി യോഗത്തില് യെദിയൂരപ്പയെ പാര്‍ലമെന്ററി പാര്‍ട്ടി നേതാവായി തെരഞ്ഞെടുത്തിരുന്നു.\n104 എം.എല്.എമാരുടെ പിന്തുണ മാത്രമുള്ള ബി.ജെ.പി എങ്ങനെയാണ് 115 എം.എല്.എമാരുടെ ഒപ്പ് ഉറപ്പാക്കിയത് എന്ന് വ്യക്തമല്ല. ബി.ജെ.പിയെ പിന്തുണക്കുമെന്ന് ഒരു സ്വതന്ത്ര എം.എല്.എ ഇന്ന് രാവിലെ വ്യക്തമായിരുന്നു. അങ്ങനെയെങ്കില് കുതിരക്കച്ചവടത്തിലൂടെ 10 എം.എല്.എമാരെ ബി.ജെ.പി വിലക്ക് വാങ്ങുകയായിരുന്നു എന്ന് വ്യക്തമാണ്.\nഅതേസമയം, ഇന്ന് നടന്ന കോണ്‍ഗ്രസ് പാര്‍ലമെന്ററി പാര്‍ട്ടി യോഗത്തില് നാല് കോണ്‍ഗ്രസ് എം.എല്.എമാര് പങ്കെടുത്തില്ല എന്നാണ് വിവരം. എട്ട് മണിക്ക് തുടങ്ങാന് നിശ്ചയിച്ചിരുന്ന നിയമസഭാകക്ഷി യോഗം ഇതുവരെ തുടങ്ങാനായിട്ടില്ലെന്നാണ് റിപ്പോര്‍ട്ട്. ഇവരെ യോഗത്തിനെത്തിക്കാന് വിമാനം ഏര്‍പ്പാടാക്കിയതായും വാര്‍ത്തയുണ്ട്. ജെ.ഡി.എസിന്റെ നിയമ സഭാ കക്ഷി യോഗവും ഇതുവരെ തുടങ്ങാനായിട്ടില്ല. എന്നാല്, കര്‍ണാടകയില് മന്ത്രിസഭ രൂപീകരിക്കുന്ന കാര്യത്തില് നിന്ന് കോണ്‍ഗ്രസ് പിന്നോട്ടില്ലെന്ന് കെ.സി വേണുഗോപാല് എംപി അറിയിച്ചിരുന്നു. ജെ.ഡി.എസുമായി കക്ഷി ചേര്‍ന്ന് മന്ത്രി സഭ രൂപീകരിക്കുന്ന കാര്യം ഗവര്‍ണറെ അറിയിച്ചിട്ടുണ്ട്. ഗവര്‍ണര് നിരസിച്ചാല് കോടതിയെ സമീപിക്കാനാണ് കോണ്‍ഗ്രസ് തീരുമാനം.\nപ്രധാനമന്ത്രി പദവിക്ക് യോജിക്കുന്ന തരത്തിലുള്ള ഭാഷയല്ല മോദി ഉപയോഗിക്കുന്നത്: മന്‍മോഹന് സിംഗ്\nന്യൂഡല്‍ഹി: പ്രധാനമന്ത്രി പദവിക്ക് യോജിക്കുന്ന തരത്തിലുള്ള ഭാഷയല്ല മോദി ഉപയോഗിക്കുന്നതെന്ന് മുന് പ്രധാനമന്ത്രി മന്‍മോഹന് സിംഗ്. പ്രധാനമന്ത്രി നരേന്ദ്രമോദി ഭീഷണിപ്പെടുത്തി സംസാരിക്കുന്നതായി മന്‍മോഹന് സിംഗിന്റെ നേതൃത്വത്തിലുള്ള കോണ്‍ഗ്രസ് നേതാക്കളുടെ പരാതി കത്തിലാണ് മന്‍മോഹന് സിംഗിന്റെ പരാമര്‍ശം.\nകേരളത്തില് ജെ.ഡി.എസ് പിളര്‍ന്നു: ഒരു വിഭാഗ ശരത് യാദവിന്റെ ലോക്താന്ത്രിക് ജനതാദളില് ലയിക്കും\nതിരുവനന്തപുരം: കേരളത്തില് ജെ.ഡി.എസ് പിളര്‍ന്നു. മുന് എം.എല്.എയും ദേശീയ കമ്മിറ്റി അംഗവുമായ എം.കെ പ്രേംനാഥിന്റെ നേതൃത്വത്തില് ഒരു വിഭാഗം ശരദ് യാദവിന്റെ ലോക്താന്ത്രിക് ജനതാദളില് ലയിക്കും.\nവിയോജിപ്പിന് കാരണം ദേവഗൗഡയുടേയും കുമാരസ്വാമിയുടേയും ബി.ജെ.പി ബന്ധമെന്ന് എം.കെ.പ്രേംനാഥ് പറഞ്ഞു. അഞ്ച് ജില്ല കമ്മികളുടെ പിന്തുണ തങ്ങള്‍ക്കുണ്ടെന്ന് എം.കെ പ്രേംനാഥ് അവകാശപ്പെട്ടു.\nകര്‍ണാടക തിരഞ്ഞെടുപ്പ്: പോളിംഗ് റെക്കോര്‍ഡിലേക്ക്\nബെംഗളൂരു: കര്‍ണാടക നിയമസഭാ തിരഞ്ഞെടുപ്പില് രേഖപ്പെടുത്തിയത് റെക്കോര്‍ഡ് പോളിംഗ്. 72.13 ശതമാനം പേര് വോട്ട് ചെയ്തതായാണ് തിരഞ്ഞെടുപ്പ് കമ്മീഷന്റെ അവസാന കണക്ക്. സംസ്ഥാന നിയമസഭാ തിരഞ്ഞെടുപ്പ് ചരിത്രത്തിലെ രണ്ടാമത്ത ഏറ്റവും ഉയര്‍ന്ന പോളിംഗ് ആണ് ഇതെന്ന് കര്‍ണാടക അഡീഷണല്, ചീഫ് ഇലക്ടറല് ഓഫീസര് ബിആര് മമത പറഞ്ഞു. 1952ലെ നിയമസഭാ തിരഞ്ഞെടുപ്പില് രേഖപ്പെടുത്തിയ 73 ശതമാനമാണ് സംസ്ഥാന ചരിത്രത്തിലെ ഏറ്റവും ഉയര്‍ന്ന പോളിംഗ്. 2013ലെ തിരഞ്ഞെടുപ്പില് 71.45 ശതമാനം പോളിംഗ് ആണ് രേഖപ്പെടുത്തിയത്.\n2008, 2004 വര്‍ഷങ്ങളിലെ തിരഞ്ഞടുപ്പില് 65 ശതമാനത്തില് താഴെ മാത്രമായിരുന്നു പോളിംഗ്. 1989,94 വര്‍ഷങ്ങളില് 69 വീതവും 1990ല് 69 ശതമാനവുമായിരുന്നു പോളിംഗ്. ആദ്യ മണിക്കൂറില് തന്നെ ഗ്രാമ, നഗര വ്യത്യാസമില്ലാതെ കനത്ത പോളിംഗാണ് രേഖപ്പെടുത്തിയത്. മുന് കാലങ്ങളില് നിന്ന് വ്യക്തമായി പ്രചാരണത്തിലെ വീറും വാശിയുമാണ് പോളിംഗ് ഉയര്‍ത്തിയതെന്ന് വ്യക്തമാണ്. പോളിംഗ് ഉയര്‍ന്നത് പാര്‍ട്ടികള്‍ക്ക് ഓരേസമയം, ആശങ്കക്കും പ്രതീക്ഷക്കും വകനല്‍കുന്നതാണ്.\nആകെയുള്ള 224 മണ്ഡലങ്ങളില് 222 എണ്ണത്തിലാണ് വോട്ടെടുപ്പ് നടന്നത്. ആയിരക്കണക്കിന് തിരിച്ചറിയല് കാര്‍ഡുകള് കണ്ടെടുത്ത ആര് ആര് നഗറിലും പ്രചാരണത്തിനിടയില് ബി ജെ പി സ്ഥാനാര്‍ഥി മരിച്ച ജയനഗറിലും തിരഞ്ഞെടുപ്പ് മാറ്റിവെച്ചിരുന്നു.


ഐസിയുവും വെന്‍റിലേറ്ററുകളും തികയുമോ? കൊവിഡ് വ്യാപനത്തിൽ ആശങ്കയിൽ ആരോഗ്യവകുപ്പ് | icu bed and ventilator kerala covid spread\nഐസിയുവും വെന്‍റിലേറ്ററുകളും തികയുമോ? കൊവിഡ് വ്യാപനത്തിൽ ആശങ്കയിൽ ആരോഗ്യവകുപ്പ്\nസംസ്ഥാനത്ത് ആകെയുള്ള 9774 ഐസിയു കിടക്കകളിൽ 609 കൊവിഡ് രോഗികള് ഉണ്ട്. കൊവിഡ് ഇതര രോഗികള് വേറെയും. 3748 വെൻറിലേറ്ററുകളിലായി 185 കൊവിഡ് രോഗികളുമുണ്ട്.\nThiruvananthapuram, First Published Apr 13, 2021, 7:27 AM IST\nതിരുവനന്തപുരം: സംസ്ഥാനത്ത് കൊവിഡ് വ്യാപനം തീവ്രമാകുമ്പോൾ ഐസിയു കിടക്കകളും വെന്‍റിലേറ്ററുകളും മതിയാകുമോ എന്ന ആശങ്കയിൽ ആരോഗ്യവകുപ്പ്. തിരുവനന്തപുരം, കോഴിക്കോട് ജില്ലകളിലാണ് തീവ്രപരിചരണ വിഭാഗത്തില് കൂടുതൽ രോഗികള് ഉള്ളത്.\nസംസ്ഥാനത്ത് ആകെയുള്ള 9774 ഐസിയു കിടക്കകളിൽ 609 കൊവിഡ് രോഗികള് ഉണ്ട്. കൊവിഡ് ഇതര രോഗികള് വേറെയും. 3748 വെൻറിലേറ്ററുകളിലായി 185 കൊവിഡ് രോഗികളുമുണ്ട്. കൊവിഡ് രോഗം കുതിച്ചുയരുന്ന സാഹചര്യത്തില് കൊവിഡ് രോഗികള്‍ക്ക് മാത്രമായി ഐസിയു വെൻറിലേറ്റര് സംവിധാനം മാറ്റി വയ്ക്കാനുള്ള നീക്കത്തിലാണ് ആശുപത്രി അധികൃതര്. നിലവിലെ രീതിയില് പ്രതിദിന കൊവിഡ് രോഗികളുടെ എണ്ണം ശക്തമായി തുടര്‍ന്നാൽ എല്ലാം താളം തെറ്റും.\nനിലവില് കോഴിക്കോട്, തിരുവനന്തപുരം ജില്ലകളിലാണ് കൂടുതല് ആശങ്കയുള്ളത്. തിരുവനന്തപുരത്ത് സര്‍ക്കാര്-സ്വകാര്യ ആശുപത്രികളിലായി 1,515 ഐസിയു കിടക്കകളില് 111 എണ്ണത്തില് കൊവിഡ് രോഗികളാണ്. 570 വെന്‍റിലേറ്ററില് 31 എണ്ണത്തിലും കൊവിഡ് രോഗികളുണ്ട്.\nതിരുവനന്തപുരത്ത് ആശങ്കയുയര്‍ത്തി മരണസഖ്യയും കൂടുകയാണ്. കൊവിഡ് ബാധ തുടങ്ങിയ ശേഷം ഇതുവരെ തിരുവനന്തപുരം ജില്ലയില് 892പേരാണ് രോഗം ബാധിച്ച് മരിച്ചത്. പോസിറ്റീവായ ആയിരം രോഗികളില് 8 പേര്‍ക്കാണ് മരണം സംഭവിക്കുന്നതെന്നാണ് ഔദ്യോഗിക കണക്ക്. വയോജനങ്ങളുടെ എണ്ണം കൂടിയതും മൃതദേഹങ്ങളിലെ കൊവിഡ് പരിശോധന കര്‍ശനമാക്കിയതുമാണ് നിരക്ക് ഉയരാൻ കാരണമെന്നാണ് ആരോഗ്യവകുപ്പിന്‍റെ വിശദീകരണം. എന്നാല് ഈ വാദം തള്ളുകയാണ് ആരോഗ്യ വിദഗ്ധര്. ആശുപത്രികളിലെ സൗകര്യ കുറവ് കൂടി പരിഗണിച്ചാണ് അടിയന്തരമല്ലാത്ത കൊവിഡ് ഇതര രോഗികള് ആശുപത്രികളിലേക്ക് വരേണ്ടതില്ലെന്ന നിര്‍ദേശം സര്‍ക്കാര് നല്‍കിയത്. രോഗ വ്യാപനം കൂടിയ സാഹചര്യത്തില് കൊവിഡ് രോഗികൾക്ക് മാത്രമായി പഴയപോലെ ചില ആശുപത്രികള് പരിമിതപ്പെടുത്തുന്നതും സജീവ പരിഗണനയിലുണ്ട്.\nLast Updated Apr 13, 2021, 7:30 AM IST


Here's how you can get Airtel's 4GB and 3GB data/per day offer - Malayalam Gizbot\nഎയര്‍ടെല്ലിന്റെ അണ്‍ലിമിറ്റഡ് 3/4ജിബി ഡാറ്റ പ്രതി ദിനം എങ്ങനെ നേടാം?\n| Updated: Thursday, October 5, 2017, 13:45 [IST]\nജിയോയുമായി മത്സരം മുറുകുകയാണ് എയര്‍ടെല്. ജിയോയുടെ അതേ പ്ലാന് വിലകളാണ് എയര്‍ടെല്ലും നല്‍കുന്നത്. എന്നാല് ഡാറ്റ താരതമ്യം ചെയ്യുമ്പോള് എയര്‍ടെല് ആണ് അധികം നല്‍കുന്നത്.\nഎയര്‍ടെല് ഈ അടുത്തിടെ കൊണ്ടു വന്ന രണ്ടു പുതിയ പാക്കുകളാണ് 999 രൂപയുടേയും 799 രൂപയുടേതും. 999 രൂപയ്ക്ക് 4ജിബി ഡാറ്റയാണ് പ്രതിദിനം നല്‍കുന്നത്, എന്നാന് 799 രൂപയ്ക്ക് 3ജിബി ഡാറ്റയും.\nഎയര്‍ടെല് പുതിയ പാക്കുകളുടെ വിശേഷങ്ങള് നേക്കാം.\nഎയര്‍ടെല് 799 രൂപ പ്ലാന്\nഎയര്‍ടെല്ലിന്റെ 799 രൂപ പ്ലാന് പ്രീപെയ്ഡ് ഉപഭോക്താക്കള്‍ക്കു മാത്രമാണ്. ഇതില് ലോക്കല്/ എസ്റ്റിഡി അണ്‍ലിമിറ്റഡ് കോളുകള് ചെയ്യാം. വാലിഡിറ്റി 28 ദിവസവും. ഈ പ്ലാനില് പ്രതി ദിനം ഉപഭോക്താക്കള്‍ക്ക് 3ജിബി ഡാറ്റയാണ് നല്‍കുന്നത്.\n250 മിനിറ്റ് പ്രതിദിനം\nഈ പ്ലാന് പ്രകാരം ഓരോ ദിവസവും 250 മിനിറ്റ് ആയിരിക്കും സൗജന്യ കോളുകള്, അതായത് ആഴ്ചയില് 1000 മിനിറ്റ് മാത്രമേ ലഭിക്കൂ. ഇതില് ലോക്കല്/ എസ്റ്റിഡി കോളുകളും ഉള്‍പ്പെടുന്നു. എയര്‍ടെല് ബാങ്ക് പേയ്‌മെന്റ് വഴി ഈ ഓഫര് റീച്ചാര്‍ജ്ജ് ചെയ്യുന്നവര്‍ക്ക് 75 രൂപ ക്യാഷ് ബാക്ക് ഓഫറും നല്‍കുന്നുണ്ട്.\nഎയര്‍ടെല് 999 രൂപ പ്ലാന്\nഎയര്‍ടെല്ലിന്റെ മറ്റൊരു പുതിയ പ്ലാന് ആണ് 999 രൂപയ്ക്ക് 3ജി/ 4ജി 4ജിബി ഡാറ്റ പ്രതി ദിനം നല്‍കുന്നത്. ഇതില് അണ്‍ലിമിറ്റഡ് ലോക്കല്/ എസ്റ്റിഡി കോളുകളും ചെയ്യാം.\nഎയര്‍ടെല്ലിന്റെ 999 രൂപയുടെ ഓഫര് എങ്ങനെ നേടാം\n1. മൈ എയര്‍ടെല് ആപ്പ് ഗൂഗിള് പ്ലേ സ്‌റ്റോര് അല്ലെങ്കില് ആപ്പിള് പ്ലേ സ്‌റ്റോറില് നിന്നും ഡൗണ്‍ലോഡ് ചെയ്യുക.\n2. ഇമെയില് ഐഡി അല്ലെങ്കില് ഫോണ് നമ്പര് ഉപയോഗിച്ച് ലോഗിന് ചെയ്യുക.\n3. പ്ലാന് ബ്രൗസിങ്ങ് സെക്ഷന് തിരഞ്ഞെടുത്ത് '999 രൂപ പ്ലാന്' തിരയുക.\n4. പ്ലാന് തിരഞ്ഞെടുത്ത് പേയ്‌മെന്റ് പ്രോസസ് ഉപയോഗിച്ച് തുടരുക.\n5. ഡബിറ്റ് കാര്‍ഡ്, നെറ്റ് ബാങ്കിങ്ങ്, എയര്‍ടെല് മണി എന്നിവ ഉപയോഗിച്ച് പേയ്‌മെന്റ് നടത്താം.\nജിയോ/ എയര്‍ടെല് താരതമ്യം ചെയ്യുമ്പോള്\nജിയോയുടെ 999 രൂപയുടെ പ്ലാനും എയര്‍ടെല്ലിന്റെ 999 രൂപയുടെ പ്ലാനും താരതമ്യം ചെയ്യുമ്പോള് എയര്‍ടെല് 22ജിബി ഡാറ്റ അധികം നല്‍കുന്നു. ജിയോയുടെ 999 രൂപയുടെ പ്ലാനില് 90 ജിബി ഡാറ്റയാണ് നല്‍കുന്നത് കൂടാതെ 90 ദിവസം വാലിഡിറ്റിയും. എന്നാല് എയര്‍ടെല്ലിന്റെ ഈ ഓഫര് വാലിഡിറ്റി 28 ദിവസവുമാണ്.\nThe new Airtel Rs. 799 plan is available only for prepaid users, and comes with ., and validity of 28 days.


ലോക കേരള സഭ ചേരുമ്പോൾ\nJanuary 11, 2018, 12:35 am\nപ്രവാസം മലയാളികൾക്ക് ഒരു ചരിത്രാനുഭവമാണ്. പ്രാചീനകാലത്തും മധ്യകാലത്തും അറിയപ്പെടുന്ന ലോകത്തിന്റെ എല്ലാ ഭാഗങ്ങളിൽനിന്നും കുരുമുളകും മറ്റ് സുഗന്ധദ്രവ്യങ്ങളും തേടി സഞ്ചാരികളും കച്ചവടക്കാരും കേരളത്തിലെത്തിയിട്ടുണ്ട്. പുരാതന ലോകത്തെ ഏറ്റവും വലിയ തുറമുഖങ്ങളിലൊന്നായ മുസിരസ് (മുരിചി പട്ടണം) കേരളത്തിലായിരുന്നു. മധ്യകാലത്ത് കോഴിക്കോട് കച്ചവട കേന്ദ്രമായി ലോകത്തെല്ലാം പേരെടുത്തു. 'സത്യനഗരം' (city of truth) എന്നറിയപ്പെടുകയും ചെയ്തു.\nകൊളോണിയൽ കാലത്ത് പ്രസിഡൻസിയുടെ തലസ്ഥാനമായ മദ്രാസിലേക്ക് മലയാളികൾ വിശിഷ്യ, മലബാറികൾ കുടിയേറി. ഇംഗ്ലീഷ് വിദ്യാഭ്യാസം നേടിയ മലബാറിലെ നായർ - തീയ്യ വിഭാഗങ്ങളിൽപ്പെട്ടവർ ശ്രീലങ്ക, തെക്ക് കിഴക്കനേഷ്യ എന്നിവിടങ്ങളിലേക്ക് വൻതോതിൽ കുടിയേറി. മലയാളിയായ ദേവൻ നായർ സിംഗപ്പൂരിൽ പ്രസിഡന്റാകുന്നത് ഈ പ്രവാസത്തിന്റെ ഫലമായാണ്. മധ്യകേരളത്തിൽനിന്നും യൂറോപ്പിലേക്കും അമേരിക്കയിലേക്കും മലയാളികൾ പ്രവഹിച്ചു. 1970 കളിലെ ഗൾഫ് കുടിയേറ്റമാണ് ഏറ്റവും വിപുലമായ മലയാളികളുടെ സംഘടിത പുറപ്പാട്.\nമലയാളികളുടെ പ്രവാസത്തെ ഒരു പ്രസ്ഥാനമാക്കി മാറ്റിയത് ഗൾഫിലേക്കുള്ള കുടിയേറ്റമാണ്. 1970-കളിൽ ആരംഭിച്ച 'ഗൾഫ് ബൂം' കേരളത്തിന്റെ സാമ്പത്തിക - സാംസ്‌കാരിക ഭൂമികയെ മാറ്റിത്തീർത്തു. മലപ്പുറത്താണ് ഏറ്റവുമധികം പ്രവാസികളുള്ളത്. ഇതിൽ 80% പേരും 'ഗൾഫി'ലാണ് ജോലി ചെയ്യുന്നത്. ഏറ്റവുമധികം വനിതാ പ്രവാസികളുള്ളത് കോട്ടയം ജില്ലയിലാണ്. ഗൾഫ്, യൂറോപ്പ്, അമേരിക്ക എന്നിവിടങ്ങളിൽ നഴ്സ്മാരിലധികവും കോട്ടയംകാരാണ്.\n1970-കൾക്കു ശേഷം 'കേരള മോഡൽ' വികസനം എന്ന് അമർത്യസെൻ വിളിച്ച വികസനമോഡൽ മുന്നോട്ടു പോകുന്നത് പ്രവാസികൾ അയയ്ക്കുന്ന പണമാണ്. ഒരു 'Democratic socialist welfare state' എന്ന് വ്യവഹരിക്കപ്പെടുന്നു കേരളം. സാമൂഹ്യ സുരക്ഷയും സർവ്വീസ് മേഖലയുടെ അഭൂതപൂർവ്വമായ വളർച്ചയുമാണ് കേരളമോഡലിന്റെ പ്രത്യേകത.\n2014-ലെ സർക്കാർ റിപ്പോർട്ട് പ്രകാരം പ്രവാസി മലയാളികളുടെ എണ്ണം 23.63 ലക്ഷമാണ്. 2011-ലെ സെൻസസ് പ്രകാരം3കോടി 33 ലക്ഷം മലയാളികളുണ്ട്. ഇതിൽ ഒരുകോടിയോളം 'Non Residential Keralites' - NRK ആണ്. കേരളത്തിനു പുറത്ത് ഇതര സംസ്ഥാനങ്ങളിലും വിദേശത്തുമായി ഒരു കോടി മലയാളികൾ അധിവസിക്കുന്നു.\n2014 - 15 സാമ്പത്തിക വർഷത്തിൽ 'സ്റ്റേറ്റ് ലെവൽ ബാങ്കേഴ്സ് കമ്മിറ്റി' നൽകിയ ഡാറ്റയനുസരിച്ച് 110 ലക്ഷം കോടി രൂപയാണ് പ്രവാസികൾ കേരളത്തിലേക്കയച്ചത്. '1 ലക്ഷം കോടി'യെന്ന മാജിക് നമ്പർ കടന്നുപോയത് അത്ഭുതകരമായ നേട്ടമാണ്. RBI നൽകുന്ന വിവരമനുസരിച്ച് 115 ബില്യൺ ഡോളറാണ് (ഏകദേശം7ലക്ഷം കോടി) മൊത്തം NRI യുടെ നിക്ഷേപം. ഇതിൽ 1/6 കേരളത്തിന്റെ സംഭാവനയാണ്. കേരളത്തെ മാത്രമല്ല ഇന്ത്യൻ സമ്പദ്വ്യവസ്ഥയേയും നിർണ്ണയിക്കുന്നതിൽ മലയാളി പ്രവാസികളുടെ അസാമാന്യമായ സംഭാവനയുടെ ഉത്തമോദാഹരണമാണ് ഈ കണക്കുകൾ.\n'NRI - ബൂം' അടിസ്ഥാന തൊഴിലുകൾ ചെയ്യുന്നതിൽനിന്ന് മലയാളിയെ പിന്തിരിപ്പിക്കുന്നു. കേരളത്തിൽ 'വൈറ്റ് കോളർ ഫിക്‌സേഷൻ' (White collor fixation) അതിരു കടന്നിരിക്കുന്നു. 50 ലക്ഷത്തോളം ഇതര സംസ്ഥാന തൊഴിലാളികൾ കേരളത്തിൽ ജോലി ചെയ്യുന്ന പശ്ചാത്തലമിതാണ്. പുറത്തേക്ക് പോയവരേക്കാളധികം പേർ നിർമ്മാണമേഖലയിലും കായികാദ്ധ്വാനം ആവശ്യമായ മറ്റ് തൊഴിലുകളെടുക്കാനും കേരളത്തിലേക്ക് വന്നിരിക്കുന്നു. ഭാവിയിൽ കേരള മോഡൽ വികസനത്തിന് ഇത് വെല്ലുവിളിയാകും.\nപ്രവാസി നിക്ഷേപത്തിൽ ബാങ്കുകളിൽ 'കെട്ടിക്കിടക്കുന്ന മൂലധനം' ധനാത്മക നിക്ഷേപമായി മാറ്റാം. മുസ്ലിം സഹോദരന്മാരിൽ മതപരമായ കാരണങ്ങളാൽ പലിശ സ്വീകരിക്കാത്ത നിരവധി അതിസമ്പന്ന പ്രവാസികളുണ്ട്. ആഗോള ബാങ്കിംഗ് വ്യവസ്ഥയിൽ സ്വഭാവികമായും ഉണ്ടാകുന്ന പലിശ ചാരിറ്റിയിലും സാമൂഹ്യ നന്മയിലും അധിഷ്ഠിതമായ വികസന പ്രവർത്തനങ്ങൾക്ക് ഉപയോഗിക്കാൻ സാധിക്കുമോ എന്ന അന്വേഷണം പ്രധാനമാണ്.\nയൂറോ - അമേരിക്ക മേഖലയിലും ഗൾഫിലും സാമ്പത്തിക പ്രശ്നങ്ങൾ വളർന്നു വരുന്നുണ്ട്. 'മണി ഓർഡർ' സ്ഥിരമായി വരുമെന്ന് കരുതുന്നത് വിഡ്ഢിത്തമാണ്. തിരിച്ചുവരുന്ന പ്രവാസികളെ പുനരധിവസിപ്പിക്കാൻ പദ്ധതികളും നിക്ഷേപവും വേണം. ഇതെല്ലാം കണക്കിലെടുത്തുകൊണ്ട് യുക്തിഭദ്രമായി 'NRI നിക്ഷേപണം' വിനിയോഗിക്കണം. പ്രവാസി സമ്മേളനങ്ങൾ ദൈനംദിന പ്രശ്നങ്ങളോടൊപ്പം ഇത്തരം കാര്യങ്ങളിൽക്കൂടി ശ്രദ്ധ പതിപ്പിക്കേണ്ടത് അനിവാര്യമാണ്.\nസാംസ്‌കാരിക-സാമൂഹ്യരംഗങ്ങളിൽ പ്രവാസികൾ വഹിക്കുന്ന പങ്ക് ഏറ്റവും ശ്രദ്ധേയമാണ്. 'മലയാള സംസ്‌കാരവും ഭാഷയും' ഇപ്പോൾ പുഷ്‌കലമാകുന്നത് പ്രവാസി കൂട്ടായ്മകളിലാണ്. കേരളത്തിലെ മലയാളികൾ 'അയ്യോ' എന്ന് മലയാളത്തിൽ കരഞ്ഞ കുഞ്ഞുങ്ങളെ ശിക്ഷിക്കുമ്പോൾ ശുദ്ധമലയാളം പറഞ്ഞും പഠിച്ചും ഒന്നാന്തരം സാഹിത്യകൃതികൾ രചിച്ചും പ്രവാസികൾ മാതൃകയാവുന്നു.\nസാംസ്‌കാരികമായി മലയാളിയെ 'വിശ്വപൗരനാക്കുന്നതിൽ' പ്രവാസം മുഖ്യപങ്ക് വഹിച്ചു. ഇന്ത്യയിലെ മുക്കിലും മൂലയിലും ലോകത്തിലെ ഒട്ടുമിക്കരാജ്യങ്ങളിലും മലയാളികൾ ഉണ്ട്. ഇവിടങ്ങളിൽ താക്കോൽ സ്ഥാനങ്ങളിൽ മലയാളികളുണ്ട് എന്നത് അഭിമാനകരമാണ്. ഗൾഫ് മേഖല 'മലയാളിയുടെ' രണ്ടാം വീടാണ്. യൂറോ - അമേരിക്കൻ മേഖലകളിൽ നഴ്സിങ്ങ്, സാങ്കേതിക വിദഗ്ദ്ധർ എന്നിവരാണ് പ്രവാസികളിൽ അധികവും. ഗൾഫിൽ സാധാരണ തൊഴിലാളികളാണ് പ്രവാസിമലയാളികളിൽ ഭൂരിപക്ഷം. കാനഡ, ആസ്‌ട്രേലിയ തുടങ്ങിയ രാജ്യങ്ങളിലേക്കുള്ള കുടിയേറ്റവും ഇപ്പോൾ വ്യാപകമാണ്.\nനാടും വീടും ഉപേക്ഷിച്ച് യുവത്വവും ആരോഗ്യവും വിദേശമണ്ണിൽ ചെലവിട്ട് പ്രവാസികൾ സമ്പാദിക്കുന്ന പണമാണ് കേരളത്തിന്റെ ഉയർന്ന ജീവിതനിലവാരത്തിന്റെ അടിത്തറ. ദീർഘകാലം വിദേശമണ്ണിൽ പണിയെടുത്തശേഷം കുടുംബത്തിനും ബന്ധുക്കൾക്കുമൊപ്പം ശിഷ്ടജീവിതം നയിക്കാൻ തിരിച്ചെത്തുന്ന പ്രവാസികൾക്ക് മാന്യമായ പുനരധിവാസമൊരുക്കേണ്ടത് രാഷ്ട്രത്തിന്റെ ബാധ്യതയാണ്. UN department of Economic and social affairs നൽകുന്ന കണക്കനുസരിച്ച് ഏറ്റവുമധികം പ്രവാസികളുള്ള രാജ്യം ഇന്ത്യയാണ്. ഇന്ത്യയിൽ ഏറ്റവുമധികം പ്രവാസികളുള്ളത് കേരളത്തിലും .ഈ സാഹചര്യം ശക്തവും പ്രവർത്തനക്ഷമവുമായ സമഗ്ര പ്രവാസി പദ്ധതിയുടെ ആവശ്യകതയിലേക്കാണ് വിരൽചൂണ്ടുന്നത്. 'പത്തേമാരി' പോലുള്ള സിനിമകൾ അവതരിപ്പിക്കുന്ന കഠിനമായ പ്രവാസ ജീവിതയാഥാർത്ഥ്യങ്ങൾ പരിഗണിച്ചേ മതിയാകൂ. പ്രവാസികളുടെ കണ്ണീരിനും അദ്ധ്വാനത്തിനും നൊമ്പരങ്ങൾക്കും അർഹിക്കുന്ന പരിഗണന നൽകാതെ നമുക്ക് മുന്നോട്ടുപോകാൻ കഴിയില്ല.\nമലയാളനാടിന്റെ സമഗ്രവികസനത്തിനും സമന്വിത സംസ്‌കൃതിയുടെ സംരക്ഷണത്തിനും വിപുലമായ മലയാളി കൂട്ടായ്മ ആഗോളതലത്തിലുണ്ടാകേണ്ടത് അനിവാര്യമാണ്. ഈ ദിശയിലുള്ള നീക്കങ്ങൾക്ക് ഒരു നിയമ-സ്ഥാപന വ്യവസ്ഥ രൂപപ്പെടുത്താനുള്ള ശ്രദ്ധേയമായ കാൽവയ്പ്പാണ് ലോക കേരള സഭ. ഇന്ത്യയിലും വിദേശത്തുമുള്ള ഇന്ത്യൻ പൗരന്മാരായ കേരളീയരുടെ പൊതുവേദിയായി രൂപീകരിക്കുന്ന ലോക കേരള സഭയുടെ പ്രഥമ സമ്മേളനം 2018 ജനുവരി 12, 13 തീയതികളിൽ തിരുവനന്തപുരത്ത് നടക്കുമ്പോൾ മലയാളികളുടെ ചരിത്രപരമായ കൂട്ടായ്മയുടെ ഉത്തമ മാതൃകയായി അത് മാറും എന്ന കാര്യം നിസ്തർക്കമാണ്.


Utter Pradesh – Kairali News | Kairali News Live l Latest Malayalam News\nകർഷക പ്രതിഷേധം; ഉത്തർപ്രദേശിൽ ബിജെപിയിൽ പ്രതിസന്ധി രൂക്ഷമാകുന്നു\nകർഷക പ്രതിഷേധത്തിൽ ഉത്തർപ്രദേശിൽ ബിജെപിയിൽ പ്രതിസന്ധി രൂക്ഷമാകുന്നു. മുസഫർനഗറിൽ ഇന്നലെ ചേർന്ന മഹാപഞ്ചായതോടെയാണ് ബിജെപിയുടെ പരമ്പരാഗത വോട്ട് ബാങ്കായ ജാട്ട് സമുദായം നഷ്ടമാകുമെന്ന ആശങ്ക ശക്തമായത്. പതിനായിരത്തിൽ ...\nകാണ്‍പൂരില് 8 പൊലീസുകാരെ കൊലപ്പെടുത്തിയ കേസിലെ മുഖ്യപ്രതി വികാസ് ദുബെ കൊല്ലപ്പെട്ടു. Kanpur: One of the vehicles of the convoy of Uttar Pradesh ...\nയുപിയില് കൂടുതല് സ്ഥലങ്ങളില് ഇന്റര്‍നെറ്റ് നിയന്ത്രണം; മധ്യപ്രദേശില് 44 ഇടത്ത് നിരോധനാജ്ഞ\nരാജ്യവ്യാപകമായി പ്രക്ഷോഭം കനക്കുന്ന സാഹചര്യത്തില് ഉത്തര്‍പ്രദേശില് കൂടുതല് സ്ഥലങ്ങളില് ഇന്റര്‍നെറ്റിന് നിയന്ത്രണം ഏര്‍പ്പെടുത്തി. മധ്യപ്രദേശില് 44 ഇടത്ത് നിരോധനാജ്ഞ പ്രഖ്യാപിച്ചു. പിലിബിത്ത്, പ്രയാഗ് രാജ് എന്നിവിടങ്ങളിലും ഇന്റര്‍നെറ്റിന് ...\nയോഗിയുടെ ഉത്തര്‍പ്രദേശില് പാക് അധിനിവേശ കശ്മീര്; വികസനമില്ലായ്മയ്‌ക്കെതിരെ ഗ്രാമവാസികളുടെ പ്രതിഷേധം\nസിമ്രാന്‍പൂര് ഗ്രാമത്തിന്റെ പേര് പാക് അധിനിവേശ കശ്മീര് (പിഒകെ) എന്നാക്കി മാറ്റുന്നു\nഉത്തര്‍പ്രദേശില് പശുവിനെ കൊല്ലുന്നവര്‍ക്കെതിരെ ഗുണ്ടാ നിയമം ചുമത്തുന്നു; കന്നുകാലി വില്‍പ്പന നടത്തിയാലും ഗുണ്ടാലിസ്റ്റില്‍പ്പെടും\nഗുണ്ടാ നിയമ പ്രകാരം അറസ്റ്റിലാകുന്നവര് സംസ്ഥാന പോലീസിന്റെ ഗുണ്ടാ ലിസ്റ്റില്‍പ്പെടും


Mammatus Clouds in Argentina: ആകാശത്ത് സഞ്ചി മേഘങ്ങള്; പിന്നാലെ ശക്തമായ കാറ്റും ഇടിമിന്നലും, വിചിത്രം - rare mammatus cloud formation over argentina gone viral | Samayam Malayalam\nrare mammatus cloud formation over argentina gone viral\nആകാശത്ത് സഞ്ചി മേഘങ്ങള്; പിന്നാലെ ശക്തമായ കാറ്റും ഇടിമിന്നലും, വിചിത്രം\nMary T | Samayam Malayalam | Updated: Nov 25, 2021, 7:42 PM\nമേഘക്കൂട്ടം പ്രത്യക്ഷമായതിന് ശേഷം ശക്തമായ കാറ്റും ഇടിമിന്നലോട് കൂടിയ മഴയും കനത്ത ആലിപ്പഴ വീഴ്ചയും ഉണ്ടായതായി പ്രദേശവാസികള് പറഞ്ഞു. കനത്ത പേമാരിക്കും കൊടുങ്കാറ്റിനും മുന്നോടിയായി ഇവ രൂപപ്പെടാറുണ്ടെന്നും വിദഗ്ധര് വിശദീകരിച്ചു.\nആകാശത്ത് കാണപ്പെട്ട വിചിത്ര രൂപത്തിലുള്ള മേഘങ്ങള്\nനവംബര് 13 ന് കോര്‍ഡോബയിലെ കാസാ ഗ്രാന്‍ഡെയിലാണ് സഞ്ചിമേഖങ്ങള് പ്രത്യക്ഷപ്പെട്ടത്\nഗോളാകൃതിയില് രൂപപ്പെടുന്ന മേഘങ്ങളാണിത്\nമേഘങ്ങളുടെ അടിത്തട്ടില് നിന്ന് ഉയര്‍ന്നുവരുന്ന പന്തുപോലുള്ള രൂപങ്ങളാണ് ഇവ\nബ്യൂണസ് ഐറീസ്: മൂടിക്കെട്ടിയ ആകാശം അര്‍ജ്ജന്റീനക്കാരെ ഭയവും ഒപ്പം ആശ്ചര്യവും ഉണര്‍ത്തിയിരിക്കുകയാണ്. വായുവില് തൂങ്ങിക്കിടക്കുന്ന പഞ്ഞിക്കെട്ടുകള് പോലെ തോന്നിക്കുന്ന മേഘങ്ങളാല് മൂടപ്പെട്ട ആകാശമാണ് കാണാനായത്. ഈ അസാധാരണമായ മേഘങ്ങള് മാമന്റസ് എന്നാണ് അറിയപ്പെടുന്നത്.\nAlso Read: മുഖത്തൊട്ടിക്കുന്ന സ്റ്റിക്കർ; നുണ പറഞ്ഞാൽ കണ്ടു പിടിക്കും; പുത്തൻ സാങ്കേതികവിദ്യ\nനവംബര് 13 ന് കോര്‍ഡോബയിലെ കാസാ ഗ്രാന്‍ഡെയിലാണ് സഞ്ചിമേഖങ്ങള് പ്രത്യക്ഷപ്പെട്ടത്. ഗോളാകൃതിയില് രൂപപ്പെടുന്ന മേഘങ്ങളാണിത്. മേഘങ്ങളുടെ അടിത്തട്ടില് നിന്ന് ഉയര്‍ന്നുവരുന്ന പന്തുപോലുള്ള രൂപങ്ങളാണ് ഇവ. ഈ മേഘങ്ങള് ഇടിമിന്നലുമായി ബന്ധപ്പെട്ടിരിക്കുന്നു. മമന്റസ് മേഘങ്ങളുടെ സാന്നിധ്യം പലപ്പോഴും കനത്ത മഴയും മിന്നലും ആലിപ്പഴ വീഴ്ചയുടെയും വരവിനെ സൂചിപ്പിക്കുന്നു.\nAlso Read: ഇക്വഡോറിനെ വിറപ്പിച്ച് ഒരു തട്ടിക്കൊണ്ട് പോകൽ; കടത്തിയത് സൗന്ദര്യറാണിയെ, മാഫിയ തലവൻ്റെ മകൾക്ക് ഒടുവിൽ മോചനം\nസഞ്ചി പോലെ ആകാശത്ത് നിന്നും തൂങ്ങി കിടക്കുന്ന ഈ മേഘക്കൂട്ടങ്ങളുടെ വീഡിയോ സമൂഹ മാധ്യമങ്ങളില് വൈറലായി കഴിഞ്ഞു. 'ശനിയാഴ്ച ഉച്ചകഴിഞ്ഞ് ആകാശം അസാധാരണമാം വിധം ഈ മേഘങ്ങളാല് മൂടപ്പെട്ടിരുന്നു. തുടര്‍ന്ന്, മിന്നലും കാറ്റും ആലിപ്പഴ വീഴ്ചയും ഉണ്ടായി. കാലാവസ്ഥയുടെ കൃത്രിമത്വത്തിന്റെ ഫലമായിരിക്കാം ഈ വിചിത്ര പ്രതിഭാസം പകര്‍ത്താന് ഞങ്ങളെ ഇവിടെ എത്തിച്ചത്', യൂട്യൂബില് പങ്കുവെച്ച വീഡിയോയുടെ കുറിപ്പില് പറയുന്നു.\nനാദപുരം എസ്ഐക്ക് ഭീഷണി, മുട്ടൻ തെറിയഭിഷേകം!!\nആര്‍ട്ടിക്കിള് ഷോമുഖത്തൊട്ടിക്കുന്ന സ്റ്റിക്കർ; നുണ പറഞ്ഞാൽ കണ്ടു പിടിക്കും; പുത്തൻ സാങ്കേതികവിദ്യ\nസഞ്ചി മേഘങ്ങള് മാമന്‍റസ് മേഘം Strange Clouds In Argentina Rare Clouds in Argentina Mammatus Clouds in Argentina Clouds in Argentina\nWeb Title : rare mammatus cloud formation over argentina gone viral


ക്വാറന്‍റൈൻ ലംഘിച്ച അഞ്ചുപേർക്കെതിരെ പോലീസ് കേസെടുത്തു : Deepika.com Nattu Visesham\nനെടുങ്കണ്ടം: ക്വാറന്‍റൈൻ ലംഘിച്ച് ഏലത്തോട്ടത്തിൽ ജോലിക്കുപോയ അഞ്ചുപേർക്കെതിരെ നെടുങ്കണ്ടം പോലീസ് കേസെടുത്തു. തമിഴ്നാട്ടിൽനിന്നും എത്തിയവരാണ് ആനക്കല്ലിലെ എസ്റ്റേറ്റിൽ ജോലിക്കിറങ്ങിയത്.\nകഴിഞ്ഞദിവസമാണ് ഇവർ ഷോർട്ട് പാസ് വഴി ആനക്കല്ലിലെ ഇവരുടെ വീടുകളിൽ എത്തിയത്. 14 ദിവസത്തെ ക്വാറന്‍റൈൻ അധികൃതർ നിർദേശിച്ചിരുന്നു. എന്നാൽ രണ്ടുദിവസം കഴിഞ്ഞപ്പോൾ ഇവർ ജോലിക്കിറങ്ങുകയായിരുന്നു. തമിഴ്നാട്ടിൽനിന്നും എത്തിയ നൂറിലധികം പേർ ക്വാറന്‍റൈൻ ലംഘിച്ച് തോട്ടങ്ങളിൽ ജോലിചെയ്തതായി പരാതി ഉയർന്ന സാഹചര്യത്തിൽ നടത്തിയ അന്വേഷണത്തിലാണ് ഇവരെ പിടികൂടിയത്. കേസെടുത്തശേഷം ഇവരുടെ വീടുകളിൽതന്നെ വീണ്ടും ക്വാറന്‍റൈനിലാക്കി. മേഖലയിൽ ആരോഗ്യ വകുപ്പും പോലീസും പരിശോധന ആരംഭിച്ചു.\nനെടുങ്കണ്ടം റവന്യൂ ബ്ലോക്കിൽ 1,521 പേർ നിരീക്ഷത്തിലാണ്. കൂടുതൽ ആളുകളും തമിഴ്നാട്ടിൽനിന്നും പാസെടുത്ത് എത്തിയവരാണ്. തമിഴ്നാട്ടിലെ ഹോട്ട് സ്പോട്ടുകളായ തേനി, കന്പം എന്നിവിടങ്ങളിൽനിന്നും എത്തിയവരാണ് ക്വാറന്ൈ‍റൻ ലംഘിച്ചത്. ഇതിനു പുറമെ പോലീസ് നടത്തിയ കണക്കെടുപ്പിൽ തമിഴ്നാട്ടിൽനിന്നും എത്തിയ 200 പേരുടെ വിവരങ്ങളും പുറത്തുവന്നിട്ടുണ്ട്. ഇവർ എങ്ങനെ വന്നുവെന്ന് അധികൃതർക്ക് അറിയില്ല. ഇതോടെ അതിർത്തി മേഖല രൂക്ഷമായ പ്രതിസന്ധിയിലാണ്. വിഷയത്തിൽ ജില്ലാ ഭരണകൂടത്തിന്‍റെ അടിയന്തര ഇടപെടൽ വേണമെന്നാണ് ആവശ്യം.


യുദ്ധ കാലത്തെ ഓഹരി നിക്ഷേപം! പൊറിഞ്ചു വെളിയത്ത് എഴുതുന്നു | Investment guidance by Porinju Veliyath\nയുദ്ധ കാലത്തെ ഓഹരി നിക്ഷേപം! പൊറിഞ്ചു വെളിയത്ത് എഴുതുന്നു\nപ്രക്ഷുബ്ധമായ അന്തരീക്ഷമാണ് ഉക്രൈൻ അധിനിവേശത്തിനു ശേഷം ഓഹരി വിപണിയിലുള്ളത്. എന്നാല് ഇതിനെ ചൊല്ലി നിക്ഷേപകര് വലിയ ഭീതിയില് കഴിയേണ്ടതുണ്ടോ?\n|27 March 2022 2:29 AM GMT\nഓഹരി നിക്ഷേപകരില് കുറേപേരുടെയെങ്കിലും മനസ്സ് ഇപ്പോള് അശാന്തമായിരിക്കും. റഷ്യ - യുക്രെയ്ന് യുദ്ധവും അതിനെതുടര്‍ന്നുണ്ടായിരിക്കുന്ന ആഗോള ഭൂരാഷ്ട്ര സംഭവവികാസങ്ങളും ഒട്ടനവധി നിക്ഷേപകരെ ആശങ്കയിലാഴ്ത്തുന്നുണ്ടെന്ന് അറിയാം. ഈ സാഹചര്യത്തില് ഞാന് എന്റെ നിക്ഷേപകര്‍ക്കായി എഴുതിയ കത്തിലെ കാര്യങ്ങള് ധനം വായനക്കാരോടും പങ്കുവെയ്ക്കുകയാണ്.\nയുദ്ധത്തെ കുറിച്ച് ആധികാരികമായ കാഴ്ചപ്പാടുകള് പങ്കുവെയ്ക്കാന് ഞങ്ങള് ജിയോപൊളിറ്റിക്കല് വിദഗ്ധരൊന്നുമല്ല. പക്ഷേ, ഇത്തരം സംഭവവികാസങ്ങള് ലോകത്ത് അരങ്ങേറുമ്പോള് നിക്ഷേപകര് എന്ന നിലയില് കാര്യങ്ങള് വിശകലനം ചെയ്യുന്നതിനുള്ള അത്ര മോശമല്ലാത്ത ഉപകരണങ്ങൾ നമുക്കുണ്ടെന്ന് ഞങ്ങള് ഉറച്ച് വിശ്വസിക്കുന്നു.\nചരിത്രത്തില് ഇതാദ്യമായൊന്നുമല്ല ലോകത്ത് യുദ്ധവും വെല്ലുവിളികളും വരുന്നത്. ലോകചരിത്രത്തില് ഇതിനുമുമ്പുണ്ടായ പ്രതിസന്ധി ഘട്ടങ്ങളിലെല്ലാം ഇന്ത്യന് ഇക്വിറ്റി മാര്‍ക്കറ്റ് പ്രതികരണം എങ്ങനെയായിരുന്നുവെന്ന് അറിയാന് ഇക്യു റിസര്‍ച്ച് ടീം സമാഹരിച്ച് സൂക്ഷിച്ചിരിക്കുന്ന ഡാറ്റ പരിശോധിച്ചാല് മതി.\n(ബോക്‌സ് - 1) നോക്കുക.\nആഗോള പ്രതിസന്ധികള് സെന്‍സെക്‌സില് സൃഷ്ടിച്ച ആഘാതം\nഡാറ്റ നോക്കിയാല് മനസ്സിലാകും ആറുമാസക്കാലത്തെ ശരാശരി നേട്ടം 17 ശതമാനത്തിന് മുകളിലും ഒന്‍പത് മാസക്കാലത്തേത് 26 ശതമാനത്തിനു മുകളിലുമാണെന്ന്. ആ ചാര്‍ട്ട് പരിശോധിച്ചാല് ഒരു കാര്യം മനസ്സിലാകും. ഏറ്റവും മോശം സാഹചര്യം ആദ്യത്തെ ഏതാനും ആഴ്ചകള് കൊണ്ട് മറികടന്നിട്ടുണ്ട് എന്നു. ഹ്രസ്വ, ദീര്‍ഘകാലയളവുകളിൽ ലോകത്തെ ഇത്തരം പ്രശ്‌നങ്ങള് മൂലം വിപണിയിലുണ്ടായിട്ടുള്ള ഇടിവ് എല്ലായ്പ്പോഴും മികച്ച വാങ്ങല് അവസരങ്ങൾ ആയിരുന്നു എന്നും വ്യക്തമാവുന്നുണ്ട്.\nഡൗ ജോണ്‍സിന് ഇതിലും ദീര്‍ഘകാല ചരിത്രമാണുള്ളതു, അതിലും തെളിയുന്ന പാറ്റേണ് ഇതൊക്കെ തന്നെയാണ്. പ്രതിസന്ധി ഘട്ടം കഴിഞ്ഞുള്ള ഡൗ ജോണ്‍സിന്റെ ശരാശരി പ്രകടനം പോസിറ്റീവ് റിട്ടേണ് കൃത്യമായി വെളിപ്പെടുത്തി തരുന്നുണ്ട്. യുദ്ധഭീതിയില് ഓഹരി വിപണികളില് കൂപ്പുകുത്തിയ ഓരോ അവസരത്തിലും ആ ഭീതി അകലുമ്പോള് കുതിച്ചുമുന്നേറിയിട്ടുമുണ്ട്.\n(ബോക്‌സ് -2നോക്കുക)\nആഗോള പ്രതിസന്ധികള് ഡൗ ജോണ്‍സ് സൂചികയില് സൃഷ്ടിച്ച ആഘാതം\nനിക്ഷേപകരുടെ ആവനാഴിയിലെ ഏറ്റവും സുപ്രധാനമായ ആയുധമാണ് ചരിത്രപരമായ ഡാറ്റ. കുറേയേറെ നിക്ഷേപകര് വെണ്ടയ്ക്ക പോലുള്ള തലക്കെട്ടുകളിലും മാക്രോ ഇംപ്ലിക്കേഷനുകളെ കുറിച്ചുള്ള വിവരണങ്ങളിലും ചഞ്ചലരാകും. എന്നിരുന്നാലും ഒരു കാര്യമേ പറയാനുള്ളൂ; ഇത്തരം പ്രക്ഷുബ്ധ സാഹചര്യങ്ങളില് ഒരാള്‍ക്കും ഒന്നിനെ കുറിച്ചും കൃത്യമായ ധാരണ കാണില്ല. അതുകൊണ്ട് നിക്ഷേപകരോട് ഈ വേളയില്, ചരിത്രപരമായ ഡാറ്റകളുടെ വിശകലനത്തിന്റെ അടിസ്ഥാനത്തില് നല്‍കാനുള്ള ഉത്തരം, പ്രക്ഷുബ്ധാവസ്ഥ ഭീതിജനകമാണ് പക്ഷേ അത് താല്‍ക്കാലികം മാത്രം.\nഐതിഹാസിക നിക്ഷേപകരന് ഫിലിപ്പ് ഫിഷര് രചിച്ച ക്ലാസിക് ബുക്ക് 'കോമണ് സ്‌റ്റോക്ക്‌സ് ആന്‍ഡ് അണ്‍കോമണ് പ്രോഫിറ്റ്‌സി'ല് പറയുന്ന കാര്യമുണ്ട്. അതൊരു നീണ്ട നിരീക്ഷണമാണ്. എന്നിരുന്നാലും വാല്യു ഇന്‍വെസ്റ്റര്‍മാര്‍ക്ക് അതൊരു ദിശാസൂചിയായേക്കും. ഇങ്ങനെയാണത്.\nഭാവനാശാലികളായ മനുഷ്യര്‍ക്ക് ഏറെ താല്‍പ്പര്യമുള്ളതാകും സാധാരണ ഓഹരികള്. ആധുനിക യുദ്ധകാലഘട്ടത്തില് അതിഭീകരമായ ഭീതിയില് നമ്മുടെ ഭാവന പതറാന് തുടങ്ങും. അതിന്റെ ഫലമായി എന്ത് സംഭവിക്കും? ഒരു യുദ്ധഭീതിയോ അല്ലെങ്കില് യുദ്ധം തന്നെയോ ആഗോളതലത്തില് സൃഷ്ടിക്കുന്ന ആശങ്കകള് കോമണ് സ്‌റ്റോക്കുകളിലും പ്രതിഫലിക്കും. ഇതൊരു സൈക്കോളജിക്കല് പ്രതിഭാസമാണ്; ഫിനാന്‍ഷ്യലായുള്ള ഘടകങ്ങള് അതില് കാണണമെന്നില്ല.\nയുദ്ധവേളയില് നടക്കുന്ന മനുഷ്യകൂട്ടക്കുരുതിയും മനുഷ്യര് അനുഭവിക്കുന്ന കഷ്ടതകളും മനുഷത്വമുള്ളവരെ വിഹ്വലരാക്കും. ഈ ആറ്റോമിക് കാലഘട്ടത്തില് നമ്മുടെയും നമ്മോട് അടുപ്പമുള്ളവരെയും സുരക്ഷ സംബന്ധിച്ച ആശങ്കയും വര്‍ധിപ്പിക്കുന്നുണ്ട്. ഇത്തരത്തിലുള്ള ആശങ്ക, ഭീതി, അസ്വാരസ്യം എന്നിങ്ങനെ നമുക്ക് മുന്നില് ഉടലെടുക്കുന്ന ചിലത് ഇക്കണോമിക് ഘടകങ്ങളെ മാത്രം ആസ്പദമാക്കിയുള്ള വിശകലനങ്ങളില് നിന്ന് നമ്മെ വ്യതിചലിപ്പിക്കും.\nസമ്പദ്‌സമൃദ്ധി തല്ലിക്കൊഴിക്കുമെന്ന ഭീതി, സര്‍ക്കാര് വന് നികുതി ഏര്‍പ്പാടാക്കി വലിയ തുകകള് ഈടാക്കും, ബിസിനസുകളുടെ നടത്തിപ്പില് സര്‍ക്കാരുകള് ഇടപെടലുകള് വര്‍ധിപ്പിക്കും തുടങ്ങിയ ചിന്തകളാണ് സാമ്പത്തിക കാര്യങ്ങളെ ചുറ്റിപ്പറ്റി നമ്മിലുണ്ടാവുക. ഇത്തരമൊരു മാനസിക സാഹചര്യങ്ങളില് മനുഷ്യര് അടിസ്ഥാനപരമായുണ്ടാകുന്ന സാമ്പത്തിക സ്വാധീനങ്ങളില് നിന്നുമാറിയുള്ള കാര്യങ്ങള് ചിന്തിക്കാനുള്ള പ്രവണതയുണ്ടാകും.\nയുദ്ധത്തിന്റെ പരിസമാപ്തി എന്തുതന്നെയായിക്കൊള്ളട്ടേ - അത് ഒന്നാം ലോക മഹായുദ്ധമോ രണ്ടാം ലോക മഹായുദ്ധമോ കൊറിയന് യുദ്ധമോ - എന്തുമാകട്ടേ; ഭൂരിഭാഗം ഓഹരികളും യുദ്ധത്തെ കുറിച്ചുള്ള ഒരു ചിന്തയുമില്ലാതിരുന്ന കാലത്തേതിനേക്കാള് ഉയര്‍ന്ന വിലയിലാണ് വില്‍പ്പന നടത്തിയിരിക്കുന്നത്. ഇതിനെല്ലാം പുറമേ, കഴിഞ്ഞ 22 വര്‍ഷത്തിനിടെ ഏറ്റവും ചുരുങ്ങിയത് പത്ത് പ്രാവശ്യത്തിലേറെ വലിയൊരു യുദ്ധത്തിലേക്ക് നയിച്ചേക്കാവുന്ന ആഗോളഭീതികളും ഉയര്‍ന്നുവന്നിട്ടുണ്ട്. ഇത്തരത്തിലുള്ള ഓരോ സന്ദര്‍ഭത്തിലും, ഓഹരികള് യുദ്ധഭീതിയില് കുത്തനെ ഇടിയുകയും ആ ഭീതി അകലുമ്പോള് കുത്തനെ ഉയരുകയുമായിരുന്നു .\nഭൗതികശാസ്ത്രജ്ഞനായ റിച്ചാര്‍ഡ് ഫെയ്ന്‍മന് ഒരിക്കല് പറഞ്ഞു: 'എനിക്ക് സംശയത്തോടെ, അനിശ്ചിതത്വത്തോടെ, ഒന്നും വ്യക്തമായി അറിയാതെ ജീവിക്കാം. തെറ്റായേക്കാവുന്ന ഉത്തരവുമായി ജീവിക്കുന്നതിനേക്കാള് എത്രയോ എത്രയോ നല്ലതാണ് കാര്യങ്ങളിലെ അവ്യക്തതയോടെ കഴിയുന്നത്...'' ഞങ്ങള് കരുതുന്നത്, ആഗോള പ്രതിസന്ധിഘട്ടങ്ങളില് നിക്ഷേപകര് ഭയചകിതരായി തെറ്റായ കാര്യങ്ങള് ചെയ്തിട്ടുണ്ടെന്ന് തെളിയിക്കപ്പെട്ടിട്ടുണ്ട്.\nരണ്ട് ക്ലാസിക് പാരമ്പര്യത്തില് പ്രചോദിതരായാണ് ഇക്വിറ്റി ഇന്റലിജന്‍സ് എന്നും നിലകൊള്ളുന്നത്. ഒന്ന് വാല്യു ഇന്‍വെസ്റ്റിംഗ്, രണ്ടാമത്തേത് കേരളത്തിന്റെ സ്വന്തം ആയോധനകലയായ കളരിപ്പയറ്റ്. ആയോധനകലയില് അഗ്രഗണ്യനായ ബ്രൂസ് ലീ ഒരു കളരിപ്പയറ്റ് വിദഗ്ധനല്ലെങ്കിലും ഒരിക്കല് പറഞ്ഞിട്ടുണ്ട്; ഞങ്ങള് വിശകലനം ചെയ്യാറില്ല, പകരം ഞങ്ങള് സമന്വയിക്കും. ഒട്ടനവധി സന്ദര്‍ഭങ്ങളില് വിപണി സാഹചര്യങ്ങള് സങ്കീര്‍ണമായിരിക്കും. പരമ്പരാഗതമായ വിശകലനത്തിന് അത് വഴങ്ങണമെന്നുമില്ല. എന്നാല് ക്ലാസിക്കല് പ്രമാണങ്ങള് നമ്മളെ വ്യക്തമായ പാറ്റേണുകൾ സമന്വയിപ്പിക്കാന് സഹായിക്കുന്നു.\n$ ഭീതിയുണര്‍ത്തുന്ന ഇത്തരം സംഭവവികാസങ്ങളില് ഇത്തരത്തിലുള്ള പ്രതികരണങ്ങള് സ്വാഭാവികമാണ്.\n$ യുദ്ധഭീതി ഒഴിയുന്ന ആദ്യ വേളയില് തന്നെ ഓഹരി വിലകള് തിരിച്ചുകയറിയിട്ടുണ്ടെന്നതിന് ചരിത്രപരമായി ദൃഷ്ടാന്തമുണ്ട്.\n$ റഷ്യ-യുക്രെയ്ന് സംഘര്‍ഷം പോലുള്ളവ സംഭവിക്കുമ്പോള് അതില് ചകിതരാകാതെ താഴ്ചകളില് വാങ്ങുക.\nനമ്മള് ഇപ്പോള് കാണുന്ന പല ഓഹരികളുടെയും വിലകളില് വന്ന ഇടിവ് താല്‍ക്കാലികമാണ്. അതേസമയം പല കമ്പനികളുടെ ആന്തരിക മൂല്യം ഈ കാലത്തെ മറികടന്നു മുന്നേറാന് പാകത്തില് കരുത്തുറ്റത്താണ്.\nPorinju Veliyath Porinju stock recommendation Stock Market


'16 വര്‍ഷം നീണ്ട ദാമ്പത്യ ജീവിതം അവസാനിപ്പിച്ചത് ഒത്തിരി വേദനയോടെയായിരുന്നു' : ആമീര്‍ഖാന് മനസ് തുറക്കുന്നു - Azhimukham\n’16 വര്‍ഷം നീണ്ട ദാമ്പത്യ ജീവിതം അവസാനിപ്പിച്ചത് ഒത്തിരി വേദനയോടെയായിരുന്നു’ : ആമീര്‍ഖാന് മനസ് തുറക്കുന്നു\nകോഫി വിത്ത് കരണ് എപ്പിസോഡിലാണ് നടന് ആദ്യവിവാഹത്തെ കുറിച്ച് മനസ് തുറന്നത്.\nNov 08 2018 01:48 PM\nതന്റെ ആദ്യ വിവാഹബന്ധത്തില് നിന്ന് പിന്‍മാറിയത് ഏറെ വേദനയോടെയായിരുന്നുവെന്ന് ആമീര്‍ഖാന്. കോഫി വിത്ത് കരണ് എപ്പിസോഡിലാണ് നടന് ആദ്യവിവാഹത്തെ കുറിച്ച് മനസ് തുറന്നത്. ’16 വര്‍ഷം ഞാനും റീനയും ഒരുമിച്ച് ജീവിച്ചു. നീണ്ട വര്‍ഷത്തെ ഈ ദാമ്പത്യ ജീവിതം അവസാനിപ്പിച്ചത് വലിയ വേദനയോടെയായിരുന്നു ആമീര് പറയുന്നു.\nതങ്ങള് ഇരുവരും വേര്‍പിരിയാന് എടുത്ത തീരുമാനം റീനയ്ക്കും ഞങ്ങളുടെ കുടുംബത്തിനും ഏറെ വിഷമം നല്‍കുന്നതായിരുന്നു. പക്ഷേ ഞങ്ങള് രണ്ടുപേരും കഴിയുന്നത്ര നല്ല രീതിയില് അതിനെ കൈകാര്യം ചെയ്തു. വിവാഹ മോചനം നേടിയതിലൂടെ റീനയോടുളള ബഹുമാനം എനിക്ക് കുറഞ്ഞെന്നോ അവളോടുളള എന്റെ സ്നേഹം നഷ്ടപ്പെട്ടുവെന്നോ അര്‍ത്ഥമില്ല ആമിര് പറഞ്ഞു.\n’16 വര്‍ഷം അവള്‍ക്കൊപ്പം ജീവിക്കാന് കഴിഞ്ഞതില് ഞാന് ഭാഗ്യവാനാണ്. അവളുമായുളള ജീവിതം എന്റെ വ്യക്തിത്വത്തെ വളരാന് സഹായിച്ചു. നന്നേ ചെറുപ്പത്തിലാണ് ഞങ്ങള് വിവാഹിതരായത്. എന്നിരുന്നാലും ഞാന് മാത്രമല്ല അവളും വിവാഹ ജീവിതത്തിന് അതിന്റേതായ പ്രാധാന്യം നല്‍കിയിരുന്നു ആമിര് പറഞ്ഞു. 1986 ലായിരുന്നു ആമിര്‍ഖാനും റീനയുമായുളള വിവാഹം. 2002 ല് ഇരുവരും വിവാഹമോചിതരായി. ഈ ബന്ധത്തില് ജുനൈദ് എന്ന മകനും ഇറ എന്ന മകളുമുണ്ട്.\n2005 ലാണ് കിരണ് റാവുവുമായുളള ആമിറിന്റെ വിവാഹം. ഈ ബന്ധത്തില് ആസാദ് റാവു ഖാന് എന്നൊരു മകനുണ്ട്.\n‘കളിക്കളത്തിൽ നിന്നും ജീവിതത്തിലേക്ക്’ കശ്യപുമായുള്ള വിവാഹം ; സൈന മനസ് തുറക്കുന്നു\nഇക്കൊല്ലം ഒത്തിരി വ്യായാമം ചെയ്യേണ്ട; നമുക്ക് നന്നായി ‘ചലിക്കാം’\n# AamirKhankEx-wife Reena


Kraisthava Ezhuthupura | ഭാവന: അഞ്ചപ്പോം രണ്ടുമീനും പിന്നെ ഞാനും I ജസ്റ്റിൻ ജോർജ്\nLast updated Feb 20, 2018 1,863\nഅപ്പച്ചന്റെ പണ്ടത്തെ അനുഭവങ്ങൾ ഒന്നു പറയാമോ, കൊച്ചു മക്കൾ വഴക്കിടാൻ തുടങ്ങി, അപ്പച്ചൻ പിള്ളേരോട് കഥ പറയാൻ തുടങ്ങി..\nഎന്റെ വീട്ടിൽ ഞങ്ങൾ 8 മക്കളായിരുന്നു. അപ്പൻ ഭയങ്കര മദ്യപാനിയും, വെറുക്കപ്പെട്ടവനും. ആർക്കും അപ്പനെ ഇഷ്ടമല്ലായിരുന്നു. ഞങ്ങളെ വളരെയധികം ഉപദ്രവിക്കും. അമ്മയെയും മാരകമായി ഉപദ്രവിക്കാറുണ്ടായിരുന്നു. കഷ്ടതയുടെയും, പട്ടിണിയുടെയും, നിരാശയുടേയും നാളുകൾ.\nഅങ്ങനെയിരിക്കെ ഒരിക്കൽ അയലത്തെ അമ്മാമ്മ എന്റെ അമ്മയെ ഒരു യോഗത്തിനു കൊണ്ട് പോവുകയുണ്ടായി. സൗമ്യനും മധുര ഭാഷിയുമായ ഒരു ചെറുപ്പക്കാരൻ അവിടെ വചനപ്രഘോഷണം നടത്തി. അദ്ധേഹത്തിന്റെ വാക്കുകൾ അമ്മയെ ആശ്വസിപ്പിച്ചു ജീവിതത്തിലേക്ക് ലക്ഷ്യത്തോടെ നോക്കുവാൻ പ്രേരിപ്പിച്ചു. സമാധാനം നഷ്ട്ടപ്പെട്ട ഞങ്ങളുടെ കുടുംബത്തിലേക്ക് അവൻ കടന്നു വന്നു. അന്ന് മുതൽ ഞങ്ങളുടെ വീട്ടിൽ സന്തോഷം ഉണ്ടായി. അപ്പൻ മദ്യപാനം ഉപേക്ഷിച്ചു. ഞങ്ങളുടെ ദാരിദ്ര്യം മാറി. ഞങ്ങൾ സന്തുഷ്ടരായി..\nപിന്നീട് കേൾക്കാൻ കഴിഞ്ഞത് അദ്ദേഹം ദൈവദൂഷകൻ ആണെന്നും അവിടെ പ്രസംഗം കേൾക്കാൻ പോകരുതെന്നുമൊക്കെ സമൂഹം പറയുന്നതാണ്. അവൻ ദൈവപുത്രനാണെന്നും, രക്ഷകനാണെന്നുമൊക്കെ നുണ പറഞ്ഞു ജനങ്ങളെ വഴി തെറ്റിക്കുന്ന വ്യക്തിയാണെന്നൊക്കെയാണ് ജനസംസാരം. പള്ളിയിൽ നിന്നും പുരോഹിതന്മാരും, സെക്രട്ടറിയുമൊക്കെ വന്നു ഞങ്ങളെ ഭീഷണിപ്പെടുത്തി ഇനി അവന്റെ കൂട പോകരുതെന്നും, കള്ളങ്ങളിൽ വീഴരുതെന്നുമൊക്കെ പറഞ്ഞു. അമ്മ അതൊന്നും മൈൻഡ് ചെയ്യാതെ ഞങ്ങളെ അവന്റെയൊപ്പം പോകുന്നതിനും, അനുഗമിക്കുന്നതിനും പ്രോത്സാഹിപ്പിച്ചു.\nഎനിക്ക് ആ നല്ല ഗുരുവിനെ വളരെയധികം ഇഷ്ട്ടപ്പെട്ടു.എവിടെ അദ്ദേഹം വന്നാലും ഞാൻ പോകുമായിരുന്നു. ആവേശത്തോടെ പോകും.\nഎനിക്കൊരു പന്ത്രണ്ടു വയസ്സുള്ളപ്പോളാണ് അവൻ ഗലീലയിൽ യോഗങ്ങൾ നടത്തുന്ന സ്ഥലത്തു ഞാൻ പോയത്. യഹൂദന്മാരുടെ പെസഹപെരുന്നാളിന്റെ സമയം. വളരെ ആൾകൂട്ടം ഉണ്ടായിരുന്നു. അവന്റെ പിന്നാലെ എല്ലാവരും കൂടി. പ്രസംഗം കേട്ടും, സൗഖ്യം പ്രാപിച്ചും, അത്ഭുതങ്ങൾ കണ്ടും ആളുകൾ കൂടി വന്നു.\nഇന്നും അതു പോലെയല്ലേ അത്ഭുതങ്ങൾ നടക്കുന്നയിടത്തു ആളുകൂടും. ജനം വരുന്നു പോകുന്നു. ആർക്കും യേശുവിനെ വേണ്ട, എല്ലാവർക്കും അത്ഭുതവും രോഗസൗഖ്യവും മതി.\nഅങ്ങനെ പോയിപ്പോയി ഗലീല കടലിന്റെ അക്കരെ ഞങ്ങളെത്തി. ജനം വർദ്ധിച്ചു, യേശുവിനെ ഒരു പൊട്ടുപോലെ കാണാം, എങ്കിലും ശബ്ദം ഞങ്ങൾക്ക് നന്നായി കേൾക്കാമായിരുന്നു. നിങ്ങളെപ്പോലെ പ്രസംഗം കേൾക്കുമ്പോൾ മൊബൈലിൽ കുത്തിക്കൊണ്ട് ട്രോൾ ഉണ്ടാക്കുകയും, കമന്റടിക്കുകയും ഒന്നുമില്ലായിരുന്നു, വളരെ ആകാംഷയോടെ ഞാൻ പ്രസംഗം കേൾക്കും. അവരെന്തോ പറയുന്നുണ്ട്. എല്ലാവരും വിശന്നു കറങ്ങിയിരിക്കയാണ്. പ്രസംഗം തീർന്നിട്ടില്ല. പിന്നെ വേണം എനിക്ക് വല്ലതും കഴിക്കാൻ. അമ്മ പൊതിയൊക്കെ കെട്ടിത്തന്നു വിട്ടിട്ടുണ്ട്. വല്ലപോഴുമേയുള്ളു വയറു നിറച്ചു തിന്നാൻ വല്ലതും കിട്ടുന്നത്. ആഹാരം കയ്യിലുള്ളത് കൊണ്ട് വളരെ സന്തോഷവുംകൊതിയുമൊക്കെയുണ്ട്.\nഅപ്പോളാണ് യേശുവിന്റെ ശബ്ദത്തിനൊരു വ്യത്യാസം. ശിഷ്യന്മാരോക്കെ കൂടെയുണ്ട്. യേശു ഫിലിപ്പോസിനോട് വേവലാതിയോടെ ചോദിക്കുന്നു ” ഇവർക്ക് തിന്മാൻ നാം എവിടെ നിന്നും വാങ്ങും” പുള്ളി ബെത്‌സയിദാ നിവാസിയാണ്, അയാൾക്ക് ആ സ്ഥലത്തെ ഹോട്ടലൊക്കെ അറിയാമെന്നു കരുതിയാണ് ഗുരു ചോദിച്ചത്. പക്ഷെ\nഫിലിപ്പോസ് കർത്താവിന്റെ കൂടെ നടന്നിട്ടും അവനിൽ വിശ്വാസമില്ലാത്തോണ്ട് ഒറ്റപറച്ചിൽ, “എന്റെ കയ്യിൽ ഇരുന്നൂറുണ്ട് അതു തികയത്തില്ല, അതു കൊണ്ട് ഞാൻ തരത്തില്ല”.ചോദിച്ചത് എവിടെ കിട്ടുമെന്നാണ് എന്നാൽ പറഞ്ഞ ഉത്തരം ഇരുന്നൂറ് പണത്തിനു തികയത്തില്ലെന്നും !. ഇന്നത്തെ ചില പുള്ളികൾ ഇങ്ങനെയാണ് കയ്യിലുണ്ടായിട്ടു കൊടുക്കാതെ ഒഴിവു കഴിവുകൾ പറഞ്ഞു കർത്താവിനെ കബളിപ്പിക്കും. കർത്താവാരാ മോൻ, ഇവന്റെയൊക്കെ എല്ലാ തരികിടയും മനസ്സിലാക്കിയല്ലേ ചോദിച്ചത്. കിട്ടാതില്ലെന്നു അറിഞ്ഞോണ്ട് തന്നെ…\nഫിലിപ്പോസിനോട് ചോദിച്ചത് കേട്ടോണ്ട് നിന്നവൻ ചാടിയിറങ്ങി ജനക്കൂട്ടത്തിന്റെ ഇടയിലേക്ക്. ഇങ്ങനെയുള്ള പുള്ളികളെ നമുക്ക് ഇന്നും കാണാം ആള് കളിക്കാൻ എന്തിനും ചാടിയിറങ്ങും. കഥയൊന്നുമില്ല. ഞാൻ വല്യ സംഭവം ആണെന്നു എല്ലാർക്കും തോന്നണം.\nകഴിവും വിവരവും വിവേകവും ഉള്ളവരെ ദൈവം കാര്യങ്ങൾ ഏൽപ്പിക്കുമ്പോൾ ഇടയ്ക്കൂടെ തലയിട്ടു മുന്നിൽ കേറാൻ നോക്കും. അന്ത്രയോസ് നേരെ ആളുകളുടെ ഇടയിലേക്ക് രസീത് കുറ്റിയും കൊണ്ട് പിരിവിനിറങ്ങി. അവനെ കണ്ടപ്പളെ ആളുകൾ തല കുനിച്ചു. ഒന്നും കൊടുത്തില്ല. കയ്യടി മേടിക്കാൻ ആവശ്യമില്ലാത്ത പണിക്കു പോകുന്നവനെല്ലാം ഇളിഭ്യനാകും. എന്തായാലും ഇവന്റെ ഭാവവും മോന്തായവുമൊക്കെ കണ്ട എനിക്ക് വിഷമം തോന്നി. ഞാൻ കൊതിയോടെ പ്രസംഗം തീർന്നിട്ട് തിന്നാൻ വെച്ചിരുന്നതെടുത്തു അന്ത്രയോസിന്റെ കയ്യിൽ കൊടുത്തു..എനിക്കു കുറച്ചു ദിവസം കൊണ്ട് കർത്താവിന്റെ കൂടെ നടന്നപ്പോൾ അവന്റെ ശക്തി മനസ്സിലായിട്ടുണ്ടായിരുന്നു അതു കൊണ്ട് തന്നെ എനിക്ക് തോന്നി കർത്താവിനു ഈ അഞ്ചപ്പവും രണ്ടു മീനും കൊണ്ട് എന്തെങ്കിലും അത്ഭുതം ചെയ്യാൻ കഴിയുമെന്ന് !. അല്ലാതെ അന്ത്രയോസിന്റെ ഗ്ലാമറും വാക്കുകളും കൊണ്ടല്ല ഞാൻ കൊടുത്തത്. പക്ഷെ അന്ത്രയോസ് കരുതി തന്റെ കഴിവു കൊണ്ട് ഒപ്പിച്ചത് ആണെന്ന് അതുകൊണ്ട് രണ്ടു ഡയലോഗും കൂട്ടിച്ചേർത്തു കർത്താവിനോട് ഒറ്റപ്പറച്ചിൽ .\n“എനിക്ക് അഞ്ചപ്പവും രണ്ടു മീനും ഒപ്പിക്കാൻ പറ്റി,പക്ഷെ ഇതും തികയത്തില്ല”\nആള് വല്യ ജാഡയ്ക്കാണ് പറഞ്ഞത്..\nദൈവ മക്കൾ ദൈവനാമത്തിൽ ദൈവത്തോടുള്ള സ്നേഹത്തിൽ കൊടുക്കുന്ന നന്മകൾ വാങ്ങി കീശയിൽ വെച്ചിട്ട് പാവങ്ങൾക്ക് നക്കാപ്പിച്ച കൊടുത്തു ഞങ്ങൾ ചെയ്തെന്നു ബാനറടിക്കുന്നവർക്കു ഉദാഹരണമാണ് പുള്ളി. കർത്താവു പക്ഷെ ഇവരെയാരെയും നോക്കിയില്ല. നേരെ ജനത്തെ ഇരുത്തി എന്നെയും അനുഗ്രഹിച്ചു തന്റെ പിതാവിന്റെ സന്നിധിയിൽ വാഴ്ത്തി ആ അഞ്ചപ്പവും രണ്ടു മീനും ജനങ്ങൾക്ക് കൊടുത്തു. എല്ലാവരും തിന്നു തൃപ്തിയായി എഴുന്നേറ്റു .\nനേരെ ബാക്കി വന്ന പന്ത്രണ്ടു കൊട്ടയിൽ ഓരോ കൊട്ട വീതം അവിശ്വാസികളായ അന്ത്രയോസിന്റെയും, ഫീലിപ്പോസിന്റെയും തലയിൽ വെച്ചു കൊടുത്തു. പിന്നല്ല ! കർത്താവിനോടാണ് കളി..\nകർത്താവിനു നന്നായറിയാം നാം എന്ത് ചെയ്യാൻ ആഗ്രഹിക്കുന്നു, നമ്മുടെ മനോഭാവം എന്താണെന്നു. ആകയാൽ ദൈവത്തോട് കളിക്കരുത്. അവൻ കളി പഠിപ്പിക്കും. യേശു കർത്താവിനെ നിർമ്മലതയോടെയും വിശുദ്ധിയുടെയും വിശ്വാസത്തോടെയും നമുക്ക് പിന്തുടരാം.\nആൽപ്പാറ ബിബ്ലി ഫെസ്റ്റ് 2018 എക്സൽ വി.ബി.എസ്സ് ടീം ക്ലാസുകൾ നയിക്കുന്നു


യൂണിഫോമിൽ ചെളി തെറിച്ചു: യുവാവിനെ കൊണ്ട് നടുറോഡിൽ പാൻറ് തുടപ്പിച്ച ശേഷം കരണത്തടിച്ച് പൊലീസുകാരി; വീഡിയോ കാണാം- സംഭവം മധ്യപ്രദേശിൽ. | Kerala Speaks\nഭോപാല്: യൂണിഫോമില് ചെളി തെറിച്ചതിനെ തുടര്‍ന്ന് ബൈക്ക് യാത്രക്കാരനോട് അപമര്യാദയായി പെരുമാറി വനിതാ പൊലീസ് ഉദ്യോഗസ്ഥ. മധ്യപ്രദേശിലെ റെവയിലാണ് സംഭവം. ചെളി പുരണ്ടതിനെ തുടര്‍ന്ന് പൊലീസുകാരിയുടെ യൂണിഫോം പാന്റ് യുവാവ് വൃത്തിയാക്കുന്നതിന്റെയും തുടര്‍ന്ന് യുവാവിന്റെ മുഖത്തടിക്കുന്നതിന്റെയും വിഡിയോ സമൂഹ മാധ്യമങ്ങളില് വൈറലായി.\nഇതിന് പിന്നാലെ പൊലീസുകാരിക്ക് എതിരെ നടപടി വേണമെന്ന് ആവശ്യപ്പെട്ട് നിരവധിപേര് രംഗത്തുവന്നിട്ടുണ്ട്.ഹോം ഗാര്‍ഡ് കോണ്‍സ്റ്റബിള് ആയ ശശികലയാണ് പൊലീസുകാരിയെന്ന് കണ്ടെത്തി. കലക്ടറുടെ ഓഫിസിലാണ് ഇവര്‍ക്കു ജോലി. സംഭവത്തില് ആരെങ്കിലും രേഖാമൂലം പരാതി നല്‍കിയാല് പൊലീസ് അന്വേഷിക്കുമെന്ന് എഎസ്പി വ്യക്തമാക്കി.\nPrevious articleവീണ്ടും കടുത്ത നിയന്ത്രണങ്ങൾ? പ്രധാനമന്ത്രി വിളിച്ചു ചേർക്കുന്ന മുഖ്യമന്ത്രിമാരുടെ യോഗം ഇന്ന്.\nNext articleകോവിഡ് കേസുകളും പോസിറ്റിവിറ്റി നിരക്കും കുത്തനെ ഉയരുന്നതിനാൽ കേരളത്തിൽ കടുത്ത നിയന്ത്രണങ്ങൾ ഏർപ്പെടുത്താൻ സാധ്യത: അന്തിമ തീരുമാനം നാളെ ചേരുന്ന അവലോകന യോഗത്തിൽ; സർക്കാരിന് മുമ്പിലുള്ള നിർദേശങ്ങൾ വായിക്കാം.\nമിനി കൂപ്പറിൽ കാവ്യയോടും, മകളോടുമൊപ്പം ഡ്രൈവിനിറങ്ങി ദിലീപ്: വീഡിയോ കാണാം.\n“അനക്ക് എത്ര ഭാര്യമാരാ?” : മരയ്ക്കാർ മലയാളം പതിപ്പിൽ നിന്ന് ഒഴിവാക്കിയ രംഗത്തിലെ വീഡിയോ പുറത്തു വിട്ടു; വീഡിയോ ഇവിടെ കാണാം.


Manju Warrier's statement is crucial | മഞ്ജു വാര്യരുടെ മൊഴി അതീവ നിര്‍ണായകം; പ്രത്യേക കോടതി 22ന് നടിയെ വിസ്തരിക്കും; വീഡിയോയില് കൃത്രിമം ഉണ്ടെന്നും സ്ത്രീ ശബ്ദം നടിയുടേതല്ലെന്നുമുള്ള ദിലീപിന്റെ വാദങ്ങളൊന്നും വിലപ്പോയേക്കില്ല - marunadantv.com\nകൊച്ചി: കൊച്ചിയില് നടിയെ ആക്രമിച്ച കേസിന്റെ വിചാരണം പുരോഗമിക്കുമ്പോള് കാര്യങ്ങള് പ്രോസിക്യൂഷന് ഉദ്ദേശിച്ച വിധത്തില് തന്നെ മുന്നോട്ടു പോകുന്നു. ഇതുവരെ ഹാജരായി മൊഴി നല്‍കിയവരെല്ലാം കൃത്യമായി തന്നെ അവരുടെ മൊഴി രേഖപ്പെടുത്തുകയുണ്ടായി. എന്നാല്, വരും ദിവസങ്ങളില് ഇതെന്താകും എന്ന ചോദ്യം ഉയരുന്നുണ്ട് താനും. കാരണം മഞ്ജു വാര്യര് അടക്കമുള്ളവരെയാണ് ഇനി കോടതി വിസ്തരിക്കാനുള്ളത്.\nക്വട്ടേഷന് പ്രകാരം നടിയുടെ അപകീര്‍ത്തികരമായ ദൃശ്യങ്ങള് പകര്‍ത്താന് തട്ടിക്കൊണ്ടു പോയി പീഡിപ്പിച്ചെന്ന കേസിലെ മുഖ്യപ്രതി സുനില്‍കുമാറിന്റെ (പള്‍സര് സുനി) പരിചയക്കാരന് ഇന്നലെ വിചാരണക്കോടതി മുന്‍പാകെ ദൃശ്യങ്ങള് തിരിച്ചറിഞ്ഞു. കുറ്റകൃത്യത്തിനു ശേഷം പള്‍സര് സുനി ആലപ്പുഴ അമ്പലപ്പുഴയിലെ പരിചയക്കാരന്റെ വീട്ടിലെത്തിയപ്പോഴാണ് ഈ ദൃശ്യങ്ങള് സാക്ഷിയെ കാണിച്ചത്. നടി പൊലീസിനു പരാതി നല്‍കിയതോടെ അമ്പലപ്പുഴയില് നിന്നു മുങ്ങിയ സുനില്, ദൃശ്യങ്ങള് പകര്‍ത്തിയ മൊബൈല് ഫോണും അതു പകര്‍ത്തിയ പെന്‍ഡ്രൈവും അഭിഭാഷകന് വഴി അങ്കമാലി മജിസ്ട്രേട്ട് കോടതിയില് സമര്‍പ്പിച്ചിരുന്നു.\nകേസിലെ മുഖ്യതെളിവായ ദൃശ്യങ്ങള് നിയമപ്രകാരം കോടതിയില് എത്തിച്ച അഭിഭാഷകനെ 19നു പ്രോസിക്യൂഷന് വിസ്തരിക്കും. ഇന്നലെ3സാക്ഷികളുടെ വിസ്താരം കോടതി പൂര്‍ത്തിയാക്കി. വൈകിട്ട്6വരെ വിസ്താരം നീണ്ടു. അതേസമയം നടിയെ തട്ടിക്കൊണ്ടുപോയി ആക്രമിച്ച് ദൃശൃങ്ങള് പകര്‍ത്തിയ കേസില് നടി മഞ്ജു വാര്യരെ പ്രത്യേക കോടതി വിസ്തരിക്കും. ഈ മാസം 22 നായിരിക്കും മഞ്ജു വാര്യരുടെ വിസ്താരം നടക്കുക. കേസിലെ പ്രധാന സാക്ഷികളിലൊരാളായ മഞ്ജുവിന്റെ മൊഴി ഏറെ നിര്‍ണായകമാണെന്നാണ് റിപ്പോര്‍ട്ടുകള്.\nനേരത്തെ സാക്ഷികളായ നടി രമ്യ നമ്പീശന്, സഹോദരന് രാഹുല്, സംവിധായകന് ലാലിന്റെ ഡ്രൈവര് എന്നിവരെ പ്രത്യേക കോടതി വിസ്തരിച്ചിരുന്നു. ആക്രമിച്ച് ദൃശ്യങ്ങള് പകര്‍ത്തിയശേഷം നടിയെ സംവിധായകന് ലാലിന്റെ വീടിനടുത്താണ് പ്രതികള് വാഹനത്തില്‍നിന്ന് ഇറക്കിവിട്ടത്. ലാലിനെയാണ് നടി പീഡനവിവരം ആദ്യം അറിയിച്ചത്. 136 സാക്ഷികളെയാണ് ആദ്യഘട്ടത്തില് കോടതി വിസ്തരിക്കുന്നത്. 35 ദിവസം കൊണ്ട് ആദ്യഘട്ട വിചാരണ പൂര്‍ത്തിയാക്കും. അതിനിടെ ദൃശ്യങ്ങളുടെ ആധികാരികത പരിശോധിച്ച് ചണ്ഡീഗഢിലെ സെന്‍ട്രല് ഫോറന്‍സിക് ലാബ് (സി.എഫ്.എസ്.എല്.) തയാറാക്കിയ റിപ്പോര്‍ട്ട് ദിലീപിന്റെ പ്രതീക്ഷകള്‍ക്ക് തിരിച്ചടി ഏറ്റതായാണ് സൂചന.\nഓടുന്ന വാഹനത്തിലാണ് നടി ആക്രമിക്കപ്പെട്ടതെന്നും ദൃശ്യങ്ങള് നിര്‍ത്തിയിട്ട വാഹനത്തിലേതാണെന്നുമായിരുന്നു ദിലീപിന്റെ പ്രധാനവാദം. വീഡിയോയില് കൃത്രിമം ഉണ്ടെന്നും വീഡിയോയിലെ സ്ത്രീ ശബ്ദം നടിയുടേതല്ലെന്നുമായിരുന്നു മറ്റൊരു വാദം. ഇതൊന്നും ഫോറന്‍സിക് റിപ്പോര്‍ട്ട് ശരിവയ്ക്കുന്നില്ലെന്നാണ് സൂചന. മറ്റുതെളിവുകളുമായി ഒന്നാം സാക്ഷിയുടെ (നടി) ക്രോസ് വിസ്താരം വൈകാതെ നടത്താനാണു ദിലീപിന്റെ അഭിഭാഷകന്റെ തീരുമാനം. മുദ്രവച്ച കവറില് കഴിഞ്ഞാഴ്ച വിചാരണക്കോടതിക്കു സമര്‍പ്പിച്ച റിപ്പോര്‍ട്ട് ദിലീപിനു കൈമാറിയിരുന്നു. ഇരയുടെ വിസ്താരത്തീയതി വിചാരണക്കോടതി ഇന്നു തീരുമാനിക്കും. ക്രോസ് വിസ്താരത്തിനു നടിക്കു പ്രത്യേകം സമന്‍സ് അയയ്ക്കും. കുറ്റകൃത്യത്തില് നേരിട്ടു പങ്കാളികളായവരുടെ വിസ്താരമാണ് ഇപ്പോള് നടക്കുന്നത്. ദിലീപിന്റെ പങ്കാളിത്തം വിശദീകരിക്കുന്ന സാക്ഷികളുടെ വിസ്താരം 25നു ശേഷമേ ഉണ്ടാകൂ. ഫോറന്‍സിക് റിപ്പോര്‍ട്ട് ലഭിച്ചശേഷമേ ദിലീപുമായി ബന്ധപ്പെട്ട ക്രോസ് വിസ്താരം ആരംഭിക്കാവൂ എന്നു സുപ്രീം കോടതി നിര്‍ദ്ദേശിച്ചിരുന്നു. നടിയുടെ പ്രോസിക്യൂഷന് വിസ്താരം കഴിഞ്ഞ 30ന് ആരംഭിച്ചിരുന്നു.\nRead more topics: # actress case, # dileep, # dileep case, # Manju Warrier's statement is crucial,


ഇന്ത്യ എട്ടിന് 221 | Indian lower order fights back, 221/8 - Malayalam Oneindia\nഇന്ത്യ എട്ടിന് 221\nസെഞ്ചൂറിയന്: ദക്ഷിണാഫ്രിക്കയ്കെതിരായ മൂന്നാം ക്രിക്കറ്റ് ടെസ്റിന്റെ ആദ്യദിവസം ഇന്ത്യ എട്ട് വിക്കറ്റിന് 221 റണ്‍സെടുത്തു. ദക്ഷിണാഫ്രിക്കയുടെ പേസ് ആക്രമണത്തിന് മുന്നില് മുട്ടുകുത്തുന്ന ബാറ്റിംഗ്നിരയെയാണ് നവംബര് 23 വെള്ളിയാഴ്ച കണ്ടത്.\nപരിക്കേറ്റ സൗരവ് ഗാംഗുലിക്ക് പകരം രാഹുല് ദ്രാവിഡാണ് ഇന്ത്യന് ക്യാപ്റ്റന്. ടോസ് നേടിയ ദക്ഷിണാഫ്രിക്കന് ക്യാപ്റ്റന് ഷോണ് പൊള്ളോക്ക് ഇന്ത്യയെ ബാറ്റിംഗിന് അയക്കുകയായിരുന്നു.\nശിവസുന്ദര്‍ദാസ് (46) ആണ് ഇന്ത്യയുടെ ടോപ് സ്കോറര്. സച്ചിന് ടെണ്ടുല്‍ക്കര് 27ഉം ദീപ്ദാസ് ഗുപ്ത 36ഉം റണ്‍സെടുത്തു. ഹര്‍ബജന്‍സിംഗ് (29), അനില് കുംബ്ലൈ (27) എന്നിവരാണ് മറ്റ് പ്രധാന സ്കോറര്‍മാര്.\nഹേവാഡ് മൂന്നും ജാക്വസ് കാലിസ് രണ്ടും വിക്കറ്റ് വീഴ്ത്തി.


സംസ്ഥാനത്തെ മുഴുവന് റേഷന്‍കാര്‍ഡ് ഉടമകള്‍ക്കും ഓണക്കിറ്റ് നല്‍കാനൊരുങ്ങി സർക്കാർ | Vision News\nസംസ്ഥാനത്തെ മുഴുവന് റേഷന്‍കാര്‍ഡ് ഉടമകള്‍ക്കും ഓണക്കിറ്റ് നല്‍കാനൊരുങ്ങി സർക്കാർ\nസംസ്ഥാനത്ത് ഓണത്തിന് നല്‍കുന്ന സ്‌പെഷ്യല് കിറ്റ് മുഴുവന് റേഷന്‍കാര്‍ഡ് ഉടമകള്‍ക്കും കിറ്റ് ലഭിക്കും. കിറ്റ് വിതരണം ആഗസ്റ്റ് ഒന്നിന് ആരംഭിക്കും. 17 ഇനം സാധങ്ങൾ ആണ് ഇത്തവണ കിറ്റിൽ ഉൾപ്പെടുത്തിയിട്ടുള്ളത്.\nമുഖ്യമന്ത്രിയും ധനമന്ത്രിയുമായി ഭക്ഷ്യമന്ത്രി ജി.ആര്. അനില് നടത്തിയ ആലോചനായോഗത്തിലാണ് ഓണത്തിന് സംസ്ഥാനത്തെ മുഴുവന് റേഷന്‍കാര്‍ഡ് ഉടമകള്‍ക്കും സ്പെഷ്യല് ഓണക്കിറ്റ് നല്‍കാന് തീരുമാനിച്ചത്.


No, LK Advani Did Not Vote for Congress in 2019 Lok Sabha Polls | 'എന്‍റെ വോട്ട് കോണ്‍ഗ്രസിനെന്ന് അദ്വാനി', നന്ദി രാഹുല്, ചിത്രത്തിന് പിന്നില് - Malayalam Oneindia\n15 min ago നയതന്ത്ര ബാഗ് തുറന്ന് പരിശോധിക്കുന്നതിനെ എതിർത്തു: നയതന്ത്ര ബന്ധം ഉലയുമെന്ന് അറ്റാഷെയുടെ ഭീഷണി\n32 min ago ശ്രീരാമന് ആരതി, മധ്യപ്രദേശില് ആഘോഷങ്ങളുമായി കമല്‍നാഥ്, കോണ്‍ഗ്രസ് ഓഫീസില്....\n48 min ago സൂപ്പർ മാർക്കറ്റുകളിൽ നൂറ് ചതുരശ്രമീറ്ററിന് ആറ് പേർ മാത്രം, കർശനനിയന്ത്രണം ഏർപ്പെടുത്തി ഡിജിപി\nബിജെപിയുടെ സ്ഥാപക നേതാക്കളായ എല്‍കെ അദ്വാനിയും മുരളീ മനോഹര് ജോഷിയും മോദി-അമിത് ഷാ കൂട്ടുകെട്ട് ശക്തമായതോടെയാണ് പാര്‍ട്ടിയില് കറിവേപ്പിലകളായി മാറിയത്. ഇതോടെ ബിജെപിയുടെ മുന്‍നിരയില് നിന്ന് ഇരു നേതാക്കളും പുറത്തായി.\nപ്രായ പരിധി കഴിഞ്ഞെന്ന് കാണിച്ച് ഇത്തവണ മത്സരിക്കാനും ഇരുവര്‍ക്കും അവസരം നിഷേധിക്കുകയും ചെയ്തു. ഇതിനെതിരെ ഇരുവരും പരസ്യമായി രംഗത്തെത്തുകയും ചെയ്തിരുന്നു. ഇതിനിടെ മോദി-അമിത് ഷാ ആധിപത്യത്തിനെതിരെ തന്‍റെ വോട്ട് കോണ്‍ഗ്രസിന് നല്‍കിയെന്ന് അദ്വാനി വ്യക്തമാക്കി കൊണ്ടുള്ള ഒരു സ്ക്രീന് ഷോട്ടും സോഷ്യല് മീഡിയയില് പ്രചരിക്കുന്നുണ്ട്. സംഭവം ഇങ്ങനെ\nമോദിയെ പ്രധാനമന്ത്രിയാക്കുന്നതില് കടുത്ത അതൃപ്തി രേഖപ്പെടുത്തിയ നേതാവായിരുന്നു അദ്വാനി. എന്നാല് ബിജെപിയില് മോദി-അമിത് ഷാ യുഗം തുടങ്ങിയതോടെ ഇതിനുള്ള പ്രതികാരം സഖ്യം വീട്ടി തുടങ്ങി.\nമുതിര്‍ന്ന നേതാക്കളായ അദ്വാനിയേയും മുരളീ മനോഹര് ജോഷിയേയുമെല്ലാം പ്രായപരിധി ചൂണ്ടിക്കാട്ടി ഇത്തവണ മത്സര രംഗത്ത് നിന്ന് ഒഴിവാക്കി.\nഅദ്വാനിയുടെ സീറ്റായ ഗാന്ധി നഗറില് നിന്ന് ഇത്തവണ ബിജെപി അധ്യക്ഷന് അമമിത് ഷാ ആണ് മത്സരിക്കുന്നത്. മുരളി മനോഹര് ജോഷിയുടെ സീറ്റായ കാണ്‍പൂരില് നിന്ന് മത്സരിക്കുന്നത് യുപി മന്ത്രിയായ സത്യദേവ് പച്ചൗരിയാണ്.\nസീറ്റ് നല്‍കിയില്ലെന്ന കാര്യം ഇരുവരേയും അറിയിച്ചില്ലെന്നതും മറ്റൊരു കാര്യം. ഇതോടെ ഇരുവരും പരസ്യമായി തന്നെ നേതൃത്വത്തിനെതിരെ രംഗത്തെത്തുകയും ചെയ്തിരുന്നു. അതേസമയം അതൃപ്തിയുള്ള ഇരുവരേയും വാരണാസിയില് സ്ഥാനാര്‍ത്ഥിയാക്കാമെന്ന ഓഫറുമായി കോണ്‍ഗ്രസ് രംഗത്തെത്തുകയും ചെയ്തിരുന്നു.\nഈ വിവാദങ്ങള് കൊടുംപിരി കൊണ്ട് നില്‍ക്കുന്നതിനിടയിലാണ് തന്‍റെ വോട്ട് കോണ്‍ഗ്രസിന് ചെയ്തെന്ന് വ്യക്തമാക്കുന്ന അദ്വാനിയുടെ സ്ക്രീന് ഷോട്ട് സോഷ്യല് മീഡിയയില് പ്രചരിച്ചത്.\n70 വര്‍ഷത്തിനിടയില് ആദ്യമായി തന്‍റെ വോട്ട് ഇത്തവണ കോണ്‍ഗ്രസിന്. എല്ലാത്തിനും മോദിക്കും അമിത് ഷായ്ക്കും നന്ദി, രാഹുല് ഗാന്ധിയോട് പ്രത്യേകം നന്ദി, എന്നിങ്ങനെ എഴുതിയ സ്ക്രീന് ഷോട്ടാണ് സോഷ്യല് മീഡിയയില് പ്രചരിക്കുന്നത്.\nഎന്നാല് പ്രചരിക്കുന്നത് വ്യാജ വാര്‍ത്തയാണെന്ന് സോഷ്യല് മീഡിയ തന്നെ പൊളിച്ചടുക്കി. 2009 ല് വോട്ട് ചെയ്ത് മടങ്ങിയ അദ്വാനിയുടെ ചിത്രമാണ് വ്യാജ പ്രചരണത്തിനായി ഉപയോഗിച്ചിരിക്കുന്നത്.\nഅന്ന് അദ്വാനി ഭാര്യയ്ക്കൊപ്പം വോട്ട് ചെയ്ത് ഇറങ്ങുന്ന ചിത്രം പിടിഐ ആണ് പുറത്തുവിട്ടത്. എഫ്പി ന്യൂസും ഈ ചിത്രം പങ്കുവെച്ചിരുന്നു. അതാണിപ്പോള് വ്യാജ കുറിപ്പോടെ പ്രചരിക്കുന്നത്.\nനേരത്തേ ന്‍റെ "വോട്ട് കോണ്‍ഗ്രസിനെ"ന്ന പേരില് മുരളി മനോഹര് ജോഷി പറഞ്ഞതായുള്ള പോസ്റ്റര് സോഷ്യല് മീഡിയയില് പ്രചരിച്ചിരുന്നു. അതും മലയാളത്തില്.എന്നാല് ഇത് വ്യാജമാണെന്ന് തെളിയാന് അധികം സമയം ഒന്നും വേണ്ടി വന്നില്ല.\nനേതൃത്വത്തോട് നീരസം ഉണ്ടെങ്കിലും ജോഷി അങ്ങനെയൊന്ന് പറഞ്ഞിട്ടേ ഇല്ലെന്ന് സോഷ്യല് മീഡിയ തന്നെ പൊളിച്ചടുക്കി. തിരഞ്ഞെടുപ്പ് പുരോഗമിക്കവേ ഇത്തരത്തില് നിരവധി വ്യാജ വാര്‍ത്തകളാണ് സോഷ്യല് മീഡിയയില് പ്രചരിക്കുന്നത്.\nഓപ്പണ് വോട്ടെന്ന് പറഞ്ഞ് ഒരേ വിരലില് മഷിയടാളം,വിവാദമായപ്പോള് പോസ്റ്റ് മുക്കി കെഎസ്യു പ്രസിഡന്‍റ്\nfake news lok sabha elections 2019 bjp congress വ്യാജ വാര്‍ത്ത ലോക്സഭ തിരഞ്ഞെടുപ്പ് കോണ്‍ഗ്രസ് ബിജെപി\nNo, LK Advani Did Not Vote for Congress in 2019 Lok Sabha Polls


ഏഷ്യയിലെ ഏറ്റവും വലിയ മുതലാളിമാർ ഇന്ത്യാക്കാർ; അംബാനിയെ കടത്തി വെട്ടാനൊരുങ്ങി അദാനി – Media Mangalam\nഏഷ്യയിലെ ഏറ്റവും വലിയ മുതലാളിമാർ ഇന്ത്യാക്കാർ; അംബാനിയെ കടത്തി വെട്ടാനൊരുങ്ങി അദാനി\nന്യൂഡൽഹി: ഏഷ്യയിലെ സമ്പന്നമാരിൽ തുടർച്ചയായ പത്താം വർഷവും ഒന്നാംസ്ഥാനം നിലനിർത്തി റിലയൻസ് ചെയർമാൻ മുകേഷ് അംബാനി . നൂറു ബില്ല്യൺ ഡോളറാണ് (ഏകദേശം ഏഴു ലക്ഷം കോടി) നിലവിൽ അംബാനിയുടെ ആസ്തി. അംബാനിക്ക് തൊട്ടുപിന്നാലെ അഞ്ച് ലക്ഷം കോടി രൂപയുടെ ആസ്തിയുമായി ഗൗതം അദാനി രണ്ടാം സ്ഥാനത്തുണ്ട്.\nകഴിഞ്ഞ വർഷങ്ങളിൽ അത്ഭുതകരമായ വളർച്ചയാണ് അദാനി ഗ്രൂപ്പ് നടത്തിയത്. 1,40,200 കോടി ആസ്തിയിൽ നിന്ന് 5,05,900 കോടിലേയ്ക്ക് അദാനി കുതിച്ചത് ഒരു വർഷം കൊണ്ടാണ്. വരുവർഷത്തിൽ അദാനി ഗ്രൂപ്പ് ഒന്നാം സ്ഥാനത്തെക്ക് എത്താനുള്ള സാധ്യതയാണ് റിപ്പോർട്ടുകൾ വ്യക്തമാക്കുന്നത്. ഐഐഎഫ്‌എൽ വെൽത്ത്ഹുറൺ ഇന്ത്യ റിച്ച് ലിസ്റ്റ് 2021 റിപ്പോർട്ട് പ്രകാരം 1002കോടിയുടെ വരവാണ് അദാനി ഗ്രൂപ്പിന് ദിനംപ്രതിയുള്ളത്.\nരാജ്യത്തെ 1000ത്തിലധികംപേർ 1000 കോടിയിലേറെ ആസ്തി സ്വന്തമാക്കിയതായും സർവേ പറയുന്നു. 119 നഗരങ്ങളിലായി 1,007 വ്യക്തികൾക്കാണ് 1000 കോടി രൂപയിലേറെ ആസ്തിയുള്ളത്. ഇതിൽ 229 പേർ പുതുമുഖങ്ങളാണ്. 113 പേരുടെ ആസ്തിയിൽ ഇടിവുണ്ടായതായും റിപ്പോർട്ട് വ്യക്തമാക്കുന്നു.\nadani asia wealth\nവ്യക്തിവൈരാഗ്യം; പാലക്കാട് പൂക്കോട്ടുകാവ് യുവാവ് കുത്തേറ്റ് മരിച്ച നിലയിൽ ; പ്രതി പൊലീസ് കസ്റ്റഡിയിൽ


അവസാനം വരെ പ്രണയം സൂക്ഷിച്ചവര് ( സെലിന്റെ കഥ മാര്‍ട്ടിന്റെയും 4) - Hrudayavayal\nഅവസാനം വരെ പ്രണയം സൂക്ഷിച്ചവര് ( സെലിന്റെ കഥ മാര്‍ട്ടിന്റെയും 4)\nBy administrator on September 26, 2015, 4:53 am Comments Off on അവസാനം വരെ പ്രണയം സൂക്ഷിച്ചവര് ( സെലിന്റെ കഥ മാര്‍ട്ടിന്റെയും 4)\nഭൂമിയില് ജീവിക്കുമ്പോഴും സ്വര്‍ഗ്ഗത്തെ ലക്ഷ്യമാക്കിയായരുന്നു സെലിനും മാര്‍ട്ടിനും ജീവിച്ചിരുന്നത്. ദൈവത്തിന് ഒന്നാം സ്ഥാനം നല്കുക എന്നത് ആ കുടുംബത്തിന്റെ പൊതു സ്വഭാവമായിരുന്നു.. ദിനേനയുള്ള വിശുദ്ധ ബലിയര്‍പ്പണവും ദിവ്യകാരുണ്യസ്വീകരണവുമായിരുു അവരുടെ ശക്തികേന്ദ്രം.\nഎല്ലാ ദിവസവും വെളുപ്പിന് അഞ്ചരയ്ക്കുള്ള ദിവ്യബലിയിലായിരുന്നു അവര് സംബന്ധിച്ചിരുത്. അയല്‍വക്കംകാര് ആ വീടിന്റെ വാതില് അടഞ്ഞുകിടക്കുന്നത് കാണുകയാണെങ്കില് പറയുമായിരുന്നുവത്രെ മാര്‍ട്ട’ിനും സെലിനും പള്ളിയിലായിരിക്കുമെന്ന്. അതിരാവിലെ ഉറക്കമുണരുകയും വൈകി കിടന്നുറങ്ങുകയും ചെയ്യുന്ന ശീലമായിരുന്നു അവരുടേത്.\nവിവാഹശേഷവും ലെയ്‌സ് നിര്‍മ്മാണ യൂണിറ്റിന് സെലിന് മുടക്കം വരുത്തിയിരുന്നില്ല. നല്ല വരുമാനം അവള്‍ക്ക് അതില് നി്ന്ന് ലഭിക്കുന്നുുമുണ്ടായിരുന്നു. ഭാര്യയുടെ നിരന്തരമായ അദ്ധ്വാനം കണ്ടപ്പോള് മാര്‍ട്ടിന് തോന്നി താന് കൂടി അവളെ സഹായിക്കേണ്ടതായുണ്ടെന്ന്.. ഒരുമിച്ചു പ്രവര്‍ത്തിച്ചാല് അത് മനസ്സിനു സന്തോഷം നല്കുമെന്നും അദ്ദേഹത്തിന് തോന്നി. അതിന്‍പ്രകാരം സ്വന്തമായുണ്ടായിരുന്ന വാച്ചുകടയും ആഭരണക്കടയും അനന്തിരവനെ ഏല്പിച്ചതിന് ശേഷം ഭാര്യയുടെ ബിസിനസിന്റെ മാനേജര് ചുമതല മാര്‍ട്ടിന്\nഏറ്റെടുത്തു. സെലിന്റെ ഓഫീസിന്റെ അടുത്തേക്ക് അവര് വീടു മാറുകയും ചെയ്തു. നല്ലൊരു കലാകാരന് കൂടിയായിരുന്ന മാര്‍ട്ട’ിനാണ് ലെയ്‌സിന് ഡിസൈന് ചെയ്തിരുന്നത്.\nബിസിനസാണ് ചെയ്തിരുതെങ്കിലും ബന്ധങ്ങളെ അവര് അങ്ങനെ കരുതിയിരുന്നില്ല.,. തൊഴിലാളികളോട് സ്‌നേഹവും അനുകമ്പയും പ്രദര്‍ശിപ്പിക്കുതില് ആ ദമ്പതികള് മുന്നില് നിന്നിരുന്നു. അതുപോലെ തെന്നയായിരുന്നു പരസ്പരമുള്ള പരിഗണനയും ആരോഗ്യകാര്യങ്ങളിലുള്ള ശ്രദ്ധയും.\nസ്‌നേഹത്തിന്റെ ഇഴപിഴിയാത്ത സ്വര്‍ണ്ണനൂലിഴകളാല് നെയ്യപ്പെ’ട്ടതായിരുന്നു അവരുടെ ദാമ്പത്യം.\nപരസ്പരം എഴുതിയ കത്തുകള് അക്കാര്യം വിളിച്ചോതുന്നുണ്ട്. പാരീസില് നിന്ന് മാര്‍ട്ടിന് സെലിന് അയച്ച കത്ത് ഇതിനെ ഉദാഹരിക്കുന്നു ‘ നോക്കൂ, ഞാന് നിന്നോട് പറഞ്ഞിട്ടില്ലേ\nഅത് നിസ്സാരമായിട്ടെടുക്കൂ, നീ കഠിനമായി അദ്ധ്വാനിക്കുന്നുണ്ട് അത് നിന്നെ ദുര്‍ബലപ്പെടുത്തും. നമ്മള് കഠിനമായി അദ്ധ്വാനിക്കും. പക്ഷേ ദൈവം വിശ്രമം ആവശ്യപ്പെടുന്നുണ്ട്. പുരോഗമിക്കുന്ന നല്ലൊരു ബിസിനസ് കെട്ടിപ്പടുക്കുകയാണ് നമ്മുടെ ലക്ഷ്യം. പക്ഷേ അതിന് വേണ്ടി സ്വയം കൊല്ലുന്നത് ന.ല്ലതല്ല..’\nമറ്റൊരു കത്തില് മാര്‍ട്ടിന് ഇങ്ങനെ എഴുതുന്നു, എന്റെ പ്രിയേ, ഞാന് വീണ്ടും ആവര്‍ത്തിക്കുന്നു. നീ അമിതമായി ഉത്കണ്ഠാകുലയാകരുത്. ദൈവത്തിന്റെ സഹായത്തോടെ നമുക്ക് നല്ലൊരു ബിസിനസ് കെട്ടിപ്പടുക്കാന് സാധിക്കും. നീയുമായി വീണ്ടും കണ്ടുമുട്ടുന്ന സന്തോഷത്തിന്റെ നാള് വരേയ്ക്കും മുഴുവന് ഹൃദയത്തോടെ ഞാന് നിന്നെ ആലിംഗനം ചെയ്യുന്നു.. നിന്റെ ഭര്‍ത്താവും നിന്റെ സുഹൃത്തുമായവന് എന്നേയ്ക്കും\nഇതുപോലെ തന്നെയായിരുന്നു സെലിന് മാര്‍ട്ടിനോടുണ്ടായിരുന്ന സ്‌നേഹവും.\nസെലിന്റെ ഒരു കത്ത് ഇങ്ങനെയാണ്. എല്ലാ ദിവസവും ആത്മാവില് .ഞാന് അങ്ങയോടുകൂടെയുണ്ട് ഞാന് അങ്ങയോടുകൂടി ആയിരിക്കാന് ആഗ്രഹിക്കുന്നു, എന്റെ പ്രിയനേ. എന്റെ മുഴുവന് ഹൃദയത്തോടെ ഞാന് അങ്ങയെ സ്‌നേഹിക്കുന്നു.. അങ്ങുമായി വേര്‍പ്പെട്ടുകഴിയുമ്പോള് അങ്ങയുടെ സാന്നിധ്യത്തിന്റെ വില കൂടുതലായി ഞാന് അറിയുന്നു.. അങ്ങയോടുള്ള എന്റെ സ്‌നേഹം ഇരട്ടിയാകുന്നു. അങ്ങയുമായി വേര്‍പ്പെ’ട്ട് ഒരു നിമിഷം പോലും ജീവിക്കാന് എനിക്കാവി.ല്ല\nതന്റെ ബന്ധുക്കളെ കാണാന് പോയ ദിവസങ്ങളിലാണ് അകന്നുകഴിയുന്ന ഭര്‍ത്താവിന് സെലിന് ഈ കത്ത് എഴുതിയത്.\nദാമ്പത്യജീവിതത്തില് അവസാനം വരെ ഇതുപോലെ പ്രണയിക്കാന് എത്ര ദമ്പതിമാര്‍ക്ക് കഴിയും? പ്രണയം കാത്തുസൂക്ഷിക്കാനും.. ( തുടരും)\nഅവസാനം വരെ പ്രണയം സൂക്ഷിച്ചവര് ( സെലിന്റെ കഥ മാര്‍ട്ടിന്റെയും 4) added by administrator on September 26, 2015, Time: 4:53 am


രണ്ടില ചിഹ്നം: പിജെ ജോസഫ് സമര്‍പ്പിച്ച അപ്പീലില് ഹൈക്കോടതി വിധി ഇന്ന്\nരണ്ടില ചിഹ്നം ജോസ് വിഭാഗത്തിന് അനുവദിച്ച കേന്ദ്ര തെരഞ്ഞെടുപ്പ് കമ്മീഷന് ഉത്തരവ് പിന്നീട് ഹൈക്കോടതി സിംഗിള് ബെഞ്ചും ശരിവെച്ചിരുന്നു.\nPublished on : 22 Feb, 2021 , 2:06 am\nകൊച്ചി: കേരളാ കോണ്‍ഗ്രസ് ജോസ് വിഭാഗത്തിന് രണ്ടില ചിഹ്നം അനുവദിച്ചത് ചോദ്യം ചെയ്ത് പി ജെ ജോസഫ് സമര്‍പ്പിച്ച അപ്പീലില് ഹൈക്കോടതി വിധി ഇന്ന്. രണ്ടില ചിഹ്നം ജോസ് വിഭാഗത്തിന് അനുവദിച്ച കേന്ദ്ര തെരഞ്ഞെടുപ്പ് കമ്മീഷന് ഉത്തരവ് പിന്നീട് ഹൈക്കോടതി സിംഗിള് ബെഞ്ചും ശരിവെച്ചിരുന്നു.\nകഴിഞ്ഞ നവംബര് 20 നാണ് ജോസ് കെ. മാണി വിഭാഗത്തിന് രണ്ടില ചിഹ്നം അനുവദിച്ച തെരഞ്ഞെടുപ്പ് കമ്മീഷന് ഉത്തരവ് ഹൈക്കോടതി സിംഗിള് ബെഞ്ച് ശരി വയ്ക്കുകയും ഇതിനെതിരായ പി.ജെ. ജോസഫിന്റെ ഹര്‍ജി തള്ളുകയും ചെയ്തത്. ഭരണഘടനാ സ്ഥാപനമായ കേന്ദ്ര തെരഞ്ഞെടുപ്പ് കമ്മിഷന്റെ അധികാരങ്ങളില് കോടതി ഇടപെടുന്നില്ലാ എന്ന് വിലയിരുത്തലിലായിരുന്നു നടപടി.\nഅതേസമയം, ചിഹ്നം ഉപയോഗിക്കുന്നത് സ്റ്റേ ചെയ്യണമെന്ന ആവശ്യം ഡിവിഷന് ബെഞ്ച് നേരത്തേ അംഗീകരിച്ചിരുന്നില്ല. ഇതിനിടെ പാര്‍ട്ടിയുടെ ചെയര്‍മാനായി ജോസ് കെ മാണിയെ തെരെഞ്ഞെടുത്ത നടപടിക്ക് കേന്ദ്ര തെരെഞ്ഞെടുപ്പ് കമ്മീഷന്റെ അംഗീകാരം ലഭിച്ചിരുന്നു. ചെയര്‍മാനായി ജോസ് കെ മാണിയേയും, മറ്റ് ഭാരവാഹികളെയും അംഗീകരിച്ചതിന്റെ വിശദാംശങ്ങള് കേന്ദ്ര തെരെഞ്ഞെടുപ്പ് കമ്മീഷന്റെ ഔദ്യോഗിക വെബ്സൈറ്റില് പ്രസിദ്ധീകരിക്കുകയും ചെയ്തു.


m p joseph may contest as udf candidate in trikaipur തൃക്കരിപ്പൂരിൽ കെ. എം മാണിയുടെ മരുമകൻ യുഡിഎഫ് സ്ഥാനാർത്ഥിയാകും\nതൃക്കരിപ്പൂരിൽ കെ. എം മാണിയുടെ മരുമകൻ യുഡിഎഫ് സ്ഥാനാർത്ഥിയാകും\nകെ. എം മാണിയുടെ മരുമകൻ എം. പി ജോസഫ് യുഡിഎഫ് സ്ഥാനാർത്ഥിയായേക്കുമെന്ന് സൂചന. എം. പി ജോസഫിനെ തൃക്കരിപ്പൂർ മണ്ഡലത്തിൽ പരിഗണിക്കുന്നതായാണ് വിവരം. ജോസഫ് ഗ്രൂപ്പ് സ്ഥാനാർത്ഥിയായാകും എം. പി ജോസഫ് മത്സരിക്കുക.\nമുൻ ഐഎഎസ് ഉദ്യോഗസ്ഥനാണ് എം. പി ജോസഫ്. അപ്രതീക്ഷിത സ്ഥാനാർത്ഥിയായാകും എം.പി ജോസഫ് തൃക്കരിപ്പൂരിൽ എത്തുക. തൃക്കരിപ്പൂരിൽ എം.പി ജോസഫിനെ പരിഗണിക്കാനുള്ള തീരുമാനം ഇന്നലെയാണ് ഉണ്ടായത്. കേരള കോൺഗ്രസ് കുടുംബത്തിൽ നിന്നുള്ള ആളായതിനാൽ എം.പി ജോസഫിന് സ്വീകാര്യത ലഭിക്കുമെന്നാണ് കണക്കുകൂട്ടൽ.\nതൃക്കരിപ്പൂരിൽ ആദ്യഘട്ടത്തിൽ സജി മഞ്ഞക്കമ്പലിനേയും കാസർഗോഡ് ജില്ലാ പ്രസിഡന്റ് ജെസ്‌റ്റോ ജോസഫിനേയുമാണ് പരിഗണിച്ചിരുന്നത്. എന്നാൽ ഇടതിന് ശക്തമായ മുന്നേറ്റമുള്ള തൃക്കരിപ്പൂരിൽ പ്രമുഖനായ ഒരു നേതാവിനെ പരിഗണിച്ചാൽ മാത്രമേ മണ്ഡലം പിടിക്കാൻ സാധിക്കൂ എന്ന നിഗമനത്തിലാണ് എം. പി ജോസഫിനെ യുഡിഎഫ് തെരഞ്ഞെടുത്തത്. മുസ്ലിം ലീഗിന്റേയും കോൺഗ്രസിന്റേയും ഇതിന് പുറമേ കത്തോലിക്കാ സഭയുടേയും പിന്തുണ എം. പി ജോസഫിനുണ്ട്.\nRead more on: Assembly Elections 2021 | K M MANI | m p joseph


അമ്മയില് നിന്ന് രാജിവെച്ച സ്ഥിതിക്ക് പാര്‍വ്വതി ഒരു കാര്യം കൂടി പ്രഖ്യാപിക്കണം,അമ്മയിലെ അംഗങ്ങളോടൊപ്പം ഇനി അഭിനയിക്കില്ല എന്ന്, സംവിധായകന് ജോണ് ഡിറ്റോ – NavaKerala News\nHome/Cinema/അമ്മയില് നിന്ന് രാജിവെച്ച സ്ഥിതിക്ക് പാര്‍വ്വതി ഒരു കാര്യം കൂടി പ്രഖ്യാപിക്കണം,അമ്മയിലെ അംഗങ്ങളോടൊപ്പം ഇനി അഭിനയിക്കില്ല എന്ന്, സംവിധായകന് ജോണ് ഡിറ്റോ\nഅതിനിടയാക്കിയ സംഭവങ്ങളിലെല്ലാം, താരത്തെ അനുകൂലിച്ചും പ്രതികൂലിച്ചും നിരവധി പേരാണെത്തുന്നത്. ഇപ്പോഴിതാ ഈ വിഷയത്തില് പ്രതികരണവുമായി എത്തിയിരിക്കുകയാണ് സംവിധായകന് ജോണ് ഡിറ്റോ. സഹപാഠി 1975 എന്ന 2016-ല് പുറത്തിറങ്ങിയ ചിത്രത്തിന്റെ സംവിധായകനാണ് ജോണ് ഡിറ്റോ. ഫെയ്സ്ബുക്കിലൂടെയാണ് ജോണ് ഡിറ്റോ പ്രതികരണ കുറിപ്പ് പങ്ക് വെച്ചത്.\nപ്രിയപ്പെട്ട പാര്‍വതി, അമ്മയെന്ന സംഘടനയില് നിന്ന് രാജിവെച്ചതായിഒരു പ്രഖ്യാപനം കണ്ടു. വളരെ നല്ല കാര്യം. പാര്‍വതിയെ ഞാന് വളരെ നാളായി ശ്രദ്ധിക്കുന്നു; മുഖത്ത് വല്ലാത്ത ധാര്‍മ്മികരോഷം തുളുമ്പുന്നുണ്ട്.. ആരോടൊക്കെയോ പ്രതികാരം ചെയ്യുന്നതു പോലാണ് പ്രതികരണങ്ങള്. ഒരിക്കല് കുഴല് വെച്ച് ഹുക്ക വലിച്ചു കൊണ്ട് അഭിമുഖം നല്‍കുന്നതും കണ്ടു. സിനിമയില് താനഭിനയിച്ച കഥാപാത്രങ്ങള് വിട്ടുപോവാത്ത ‘മാറമ്ബള്ളി മാനസികാവസ്ഥ’ യാണോ ഇത് എന്നറിയില്ല.. അല്ലെങ്കില് പാവം ഇടവേള ബാബുവിന്റെ അഭിമുഖം കണ്ട് രോഷം കൊളളുമോ? 20 twenty പോലെ അമ്മ വീണ്ടും ഒരു സിനിമ പിടിക്കുന്നു. അതില് ഭാവനയുണ്ടാകുമോ എന്ന ചോദ്യത്തിന് ‘മരിച്ചു പോയവരേയും രാജിവച്ചു പോയവരേയും എങ്ങനെ വീണ്ടും അഭിനയിപ്പിക്കും ‘ എന്ന അസ്സല് മറുപടിയാണ് ഇടവേള നല്‍കിയത്. അത് പാര്‍വതിക്കുട്ടിക്ക് പിടിച്ചില്ല.\nഅമ്മയില് അംഗത്വമുപേക്ഷിച്ചയാള് എന്നതു മാത്രമല്ല 20 /20യില് ഭാവനയുടെ കഥാപാത്രം ജീവച്ഛവമായി പോകുകയുമാണ്. പിന്നെന്തു മറുപടിയാണ് നല്‍കേണ്ടത് ? ഇടവേള ബാബു വലിയ നടനൊന്നുമല്ലായിരിക്കാം..പക്ഷെ അളവറ്റ ഈഗോയും മറ്റുമുള്ള ഒരു താരസംഘടനയെ ഇത്രയും കാലം നയിക്കുക എന്നത് നിസ്സാര കാര്യമല്ല. പത്തു പെണ്ണുങ്ങളെയും കൊണ്ട് നടത്തിയ WCC എന്ന സംഘടന എവിടെ?\nവിമണ് കളക്റ്റീവ് എന്ന സംഘടനാനാമം തന്നെ സിനിമയിലെ പുരുഷന്‍മാര്‍ക്കെതിരായിരുന്നു. സ്ത്രീകള്‍ക്കു മാത്രമായി സിനിമയിലൊരിടം ഉണ്ടോ? ഒരു സംവിധായകന്റെ വര്‍ഷങ്ങള് നീളുന്ന വേദനകളുടേയും വിയര്‍പ്പിന്റേയും വിലയാണു പാര്‍വ്വതിക്കുഞ്ഞേ സിനിമ . എല്ലാമൊരുക്കി വെക്കുമ്പോൾമേക്കപ്പിട്ട് വന്ന് അഭിനയിച്ച് പോകുന്ന നടിമാര്‍ക്ക് കിട്ടുന്നതോ സെലിബ്രിറ്റി സ്റ്റാറ്റസ്.\nഅമ്മ സംഘടനയില് നിന്ന് മാസാമാസം കിട്ടുന്ന കൈനീട്ടം കൊണ്ട് ജീവിതത്തിന്റെ തീ കെടുത്തുന്ന അനേകം പാവം നടീനടന്‍മാരുണ്ട്. അത് ലഭിക്കുന്നത് ആ സംഘടനയുള്ളതിനാലാണ്. അവിവാഹിതനായ ഇടവേള ബാബുവിന്റെ സമയവും അനുനയ സ്വഭാവവും നയവുമൊക്കെയാണ് അമ്മ സംഘടനയുടെ ഒരു പ്രധാന ഇന്ധനം. പാര്‍വ്വതി മുന്നേ രാജി വെയ്ക്കേണ്ടതായിരുന്നു.\nപാര്‍വ്വതിക്കുഞ്ഞേ. മോളു നല്ല നടിയാണ്. അതിലെനിക്ക് സംശയമില്ല. അമ്മയില് നിന്ന് രാജിവെച്ച സ്ഥിതിക്ക് പാര്‍വ്വതി ഒരു കാര്യം കൂടി പ്രഖ്യാപിക്കണം.. അമ്മയിലെ അംഗങ്ങളോടൊപ്പം ഇനി അഭിനയിക്കില്ല എന്ന്.. അതിനുളള ധൈര്യമുണ്ടോ? എങ്കില് ഉശിരുള്ള പെണ്‍കുട്ടിയാണ് പാര്‍വ്വതി എന്ന് ഞാന് പറയാം.\nനീലച്ചിത്ര നിര്‍മ്മാണം; 50,000 രൂപ ഈടി‍ല് രാജ് കുന്ദ്രയ്ക്ക് ജാമ്യം; ഇന്ന് ജയില് മോചിതനാകും\nതന്റെ പേര് ഉപയോഗിക്കേണ്ട; മാതാപിതാക്കളടക്കം 11 പേർക്കെതിരെ കോടതിയെ സമീപിച്ച് വിജയ്\nസിനിമാ താരം സീമ ജി നായര്‍ക്ക് മദര് തെരേസ അവാര്‍ഡ്; ഗവര്‍ണര് ആരിഫ് മുഹമ്മദ് ഖാന് അവാര്‍ഡ് സമ്മാനിക്കും


Pakistan to introduce ‘sin’ tax on cigarettes, sugary beverages പുകയില ഉത്പന്നങ്ങള്‍ക്ക് 'പാപ നികുതി' ചുമത്താനൊരുങ്ങി പാക്കിസ്ഥാന്\nPakistan To Introduce Sin Tax On Cigarettes Sugary Beverages\nപുകയില ഉത്പന്നങ്ങള്‍ക്ക് 'പാപ നികുതി' ചുമത്താനൊരുങ്ങി പാക്കിസ്ഥാന്\nആരോഗ്യത്തെ ബാധിക്കുന്ന ഉത്പന്നങ്ങള് ഉപയോഗിക്കുന്നതില് നിന്നും ജനങ്ങളെ നിരുത്സാഹപ്പെടുത്താനാണ് പാപനികുതി ചുമത്തുന്നത്\nDecember 06, 2018 07:55:37 pm\nഇസ്ലാമാബാദ്: പുകയില ഉത്പന്നങ്ങള്‍ക്കും മധുരപാനീയങ്ങള്‍ക്കും ‘പാപ നികുതി’ ഏര്‍പ്പെടുത്താനൊരുങ്ങി പാക്കിസ്ഥാന്. പുതുതായി ഭരണത്തിലേറിയ പാക്കിസ്ഥാന് തെഹരീക്-ഇ ഇന്‍സാഫ് പാര്‍ട്ടിയുടെ ആരോഗ്യമന്ത്രി ആമിര് മെഹമൂദ് കിയാനിയാണ് ഇത് സംബന്ധിച്ച പ്രഖ്യാപനം നടത്തിയത്. ആരോഗ്യ ബജറ്റ് ജി.ഡി.പിയുടെ അഞ്ച് ശതമാനമാക്കി ഉയര്‍ത്തുമെന്നും അദ്ദേഹം അറിയിച്ചു.\n‘ആരോഗ്യ ബഡ്ജറ്റ് വര്‍ധിപ്പിക്കാനായി പല വഴികളിലൂടേയും ശ്രമിക്കും. അതിന്റെ ഭാഗമായാണ് പുകയില ഉത്പന്നങ്ങള്‍ക്കും മധുര പാനീയങ്ങള്‍ക്കും പാപ നികുതി ചുമത്തുന്നത്. ഇതില് നിന്ന് കിട്ടുന്ന തുക ആരോഗ്യ ബജറ്റിലേക്ക് നീക്കി വെക്കും,’ കിയാനി പറഞ്ഞു.\nപാപ നികുതി ഇന്ത്യയടക്കം ലോകത്ത് 45ലധികം രാജ്യങ്ങളില് ചുമത്തുന്നുണ്ട്. ആരോഗ്യത്തെ ബാധിക്കുന്ന ഉത്പന്നങ്ങള് ഉപയോഗിക്കുന്നതില് നിന്നും ജനങ്ങളെ നിരുത്സാഹപ്പെടുത്താനാണ് പാപനികുതി ചുമത്തുന്നത്. എപ്പോഴും ഏറ്റവും ഉയര്‍ന്ന നികുതിയിലായിരിക്കും ഇത്തരം ഉത്പന്നങ്ങള് വില്‍ക്കപ്പെടുക. ജനങ്ങളുടെ ക്ഷേമത്തിനായുളള പദ്ധതികള്‍ക്കാണ് ഇത്തരം നികുതി വരുമാനം ഉപയോഗിക്കുക. ഇന്ത്യയില് മദ്യത്തിനും പുകയില ഉത്പന്നങ്ങള്‍ക്കുമാണ് പാപ നികുതി ചുമത്തുന്നത്.\nTags: Drugs, Pakistan, Tax\nIFFK 2018: ‘ഫിലിം’ ഇല്ലാത്ത ഫിലിം ഫെസ്റ്റിവല്


air traffic passenger declined 29 percentage in april - Malayalam Goodreturns\n» കൊവിഡ് രണ്ടാം തരംഗം; വ്യോമ ഗതാഗത മേഖലയും പ്രതിസന്ധിയിൽ..യാത്രക്കാർ കുത്തനെ ഇടിഞ്ഞു\nPublished: Thursday, May 6, 2021, 20:27 [IST]\nദില്ലി; കൊവിഡ് രണ്ടാം തരംഗം രാജ്യത്തെ വ്യോമ ഗതാഗതത്തേയും പ്രതികൂലമായി ബാധിച്ച് തുടങ്ങിയതായി റേറ്റിംഗ് ഏജൻസിയായ ഇക്ര. ഈ വർഷം ഏപ്രിൽ മാസത്തിൽ ആഭ്യന്തര യാത്രക്കാരുടെ എണ്ണത്തിൽ 29 ശതമാനത്തിന്റെ ഇടിവുണ്ടായെന്നാണ് കണക്കാക്കപ്പെടുന്നത് ഇക്ര വ്യക്തമാക്കി. 2020 ഒക്ടോബറിനെക്കാൾ വലിയ ഇടിവാണ് ഏപ്രിലിൽ രേഖപ്പെടുത്തിയിരിക്കുന്നത്.\nമാർച്ചിൽ 78 ലക്ഷം പേരായിരുന്നു യാത്ര ചെയ്തിരുന്നത്. എന്നാൽ ഏപ്രിൽ മാസത്തിൽ അത് 55 ലക്ഷത്തിനും 56 ലക്ഷത്തിനും ഇടയിൽ യാത്രക്കാരാണ് ഉണഅടായത്. വിവിധ സംസ്ഥാനങ്ങൾ ഏർപ്പെടുത്തിയ നിയന്ത്രണങ്ങളും നിർബന്ധിത ആർടി-പിസിആർ പരിശോധനയും യാത്രക്കാരുടെ എണ്ണം കുറയാൻ കാരണമായി. അതേസമയം കൊവിഡ് രണ്ടാം തരംഗം സ്ഥിതി കൂടതൽ വഷളാക്കിയതായും ഏജൻസി വ്യക്തമാക്കുന്നു.\nമെയ്3ന് കഴിഞ്ഞ സെപ്റ്റംബറിന് ശേഷം ആദ്യമായി ദിവസേനയുള്ള യാത്രക്കാരുടെ എണ്ണം 100,000 ൽ താഴെയായി.2021 ഫെബ്രുവരിക്ക് ശേഷം വിമാനങ്ങളുടെ എണ്ണവും കുറഞ്ഞതായി ഇക്ര വ്യക്തമാക്കുന്നു. മാർച്ചിൽ 2300 വിമാനങ്ങളായിരുന്നു സർവ്വീസ് നടത്തിയത്. എന്നാൽ ഏപ്രിലിൽ ഇത് 2000 ആയി. 2021 ഏപ്രിലിൽ ഒരു ഫ്ലൈറ്റിലോ ശരാശരി യാത്രക്കാരുടെ എണ്ണം 93 ആയിരുന്നു.അതേസമയം മാർച്ചിൽ ഇത് 109 ആയിരുന്നു.അതേസമയം ഈ സമയങ്ങളിൽ ഇന്ധന വില ഉയർന്നത് വിമാനക്കമ്പനികളുടെ സാമ്പത്തിക സമ്മർദ്ദം വർദ്ധിപ്പിച്ചുവെന്നും റിപ്പോർട്ടിൽ പറയുന്നു.\nMORE യാത്രക്കാര് NEWS\nവിമാനസര്‍വീസുകളില് സ്ത്രീകള്‍ക്ക് സംവരണവുമായി എയര് ഇന്ത്യ\nRead more about: യാത്രക്കാര് covid 19\nair traffic passenger declined 29 percentage in april\nStory first published: Thursday, May 6, 2021, 20:27 [IST]


ഐഎസ്എല്: കണക്കിലെ കരുത്തര് എടികെയോ ബ്ലാസ്റ്റേഴ്‌സോ? | ISL 2020 21 Kerala Blasters vs ATK Mohun Bagan head to head\nMadgaon, First Published 20, Nov 2020, 9:49 AM\nകഴിഞ്ഞ സീസണിൽ എടികെയെ രണ്ട് തവണ തോൽപിച്ച ഏക ടീമാണ് കേരള ബ്ലാസ്റ്റേഴ്സ്\nമഡ്‌ഗാവ്: ഐഎസ്എല് ഏഴാം സീസണ് കിക്കോഫില് എടികെ മോഹന് ബഗാനെതിരെ ഇറങ്ങുമ്പോള് കേരള ബ്ലാസ്റ്റേഴ്‌സ് ഉന്നമിടുന്നത് കഴിഞ്ഞ സീസണിലെ മുന്‍തൂക്കം ആവര്‍ത്തിക്കാന്. കഴിഞ്ഞ സീസണിൽ എടികെയെ രണ്ട് തവണ തോൽപിച്ച ഏക ടീമാണ് കേരള ബ്ലാസ്റ്റേഴ്സ്. ഉദ്ഘാടന മത്സരത്തിൽ ഏറ്റുമുട്ടിയതും ഇതേ ടീമുകളായിരുന്നു.\nചെന്നൈയിന് എഫ്‌സിയെ വീഴ്‌ത്തി മൂന്നാം ഐഎസ്‌എൽ കിരീടം നേടിയ എടികെ കഴിഞ്ഞ സീസണിൽ ആകെ തോറ്റത് അഞ്ച് കളിയിൽ മാത്രം. കൊച്ചിയിൽ നടന്ന ഉദ്ഘാടന മത്സരത്തിൽ കേരള ബ്ലാസ്റ്റേഴ്സ് ഒന്നിനെതിരെ രണ്ട് ഗോളിന് കൊൽക്കത്തൻ സംഘത്തെ വീഴ്‌ത്തി. കൊൽക്കത്തയിൽ മുഖാമുഖം വന്നപ്പോഴും ജയം ബ്ലാസ്റ്റേഴ്‌സിനൊപ്പം നിന്നു. അന്ന് ഒറ്റഗോളിനായിരുന്നു വിജയം. കഴിഞ്ഞ സീസണിൽ രണ്ട് മത്സരങ്ങളിലും എടികെയെ തോൽപിച്ച ഏക ടീമും ബ്ലാസ്റ്റേഴ്സാണ്. ഗോവയും ചെന്നൈയിനും ബെംഗളൂരു എഫ്സിയും ഓരോ തവണയും എടികെയെ പരാജയപ്പെടുത്തി.\nഇത്തവണയും ഉദ്ഘാടന മത്സരത്തിൽ നേർക്കുനേർ വരുമ്പോൾ കഴിഞ്ഞ സീണണിലെ ഇരട്ടപ്രഹരത്തിന് പകരം വീട്ടുകയാവും അന്റോണിയോ ഹബാസിന്റെയും സംഘത്തിന്റെയും ലക്ഷ്യം. ഐ ലീഗ് ചാമ്പ്യൻമാരായ മോഹൻ ബഗാനുമായി ലയിച്ച് എത്തുന്ന എടികെയുടെ കരുത്തിന് ഒട്ടും കുറവില്ല.\nഗോളടിയില് ഒരുപടി മുന്നില് ബ്ലാസ്റ്റേഴ്‌സ്\nബ്ലാസ്റ്റേഴ്സ് രണ്ടുതവണ ഫൈനലിൽ എത്തിയപ്പോഴും കാലിടറിയത് കൊൽക്കത്തൻ ടീമിന് മുന്നിലാണ്. ഐഎസ്എൽ നേർക്കുനേർ കണക്കുകളിൽ എടികെ മോഹൻ ബഗാൻ ഒരുപടി മുന്നിൽ. ആകെ ഏറ്റുമുട്ടിയത് പതിനാല് കളിയിൽ. എടികെ മോഹൻ ബഗാൻ അ‍ഞ്ചിലും കേരള ബ്ലാസ്റ്റേഴ്സ് നാലിലും ജയിച്ചു. അഞ്ച് മത്സരങ്ങൾ സമനിലയിൽ അവസാനിച്ചു. ഗോൾവേട്ടയിൽ ബ്ലാസ്റ്റേഴ്സാണ് ഒരടി മുന്നിൽ. പതിനാല് കളിയിൽ ബ്ലാസ്റ്റേഴ്സ് നേടിയത് 16 ഗോൾ. കൊൽക്കത്തൻ ടീമിനൊപ്പമുള്ളത് പതിനഞ്ച് ഗോളും.\nLast Updated 20, Nov 2020, 9:52 AM


വാക്ക് പാലിച്ച് സര്‍ക്കാര്; മത്സ്യത്തൊഴിലാളി കുടുംബങ്ങളിലെ 180 പേര് തീരദേശ പൊലീസ് സേനയിലേക്ക് - Calicut Journal\nHome » നമ്മുടെ കോഴിക്കോട് » വാക്ക് പാലിച്ച് സര്‍ക്കാര്; മത്സ്യത്തൊഴിലാളി കുടുംബങ്ങളിലെ 180 പേര് തീരദേശ പൊലീസ് സേനയിലേക്ക്\nഓഖി ദുരിതാശ്വാസ പാക്കേജിന്റെ ഭാഗമായി തീരദേശജനതയ്ക്ക് നല്‍കിയ ഒരു വാഗ്ദാനം കൂടി പാലിക്കപ്പെടുന്നു. തീരദേശ പോലീസ് സേനയിലേക്ക് കോസ്റ്റല് വാര്‍ഡന്മാരായി നിയമനം നല്‍കുമെന്ന വാഗ്ദാനമാണ് സാക്ഷാത്ക്കരിക്കപ്പെടുന്നത്. പൊലീസ് സേനയിലേക്ക് തെരഞ്ഞെടുക്കപ്പെട്ട 180 പേര്‍ക്ക് നിയമന ഉത്തരവ് മുഖ്യമന്ത്രി ഇന്ന് കൈമാറും.\nഓഖി ദുരന്ത ബാധിതരുടെ ആശ്രിതര്‍ക്കടക്കമുള്ളവര്‍ക്കാണ് തീരദേശ സേനയില് നിയമനം നല്‍കുന്നത്. കടലിലെ രക്ഷാ പ്രവര്‍ത്തനത്തിനടക്കം ഇവരെ നിയോഗിക്കും. നിയമനം ലഭിച്ചവര് മത്സ്യത്തൊഴിലാളി കുടുംബങ്ങളില് നിന്നുള്ളവരാണ് , തൃശൂര് പൊലീസ് അക്കാദമിയില് നാലു മാസത്തെ പരിശീലനത്തിനു ശേഷമാകും ഇവര് സേനയില് പ്രവര്‍ത്തനം തുടങ്ങുക\nPrevious: വാട്‌സ്ആപ്പിലൂടെ ശല്യം ചെയ്യുന്നവര്‍ക്കെതിരെ ടെലികോം മന്ത്രാലയത്തിന് നേരിട്ട് പരാതി നല്‍കാം\nNext: കെ ആര് മീരയുടെ പരാതിയില് കേസെടുക്കാന് വനിതാ കമ്മീഷൻ നിര്‍ദ്ദേശം നല്‍കി


മിഠായി തെരുവിന് മധുരമേറുമോ...? - Calicut Journal\nHome » ന്യൂസ് & വ്യൂസ് » മിഠായി തെരുവിന് മധുരമേറുമോ…?\nമിഠായി തെരുവിന് മധുരമേറുമോ…?\nഒടുവിൽ മിഠായി തെരുവിന് ശാപമോക്ഷം. കോഴിക്കോടിന്റെ പൈതൃകത്തെരുവായ മിഠായിത്തെരുവ് മോടികൂട്ടൽ തുടങ്ങി.ഇനി ഗ്രാനൈറ്റ് വിരിച്ച പാതയിലൂടെ നടക്കാം. തുറന്നുകിടക്കുന്ന ഓവുചാലുകളുടെ ദുർഗന്ധവും ഈ മധുരത്തെരുവിലെത്തുംവരെ മൂക്കുപൊത്തിക്കില്ല.\nസൗന്ദര്യവത്കരണത്തിന്റെ ഭാഗമായി മാറാലപോലെയുള്ള വൈദ്യുതിലൈനുകൾ ഒഴിവാക്കി ഭൂഗർഭ കേബിളുകളാക്കുകയാണ്. അതിന്റെ ആദ്യഘട്ടമായി റോഡിന് നടുവിൽ വൈദ്യുതിത്തൂണുകൾ സ്ഥാപിച്ച് കച്ചവടസ്ഥാപനങ്ങളിലേക്ക് താത്കാലിക കണക്‌ഷൻ നൽകിയിട്ടുണ്ട്.\nവൈദ്യുതി, ടെലിഫോൺ കേബിളുകളും കുടിവെള്ളപൈപ്പും ഭൂമിക്കടിയിലൂടെയായിരിക്കും. ഇതിനായി പ്രത്യേക കിടങ്ങുകൾ നിർമിക്കും. ഓവുചാലുകൾ പൊളിച്ചുമാറ്റും. ഓവുചാലുകൾക്ക് മുകളിൽ ഗ്രാനൈറ്റുകൾ പാകും. വ്യാപാരസ്ഥാപനങ്ങളിലേക്ക് ട്രോളികൾ ഉൾപ്പെടെയുള്ളവ കൊണ്ടുപോവാൻ സൗകര്യപ്പെടുന്ന രീതിയിലാണിത് ചെയ്യുന്നത്.\n25-നകം ഓവുചാലുകളുടെ പ്രവൃത്തി പൂർത്തിയാക്കും. കെ.എസ്.ഇ.ബി.യുടെ അനുമതികൂടി കിട്ടിയാൽ വൈദ്യുതിലൈനുകൾ ഉടൻ തന്നെ ഭുഗർഭ കേബിൾ വഴിയാക്കും. രണ്ടുമാസംകൊണ്ട് തെരുവ് മോടികൂട്ടൽ പൂർത്തിയാക്കാനാണ് ഉദ്ദേശിക്കുന്നത്.\nഭൂഗർഭ കേബിളിന് കെ.എസ്.ഇ.ബി.യുടെ പാനൽ അംഗീകാരം കിട്ടുന്നതിനെ ആശ്രയിച്ചായിരിക്കും പ്രവൃത്തിയുടെ പുരോഗതി. നിർമാണം തീരുന്നതുവരെ ഇരുചക്രവാഹനങ്ങളൊഴികെയുള്ളവ നിയന്ത്രിക്കും. കച്ചവടത്തെ ബാധിക്കുമെന്നതിനാൽ ചെറിയ പെരുന്നാളിന് മുൻപ് പൂർത്തിയാക്കാൻ വ്യാപാരികൾ ആവശ്യപ്പെട്ടിട്ടുണ്ട്. കച്ചവടത്തെ ബാധിക്കരുതെന്നതുകൊണ്ട് എസ്.കെ. പൊറ്റെക്കാട്ടിന്റെ പ്രതിമ മുതൽ മേലേപ്പാളയം റോഡുവരെ എട്ട് ഭാഗങ്ങളിലായാണ് ചെയ്യുന്നത്.\n3.64കോടിയാണ് പദ്ധതിച്ചെലവ് 2.12കോടി വൈദ്യുതികേബിളുകൾക്കും മറ്റുമായി നീക്കിവെച്ചിട്ടുണ്ട്. സാമൂതിരി രാജാവിന്റെ ഭരണകാലത്തോളം പഴക്കമുള്ള തെരുവാണിത്.\nപാഴ്‌സി അഞ്ജുമാൻ, ഹനുമാൻകോവിൽ ഉൾപ്പെടെയുള്ള പൈതൃക കേന്ദ്രങ്ങളും ഈ തെരുവിൽ തന്നെയാണ്. ബ്രിട്ടീഷുകാരുടെ കാലത്ത് ക്യാമ്പ് ബസാർ റോഡെന്നാണ് ഈ തെരുവ് അറിയപ്പെട്ടിരുന്നത്. കച്ചവടത്തിനൊപ്പം രാജഭരണത്തിന്റെയും ബ്രിട്ടീഷ് വാഴ്ചയുടെ ചരിത്രത്തിന്റെയുമെല്ലാം കഥപറയാനുണ്ട് ഈ തെരുവിന്.\nവാഹനങ്ങൾ നിരോധിച്ച് കാൽനടയാത്രക്കാർക്കും കച്ചവടക്കാർക്കുമായി തെരുവിനെ വിട്ടുകൊടുക്കണമെന്നാണ് വിദഗ്‌ധരായ ആർകിടെക്റ്റുമാരുടെ നിർദേശം. പോലീസും ഇതിനുള്ള ശ്രമം നടത്തിയിരുന്നു. പക്ഷേ, വ്യാപാരികളുടെ എതിർപ്പുകാരണം നടന്നില്ല. നല്ല മനോഹരമായ നടപ്പാതകൾ സ്ഥാപിച്ച് ആളുകൾക്ക് നടക്കാനുള്ള സൗകര്യമൊരുക്കണമെന്ന് ലോകപ്രശസ്തനായ ആർകിടെക്റ്റ് പീറ്റർ റിച്ച് അഭിപ്രായപ്പെട്ടിരുന്നു. വിദഗ്ധരുടെ നിർദേശങ്ങളൊന്നും ഇതുവരെ നടപ്പാക്കാൻ കഴിഞ്ഞില്ല. ഇതെങ്കിലും നടക്കുമെന്ന വിശ്വാസത്തിലാണ് എല്ലാരും.\nPrevious: വൃക്ഷത്തൈകള് സമ്മാനം വിവാഹത്തിനെത്തിയവർ അമ്പരന്നു\nNext: ചൂടപ്പം പോലെ ലൈസന്‍സ്


ജോസഫൈൻ, കെ.കെ. ശൈലജ, പിന്നെ വിസ്മയയുടെ കുടുംബവും | ജെ. ദേവിക | TrueCopy Think\nജോസഫൈൻ, കെ.കെ. ശൈലജ,\nപിന്നെ വിസ്മയയുടെ കുടുംബവും\nകെ.കെ ശൈലജയെപ്പോലുള്ളവരുടെ കപടമായ എംപതി ഒരുവശത്ത്, മറുവശത്ത് എം.സി ജോസഫൈനെപ്പോലുള്ളവരുടെ പച്ചയായ റൗഡിസം. ഇതിനിടയ്ക്കാണ് ഇന്ന് മലയാളി സ്ത്രീകളുടെ ജീവിതം.\n24 Jun 2021, 03:07 PM\nപോസ്റ്ററിടലും വാചകമടിയും അല്ലാതെ ഇപ്പോഴത്തെ കേരള സര്‍ക്കാര് മലയാളി സ്ത്രീകള്‍ക്കുവേണ്ടി എന്തു ചെയ്യുന്നുവെന്ന് ചോദിച്ചാല് വലിയ വട്ടപ്പൂജ്യം എന്നുപോലും പറയാന് പറ്റില്ല. ഒരു നെഗറ്റീവ് സംഖ്യ കണ്ടെത്തേണ്ടിവരും. കാരണം അത്രയ്ക്ക് ദയനീയമാണ്, അത്രയ്ക്ക് അക്ഷന്തവ്യമാണ് നാമിന്ന് കണ്ടുകൊണ്ടിരിക്കുന്ന കാര്യങ്ങള്.\nഎം.സി. ജോസഫൈന് എന്ന വ്യക്തിയുടെ കഴിവുകേടും മനസുകേടും എല്ലാം 2017ല് ഹാദിയ തന്റെ പൗരത്വത്തിന് സമരം ചെയ്ത കാലത്തുതന്നെ പകലുപോലെ വ്യക്തമായിരുന്നു. എങ്കിലും അന്ന് ഇസ്ലാമോഫോബിയ ബാധിച്ച നമ്മുടെ കണ്ണുകള്‍ക്ക് അത് കാണാന് സാധിച്ചില്ല എന്നുമാത്രം. ഇന്ന് അത് വളരെ പച്ചയായി ഒന്നുകൂടി പച്ചയായി പുറത്തുവന്നിരിക്കുന്നു. അത്രയും ആശ്വാസം.\nഎന്നാല് ഇതുമാത്രമല്ല കാര്യം. ഈ കേസില് നാം എടുക്കുന്ന നിലപാട് എന്താണ്, സര്‍ക്കാര് എടുക്കുന്ന നിലപാട് എന്താണ് എന്നത് വളരെ നിർണായകമാണ്. വിസ്മയ നായര് എന്ന യുവതിയുടെ കാര്യത്തിലാണെങ്കില് സ്വന്തം വീട്ടുകാരും കല്ല്യാണം കഴിച്ച് ചെന്ന വീട്ടുകാരും ഒരുപോലെ കുറ്റക്കാരാണെന്നതില് യാതൊരു സംശയവുമില്ല. വിസ്മയയുടെ വിവാഹത്തിന് വന്‍തുക സ്ത്രീധനം നല്‍കിയെന്നത് മാത്രമല്ല, പൊതുപ്രവര്‍ത്തകനായ ഒരാള് വന്‍തുക സ്ത്രീധനം നല്‍കിയെന്നത് മാത്രമല്ല, ഈ പെണ്‍കുട്ടിയെ നിരന്തരം മര്‍ദ്ദിച്ചിരുന്നു എന്ന് വളരെ മൂര്‍ത്തമായി തന്നെ തെളിഞ്ഞു കഴിഞ്ഞിട്ടും മരണം നടക്കുന്നതിനു തൊട്ടുമുമ്പ് ഈ കുട്ടി തന്നെ മര്‍ദ്ദിച്ച കാര്യം വീട്ടുകാരെ അറിയിച്ചിട്ടും ആ കുട്ടിയെ അവിടുന്ന് മാറ്റാന് മനസുതോന്നാത്ത ഇവര് ശരിക്ക് കുറ്റവാളിയല്ലാതെ ആരാണ്. അച്ഛനായാലും അമ്മയായാലും സഹോദരനായാലും അവരുടെ കണ്ണുനീരൊക്കെ വെറും അതിവൈകാരികത മാത്രമാണ്. സ്‌നേഹമോ നഷ്ടമോ ഒന്നുമല്ല. വെറും, അതിവൈകാരിക. ഈ അതിവൈകാരികതയെ ന്യായീകരിക്കാനും ശരിവെക്കാനും കെ.കെ. ശൈലജയെന്നു പറയുന്ന ഇടതുനേതാവ് അങ്ങോട്ട് എത്തിയത് എന്തിനാണെന്ന് എനിക്ക് മനസിലാവുന്നില്ല. ഈ കുടുംബത്തിന് നീതി നേടിക്കൊടുക്കും എന്നൊക്കെ അവര് പ്രസ്താവിച്ചതായി പത്രത്തില് കാണുന്നു. ഞാന് ചോദിക്കുകയാണ്, രണ്ടുപേരും കുറ്റവാളികളാണ്; ഭര്‍ത്താവിന്റെ വീട്ടുകാരും ഭര്‍ത്താവും അതുപോലെ തന്നെ സ്വന്തം വീട്ടിലിരിക്കുന്ന അച്ഛനും സഹോദരനും എല്ലാം കുറ്റക്കാരാണ്. അങ്ങനെയിരിക്കെ ഒരു കൂട്ടരെ, ഈ പറയുന്നതുപോലെ സ്ത്രീധനം കൊടുക്കുന്നത് തെറ്റൊന്നുമില്ല ഉപദ്രവിക്കാതിരുന്നാല് മതി എന്ന കേരളത്തിലെ സാമാന്യ പിതൃമേധാവിത്വ ബോധത്തെ വീണ്ടും ഊട്ടിയുറപ്പിക്കാന്\nഎന്തുകൊണ്ടാണ് കെ.കെ ശൈലജ ശ്രമിക്കുന്നതെന്ന് എനിക്ക് മനസിലാവുന്നില്ല. എങ്ങനെയെങ്കിലും ഈ നാട്ടില് സ്ത്രീകള് ജീവിച്ചുപോകട്ടെയെന്ന് ഇവര് വിചാരിക്കാത്തതെന്താണ്? വന്നുവന്ന്കേരളത്തിലെ സ്ത്രീകളുടെ ഗതിയെന്താണെന്നുവെച്ചാല്, കെ.കെ ശൈലജയെപ്പോലുള്ളവരുടെ കപടമായ എംപതി ഒരുവശത്ത്, മറുവശത്ത് എം.സി ജോസഫൈനെപ്പോലുള്ളവരുടെ പച്ചയായ റൗഡിസം. ഇതിനിടയ്ക്കാണ് ഇന്ന് മലയാളി സ്ത്രീകളുടെ ജീവിതം.\n25 Jun 2021, 01:11 PM\n25 Jun 2021, 11:51 AM\nവളരെ ശരിയായ നിരീക്ഷണം.... അഭിനന്ദനങ്ങൾ!!..... പെൺകുട്ടികൾക്ക് ചൊല്ലിക്കൊടുക്കേണ്ടത് "സർവ്വംസഹ "ആകാനല്ല... മറിച്ച് "പോടാ പുല്ലേ "എന്ന് പറയാനും പഠിപ്പിക്കണം.\n25 Jun 2021, 01:12 AM\nവനിതാ കമ്മീഷൻ പ്രാകൃത സ്വഭാവ വൈകല്ല്യം ബാധിച്ച അമ്മായിയമ്മ കമ്മീഷനായി മാറിയിട്ടുണ്ട്. ഒരു ചാനലിലെ ലൈവ് പ്രോഗ്രാമിൽ നീതിയന്വേഷിച്ച് വിളിക്കുന്ന ഒരു പെൺകുട്ടിയോട് എത്ര അസഹ്യമായും അസഹിഷ്ണതയോടും പരുഷമായും സ്ഥല കാല ബോധവുമില്ലാതെയാണ് ഈ അദ്യക്ഷ സംസാരിക്കുന്നത്! ചാനൽ ലൈവ് പ്രോഗ്രാമിൽ സ്ഥിതി ഇങ്ങനെയാണെങ്കിൽ നേരിട്ടെത്തി പരാതി ബോധിപ്പിക്കുന്നവരോടുള്ള പ്രത്യേകിച്ച് വനിതകളോടുള്ള സമീപനം എത്ര മോശമായിരിക്കും?! ജനം നൽകുന്ന നികുതിപ്പണത്തിൽ നിന്ന് ഇമ്മാതിരി ഭൂലോക അവശിഷ്ടങ്ങളെ തീറ്റിപ്പോറ്റാൻ പണം ചിലവഴിക്കുന്നത് ഒരു ജനാധിപത്യ സമൂഹത്തെ സംബന്ധിച്ചിടത്തോളം വളരെ വിരോധാഭാസം നിറഞ്ഞതാണ്. പല തവണ ഇവർക്കെതിരെ വിവാദങ്ങളുയർന്ന് വന്നതാണ്. ഉയർന്ന പദവികളിൽ ഇരുത്തേണ്ടത് അതിനനുസരിച്ച യോഗ്യതയുള്ളവരെയാണ്. യോഗത മാനദണ്ഡമല്ലാതാകുമ്പോൾ ഇത്യാദി ഇടങ്ങളിൽ അനർഹരെ പ്രതിഷ്ടിക്കപ്പെടുകയും ഗുണത്തിലേറെ ദോഷം സൃഷ്ടിക്കപ്പെടുകയും ചെയ്യും. ഭരണകൂടം ഇത്തരം അൽപ്പത്തരക്കാരെ ചെവിക്കുന്നിക്ക് പിടിച്ച് പുറത്ത് കളയേണ്ട സമയം അതികൃമിച്ചിരിക്കുന്നു.\n24 Jun 2021, 08:39 PM\nsuresh babu balakrishnan\n24 Jun 2021, 07:55 PM\nവിസ്മസ്വന്തം ഇഷ്ടപ്രകാരമാണ് കിരണിൻ്റെ വീട്ടിലേക്ക് തിരിച്ചുപോയത്.. കുടുംബാംഗങ്ങൾ ഒന്നടങ്കം ഭർത്താവിൻ്റെ വീട്ടിലേക്ക് തിരിച്ചു പോകാൻ പാടില്ലെന്ന നിലപാടെടുത്തിട്ടും വിസ്മയ ഒരു കുടുംബ ജീവിതം ആഗ്രഹിച്ചു പോയതാണ് .. വിസ്മയയുടെ കുടുംബത്തെക്കുറിച്ചുള്ള മറ്റ് വിമർശനങ്ങൾ അംഗീകരിക്കുമ്പോൾ തന്നെ ഇക്കാര്യത്തിൽ വിയോജിപ്പുണ്ട്. ശൈലജ ടീച്ചർ ചെയ്ത "അപരാധം " ഉൾക്കൊള്ളാൻ കഴിയുന്നില്ല. ഒറ്റയടിക്ക് നിലവിലുള്ള കുടുംബ വ്യവസ്ഥകളെല്ലാം കീഴ്മേൽ മറിക്കാനാവില്ല പോരാട്ടങ്ങൾ നമ്മുടെ കുടുംബത്തിനകത്തും തുടരണം. ശൈലജ ടീച്ചറുടെ സന്ദർശനം ആ നിലയ്ക്കെടുക്കുന്നതാണ് ശരിയായ നിലപാട്.\n24 Jun 2021, 06:49 PM


ദേശീയ പതാക തലതിരിച്ച് ഉയര്‍ത്തി; അബദ്ധം പിണഞ്ഞ് കെ സുരേന്ദ്രന് – Malayalam News Portal\nAugust 15, 2021 August 15, 2021 admin\tnews\nതിരുവനന്തപുരം: ദേശീയ പതാക ഉയര്‍ത്തിയതില് അബദ്ധം പിണഞ്ഞ് ബിജെപിയും. സംസ്ഥാന സമിതി ഓഫീസില് പതാക ഉയര്‍ത്തിയത് തലതിരിഞ്ഞ്. ബിജെപി സംസ്ഥാന അധ്യക്ഷന് കെ സുരേന്ദ്രനാണ് ദേശീയ പതാക തല കീഴായി ഉയര്‍ത്തിയത്. അബദ്ധം പിണഞ്ഞത് മനസ്സിലാക്കിയതിന് പിന്നാലെ താഴേക്ക് വലിച്ച് നേരെ ഉയര്‍ത്തുകയും ചെയ്തു.\nഅതേസമയം, എകെജി സെന്ററില് സിപിഎം പാര്‍ട്ടി കൊടിയ്‌ക്കൊപ്പം ദേശീയ പതാക ഉയര്‍ത്തിയത് വിവാദമായി. മറ്റു കൊടികള്‍ക്കൊപ്പം ദേശീയ പതാക ഉയര്‍ത്തുന്നത് ദേശീയ പതാക കോഡിന്റെ ലംഘനമാണ് എന്ന് ചൂണ്ടിക്കാട്ടി കോണ്‍ഗ്രസ് രംഗത്തെത്തി.\nസിപിഎം ദേശീയപതാകയെ അപമാനിച്ചെന്ന് മുന് എംഎല്‍എ കെ എസ് ശബരീനാഥന് ആരോപിച്ചു. പാര്‍ട്ടി രൂപീകരിച്ചതിന് ശേഷം ആദ്യമായാണ് സിപിഎം സംസ്ഥാന കമ്മിറ്റി ഓഫീസില് പതാക ഉയര്‍ത്തുന്നതും സ്വാതന്ത്ര്യ ദിനം ആഘോഷിക്കുന്നതും\n← കേരള കോൺഗ്രസിന്റെ ഓഫിസ് അന്വേഷിച്ചു; ഗൂഗിളിന് വഴി തെറ്റിയില്ല; നേരെ എത്തിച്ചത് കേരള കോൺഗ്രസ് എമ്മിന്റെ വയസ്‌കരയിലെ ഓഫിസിൽ; ഗൂഗിളിനെ വിശ്വസിച്ച് കേരള കോൺഗ്രസ് ജോസഫ് വിഭാഗത്തിന്റെ ഓഫിസിലേയ്ക്കു വണ്ടിയോടിച്ച കെ.എം മാണിയുടെ മരുമകൻ എത്തിയത് ജോസ് കെ.മാണിയുടെ ഓഫിസിൽ\nതിരുവനന്തപുരത്ത് വനിതാ ഡോക്ടർക്ക് നേരേ വീണ്ടും അതിക്രമം; ചെരിപ്പ് ഊരി എറിഞ്ഞു, അസഭ്യ വർഷം; രണ്ട് പേർ അറസ്റ്റിൽ →\nനിര്‍ത്തി,എല്ലാം നിര്‍ത്തി,ഇനി സ്വന്തം കാര്യംമാത്രം:മോഡിഫിക്കേഷനുമായി ബന്ധപ്പെട്ട ഒരു പോസ്റ്റും ഇനി പങ്കുവെക്കില്ലെന്ന് മല്ലുട്രാവലര്\nകുളിമുറിയിൽ ഒളിഞ്ഞു നോട്ടക്കാരൻ ഒടുവിൽ കുടുങ്ങി


പ്രണവ് മോഹന്‍ലാലിന്റെ പുതിയ ചിത്രത്തിന് ആശംസകളുമായി തെലുങ്ക് മെഗാസ്റ്റാര് | Global Indian News\nHome Cinema പ്രണവ് മോഹന്‍ലാലിന്റെ പുതിയ ചിത്രത്തിന് ആശംസകളുമായി തെലുങ്ക് മെഗാസ്റ്റാര്\nപ്രണവ് മോഹന്‍ലാലിന്റെ പുതിയ ചിത്രത്തിന് ആശംസകളുമായി തെലുങ്ക് മെഗാസ്റ്റാര്\nപ്രണവ് മോഹന്‍ലാല് നായകനായി എത്തുന്ന ഹൃദയം എന്ന ചിത്രത്തിന്റെ ഫസ്റ്റ്‌ലുക്ക് പോസ്റ്റര് മണിക്കൂറുകള്‍ക്ക് മുന്‍പാണ് പുറത്ത് വിട്ടത്. മികച്ച പ്രതികരണങ്ങളാണ് സോഷ്യല് മീഡിയയില് പോസ്റ്ററിന് ലഭിക്കുന്നത്. പ്രണവ് മോഹന്‍ലാലിനും ഹൃദയം ചിത്രത്തിന്റെ അണിയറ പ്രവര്‍ത്തകര്‍ക്കും ആശംസകള് അറിയിച്ച് രംഗത്തെത്തിയിരിയ്ക്കുകയാണ് തെലുങ്ക് മെഗാസ്റ്റാര് ചിരഞ്‌ജീവി.\nട്വിറ്ററിലൂടെയാണ് ചിരഞ്ജീവി പ്രണവിനും ടീമിനും ആശംസകള് അറിയിച്ചത്. പ്രിയപ്പെട്ട സ്‌നേഹിതന് മോഹന്‍ലാലിന്റെ മകന് പ്രണവിന് ആശംസകള് എന്നാണ് ചിരഞ്ജീവി കുറിച്ചത്. ഹാഷ് ടാഗിലൂടെ ചിത്രത്തിലെ മറ്റ് താരങ്ങള്‍ക്കും അണിയറ പ്രവര്‍ത്തകര്‍ക്കും ചിരഞ്ജീവി ആശംസ അറിയിക്കുന്നുണ്ട്.\nവിനീത് ശ്രീനിവാസന് സംവിധാനം ചെയ്യുന്ന ചിത്രത്തിലെ നായികമാരായി എത്തുന്നത് കല്യാണി പ്രിയദര്‍ശനും ദര്‍ശന രാജേന്ദ്രനുമാണ്. സമ്പൂര്‍ണ പ്രണയ ചിത്രമാണ്. 2016 ല് പുറത്തിറങ്ങിയ ജേക്കബിന്റെ സ്വര്‍ഗ്ഗരാജ്യം എന്ന ചിത്രമാണ് വിനീത് ഏറ്റവും ഒടുവില് സംവിധാനം ചെയ്തത്. വിനീത് തന്നെയാണ് ചിത്രത്തിന്റെ തിരക്കഥ എഴുതിയിരിയ്ക്കുന്നതും.\nബിഗ് ബാന്റ് എന്റര്‍ടൈന്‍മെന്റ്‌സിന്റെയും മെറിലാന്റ് സിനിമസിന്റെയും ബാനറില് വിശാഖ് സുബ്രഹ്‌മണ്യനും നോബല് ബാബുവും ചേര്‍ന്നാണ് ഹൃദയം നിര്‍മിയ്ക്കുന്നത്. ഹിഷാം അബ്ദുള് വഹാബ് സംഗീത സംവിധാനം നിര്‍വഹിക്കുന്ന ചിത്രത്തിന് വേണ്ടി ക്യാമറ ചലിപ്പിയ്ക്കുന്നത് വിശ്വജിത്താണ്.\nPrevious articleവൈഗയുടെ മരണം: കുറ്റസമ്മതം നടത്തി പിതാവ്\nNext articleചെറിയാൻ ഫിലിപ്പിന് കോൺഗ്രസിലേക്ക് സ്വാഗതം : ‘വീക്ഷണം’ മുഖപ്രസംഗം


തെങ്ങോലകള് ഒടിഞ്ഞുതൂങ്ങാതിരിക്കാന് ശാസ്ത്രീയ മാര്‍ഗങ്ങള് സ്വീകരിക്കാം | cocunut palm| farm care\nതെങ്ങോലകള് ഒടിഞ്ഞുതൂങ്ങാതിരിക്കാന് ശാസ്ത്രീയ മാര്‍ഗങ്ങള് സ്വീകരിക്കാം\nApr 3, 2019, 03:16 PM IST\nതെങ്ങോലകള് ഒടിഞ്ഞുതൂങ്ങുന്നത് പ്രധാനമായും കുമിള്‍വരുത്തുന്ന മൂന്നു രോഗാവസ്ഥകളിലാണ്\nഞങ്ങളുടെ പറമ്പിലെ തെങ്ങിന്റെ ഓലകള് മടലോടുകൂടി താഴേക്ക് ഒടിയുന്നു. ഒരു വര്‍ഷം മുമ്പ്5വര്‍ഷം മൂപ്പുളള തൈ കൂമ്പോടുകൂടി ചീഞ്ഞ് ഒടിഞ്ഞുപോയിരുന്നു. ഉപ്പും പൂഴിയും കലര്‍ത്തി തൈകളുടെ കൊരലില് ഇടാന് കൃഷിഭവനില് നിന്നു പറഞ്ഞു. എല്ലാത്തിനും ഇതു ചെയ്തു. പക്ഷെ ഇപ്പോഴും തൈത്തെങ്ങുകളുടെ ഓലകള് ഒടിഞ്ഞു താഴുന്നു. ഇതിന് കാരണം എന്ത്? പ്രതിവിധി എന്താണ്? തെങ്ങിന് ഉപ്പിട്ടാല് നല്ലതാണോ? മാതൃഭൂമി കാര്‍ഷിക രംഗത്തില് മറുപടി പ്രതീക്ഷിക്കുന്നു. - ബാലാമണി, കാരയാട്, മേപ്പയ്യൂര് , കോഴിക്കോട്\nതെങ്ങോലകള് ഒടിഞ്ഞുതൂങ്ങുന്നത് പ്രധാനമായും കുമിള്‍വരുത്തുന്ന മൂന്നു രോഗാവസ്ഥകളിലാണ്. ഇതിലൊന്ന് ചെന്നീരൊലിപ്പ് എന്ന കുമിള് രോഗമാണ്. ചെന്നീരൊലിപ്പില് മറ്റു പ്രധാന ലക്ഷണങ്ങള്‍ക്കു പുറമെ പുതുതായി വിരിയുന്ന ഓലകളുടെ വലിപ്പം കുറയുന്നതിനോടൊപ്പം രോഗത്തിന്റെ മൂര്‍ദ്ധന്യാവസ്ഥയില് അടിയോലകള് ഒടിഞ്ഞുതൂങ്ങാറുണ്ട്.\nമറ്റൊന്ന് കുമിള് രോഗമായ കൂമ്പുചീയലാണ്. ഇതില് നാമ്പോലകള് മഞ്ഞളിച്ച് രോഗം മൂര്‍ച്ഛിക്കുന്നതോടെ നാമ്പോല ഉണങ്ങി വാടുകയോ ഒടിഞ്ഞു തൂങ്ങുകയോ ചെയ്യാറുണ്ട്.\nതഞ്ചാവൂര് വാട്ടം എന്ന കുമിള് രോഗത്തിലും പ്രധാന ലക്ഷണത്തോടൊപ്പം പുറം മടലുകള് ഉണങ്ങി ഒടിഞ്ഞു തൂങ്ങുക പതിവുണ്ട്.\nചോദ്യത്തില് പറഞ്ഞിരിക്കുന്ന സൂചനകളില് നിന്നും തെങ്ങുകള്‍ക്ക് കൂമ്പുചീയല് ബാധിച്ചതായി കാണുന്നു. പ്രത്യേകിച്ച് പ്രായം കുറഞ്ഞ തെങ്ങുകളില്. ഈ സാഹചര്യത്തില് കുമിള്‍ബാധ നിയന്ത്രണ വിധേയമാക്കാനുളള ശാസ്ത്രീയമാര്‍ഗ്ഗങ്ങളാണ് ഇവിടെ ഇനിയും താമസിയാതെ ചെയ്യേണ്ടത്.\nഒടിഞ്ഞു തൂങ്ങിയ ഓലകള് നീക്കി തെങ്ങിന്‍മണ്ട വൃത്തിയാക്കി ഒരു ശതമാനം വീര്യമുളള ബോര്‍ഡോമിശ്രിതം തളിക്കുക.\n100 ഗ്രാം തുരിശും 100 ഗ്രാം ചുണ്ണാമ്പും വെവ്വേറെ 500 മി. ലി. വീതം വെളളത്തില് കലക്കി ലയിപ്പിച്ച് ഒരു ലിറ്റര് ബോര്‍ഡോ കുഴമ്പ് തയാറാക്കി വൃത്തിയാക്കിയ ഭാഗങ്ങളില് മണ്ടയില് പുരട്ടുകയും ചെയ്യാം.\nകുമിള് നാശിനിയായ മാങ്കോസെബ് രണ്ടു ഗ്രാം വീതം തുണിയില് കിഴി കെട്ടിയോ പോളിത്തീന് പാക്കറ്റിലാക്കി സുഷിരങ്ങളിട്ടോ കൂമ്പിനു തൊട്ടുതാഴെയുളള ഓലക്കവിളുകളില് ചരടു കൊണ്ട് കെട്ടിയിടണം. ചുറ്റുമുളള തെങ്ങുകള്‍ക്കും ഒരു ശതമാനം വീതമുളള ബോര്‍ഡോ മിശ്രിതം പ്രതിരോധമായി തളിക്കണം.\n20 ഗ്രാം സ്യൂഡോമോണസോ പി.ജി.പി.ആര്2മിശ്രിതമോ ഒരു ലിറ്റര് വെളളത്തില് കലക്കി മണ്ട കുതിര്‍ക്കെ ഒഴിക്കുന്നത് കുമിള് ബാധകള് പ്രതിരോധിക്കും.\nതെങ്ങൊന്നിന് 50 കി. ഗ്രാം എന്ന തോതില് ജൈവവളം ചേര്‍ക്കുക\nമൂന്നു മാസത്തിലൊരിക്കല് തെങ്ങിന് തടത്തില് തെങ്ങിന്റെ ചുവട്ടില് നിന്ന് 1.5 മീറ്റര് വിട്ട് ഒരു മീറ്റര് ആഴത്തിലും 50 സെ.മീ. വീതിയിലും ചാലെടുത്ത് തടം നനയ്ക്കുക. എന്നിട്ട് ഒരു ശതമാനം വീര്യമുളള ബോര്‍ഡോ മിശ്രിതം 40 ലിറ്റര് വീതം തടത്തില് ഒഴിച്ചു കൊടുക്കണം.\nമണ്ണിലാണ് കുമിളുകളില് പലതും സുഷുപ്താവസ്ഥയില് കഴിയുന്നത് എന്നതിനാല് മണ്ണിന്റെ പുളിരസം കുറയ്ക്കാന് ഒരു തെങ്ങിന് ഒരു വര്‍ഷം ഒരു കി. ഗ്രാം ഡോളോമൈറ്റോ കുമ്മായമോ ചേര്‍ക്കാം.\nതെങ്ങിന് തടത്തില് ഉപ്പു ചേര്‍ക്കുന്നത് നല്ലതാണ്. പ്രത്യേകിച്ച് മഴക്കാലത്ത്. മറ്റു ജൈവവളങ്ങളോടൊപ്പം ഒരു കിലോ കറിയുപ്പ് ഒരു വര്‍ഷം നല്കാം.\nകറിയുപ്പില് അടങ്ങിയിരിക്കുന്ന മൂലകങ്ങളായ സോഡിയം, ക്ലോറിന് എന്നിവയുടെ പ്രയോജനവും തെങ്ങിന് ലഭിക്കും. എന്നാല് അമിതമായ കറിയുപ്പ് ഉപയോഗം ഓലകള് ഒടിഞ്ഞു തൂങ്ങാന് കാരണമാകും എന്നറിഞ്ഞിരിക്കുക.\nകാലാവസ്ഥയ്ക്കും സാഹചര്യത്തിനും അനുസൃതമായി മേല്‍പറഞ്ഞ ശാസ്ത്രീയ രീതികള് പ്രയോഗിച്ച് തെങ്ങിന്റെ ഓലകള് ഒടിഞ്ഞുതാഴുന്നത് ഫലപ്രദമായി തടയാന് കഴിയും.\nContent Highlights: cocunut palm, farm care\n80 സെന്റില് ചീര മുതല് കോളിഫ്‌ളവര് വരെ; ജൈവപച്ചക്കറിക്കൃഷിയില് സജീവിന്റെ വിജയഗാഥ\nജൈവകൃഷിയിലൂടെ പച്ചക്കറി ഉത്പാദനത്തില് വിജയകഥ രചിക്കുകയാണ് കിളികൊല്ലൂര് ..\nരണ്ടു പശുക്കളുമായി പാല്‍വില്‍പ്പന; മനോജ് ഇന്ന് 32 പശുക്കളുള്ള ക്ഷീരകര്‍ഷകന്\nതക്കാളി മുതല് കോളിഫ്‌ളവര് വരെ; നാലേക്കറോളം സ്ഥലത്ത് വ്യാപാരികളുടെ ജൈവപച്ചക്കറി കൃഷി\nപാട്ടത്തിനെടുത്ത 50 സെന്റ് സ്ഥലത്ത് പച്ചക്കറിക്കൃഷി; ഇത് കോവിഡ് കാലത്തെ ചന്ദ്രന്റെ അതിജീവനം\nകറികള്‍ക്കു വേണ്ടാ, കീടനാശിനിയുടെ മണം; മല്ലിച്ചപ്പും കറിവേപ്പും വീട്ടില് വളര്‍ത്താം\nനെല്ലും മീനും ഫാമും പച്ചക്കറികളും; മൂന്നൂറേക്കറില് പാട്ടക്കൃഷിരീതി വിജയകരമാക്കി സഹോദരങ്ങള്


ഇമാം ബഗ് വി(റ) സുന്നത്തിന്റെ സമുദ്ധാരകന് – SUNNIVOICE | FORTNIGHTLY\nHome / ലക്കങ്ങള് / 2017 / 2017 AUG 01 / ഇമാം ബഗ് വി(റ) സുന്നത്തിന്റെ സമുദ്ധാരകന്\nഹദീസ് ലോകത്ത് പ്രസിദ്ധമായ മസ്വാബീഹുസ്സുന്നയുടെ കര്‍ത്താവായ ഇമാം അല് ഹുസൈന് അല് ബഗ്‌വി ഹിജ്‌റ 433-ല് ഖുറാസാനിലെ ‘ബഗ് ‘എന്ന പ്രദേശത്താണ് ജനിക്കുന്നത്. പിതാവ് മസ്ഊദുബ്‌നു മുഹമ്മദുബ്‌നുല് ഫര്‍റാഅ്. ഇബ്‌നുല് ഫര്‍റാഅ് എന്ന അപരനാമത്തില് അറിയപ്പെടുന്ന ഇമാം ബഗ്‌വി മുഹ്‌യുസ്സുന്ന (സുന്നത്തിന്റെ പുനരുദ്ധാരകന്) എന്ന നാമത്തിലാണ് പ്രസിദ്ധനായത്. ശൈഖുല് ഇസ്‌ലാം, റുക്‌നുദ്ദീന് എന്നീ പേരുകളിലും ഇമാം ബഗ്‌വി(റ) അറിയപ്പെടുന്നു. നിരവധി ജ്ഞാനതേജ്വസികളെ ‘ബഗ് ‘ ഗ്രാമം ലോകത്തിന് സമ്മാനിച്ചിട്ടുണ്ട്. അബുല് അഹ്‌വസ്വുല് ബഗ്‌വി, അബൂ ജഅ്ഫര് മുഹമ്മദുല് ബഗ്‌വി, പ്രസിദ്ധ കര്‍മശാസ്ത്ര വിശാരദന് അബൂയഅ്ഖൂബുല് ബഗ്‌വി, അബുല് ഖാസിം അബ്ദുല്ലാഹില് ബഗ്‌വി തുടങ്ങിയവര് അവരില് പ്രധാനികളാണ്.\nഇരുപത്തിയേഴാം വയസ്സിലാണ് ഇമാം ബഗ്‌വി(റ) ജ്ഞാനപ്രകാശം തേടി യാത്ര തിരിക്കുന്നത്. ഖുറാസാനിന്റെ പ്രാന്തപ്രദേശങ്ങളിലെല്ലാം അദ്ദേഹം ചുറ്റിക്കറങ്ങി. നിരവധി മഹാരഥന്മാരില് നിന്ന് അറിവുകള് സമ്പാദിച്ചു. നാട്ടില് നിന്നുപോയ ശേഷം മരണംവരെ അങ്ങോട്ടു തിരിച്ചു വന്നിട്ടില്ല. ജ്ഞാനസമ്പാദനവും ഗ്രന്ഥരചനയുമായി മര്‍വ റൂദിലാണ് അദ്ദേഹം താമസിച്ചത് (തുര്‍ക്കിസ്ഥാനിന്റെ അതിര്‍ത്തി പ്രദേശമാണ് മര്‍വറൂദ്). വിദ്യ തേടുന്നതില് മഹാനവര്‍കളുടെ ത്യാഗവും സമര്‍പ്പണവും അതിശയകരമായിരുന്നു. പ്രപഞ്ച പരിത്യാഗിയായി ജീവിച്ചിരുന്ന ഇമാം പരുപരുത്ത റൊട്ടിയായിരുന്നു പലപ്പോഴും കഴിച്ചിരുന്നത്. തന്നെ കുറിച്ച് ത്യാഗിവര്യനാണെന്ന് ജനങ്ങള് പറഞ്ഞുതുടങ്ങിയപ്പോള് സൈത്ത് എണ്ണയും റൊട്ടിക്കൊപ്പം ഉപയോഗിച്ച് തുടങ്ങി(വഫയാത്തുല് അഅ്‌യാന് 402/1).\nവിജ്ഞാനപാതയില് ഒന്നും തടസ്സമായിരുന്നില്ല. കുറഞ്ഞ ഭക്ഷണമാണ് ഉപയോഗിച്ചിരുന്നത്. ഭൗതികമായ ഒരു താല്‍പര്യവും ഇമാമിന്റെ ചിന്തയിലുണ്ടായിരുന്നില്ല. നല്ല സ്വഭാവവും സംസ്‌കാരവും ഉന്നതമായ ഉദ്ദേശ്യശുദ്ധിയുമെല്ലാം ഇമാമില് സ്വാധീനം ചെലുത്തി. സ്വഹാബത്തും താബിഉകളും കൈമാറിയ ഖുര്‍ആന് ആശയങ്ങള്, വിവരണങ്ങള്, വ്യാഖ്യാനങ്ങള് നേടിയെടുക്കാനും പകര്‍ന്ന് കൊടുക്കാനും പ്രത്യേക ഉള്‍ക്കാഴ്ച ഇമാമിനുണ്ടായിരുന്നു. മദ്ഹബുകള്‍ക്കിടയിലുള്ള അഭിപ്രായ ഭിന്നതകള് കൃത്യമായി മനസ്സിലാക്കിയിരുന്ന ഇമാം ബഗ്‌വി(റ) ശാഫിഈ മദ്ഹബായിരുന്നു സ്വീകരിച്ചിരുന്നത്. ശാഫിഈ മദ്ഹബില് ഉയര്‍ന്ന അവഗാഹവുമുണ്ടായിരുന്നു. ഹദീസ് വിജ്ഞാനത്തില് വലിയ സ്ഥാനമുള്ള ഇമാം അക്കാലത്തെ ഏറ്റവും വലിയ ഹദീസ് പണ്ഡിതനായിരുന്നു. ഹദീസിന്റെ ലോകത്ത് ഇമാം, ഹാഫിള് എന്നീ സ്ഥാനങ്ങളോടെയാണ് മഹാനവര്‍കള് അറിയപ്പെടുന്നത്. ഹദീസിന്റെ നിവേദക പരമ്പര, അവയെ കുറിച്ചുള്ള വിശ്വാസ്യത, കൈമാറ്റ രീതികള്, മദ്ഹബിന്റെ ഇമാമുകള്, അവരുടെ വീക്ഷണങ്ങള്‍ക്ക് സ്വീകരിച്ച ഗവേഷണ വഴികള്, ഹദീസുകളുടെ ബലാബലം തുടങ്ങി ഹദീസ് ജ്ഞാനങ്ങളുമായി ബന്ധപ്പെട്ട സകല മേഖലകളിലും അതിനിപുണനായിരുന്നു ബഗ്‌വി(റ). ഹദീസ് വിജ്ഞാന ശാഖയിലാണ് ഇമാമിന്റെ ധിഷണ കൂടുതല് തെളിഞ്ഞ് നില്‍ക്കുന്നത്. തത്ത്വങ്ങള് സമര്‍ത്ഥിക്കുന്നതിലെ അവഗാഹവും വേറിട്ട സാഹിത്യ ശൈലിയും എതിര്‍വാദങ്ങളെ ശക്തമായി ഖണ്ഡിക്കുന്നതിലെ കണിശതയും പൂര്‍വികരുടെ വീക്ഷണങ്ങളോടുള്ള ആദരവുമെല്ലാം ഇമാമിനെ ഹദീസ് ലോകത്ത് വ്യതിരിക്തനാക്കുന്നു.\nപ്രസിദ്ധ പണ്ഡിതനും അക്കാലത്തെ പ്രധാനിയും ശാഫിഈ ശൈഖുമായിരുന്ന അല്ലാമാ ഹുസൈനുബ്‌നു മുഹമ്മദ് അല് മറൂസിയാആണ് ഇമാം ബഗ്‌വി(റ)യുടെ ഗുരുക്കളില് ഒന്നാമന്. കര്‍മശാസ്ത്രത്തിലും ഹദീസിലുമൊക്കെ മഹാനില് നിന്നാണ് ഇമാം അവഗാഹം നേടിയത്. പക്ഷേ, അന്വേഷണ തൃഷ്ണ ഇമാമിനെ അവിടംകൊണ്ട് അടക്കിയിരുത്തിയില്ല. ഖുറാസാന് മുഴുവന് സഞ്ചരിച്ചു. മദ്ഹബുകളില് വ്യുല്‍പത്തി നേടി. പ്രത്യേകിച്ച് ശാഫിഈ മദ്ഹബില്. അല്ലാമാ ഹുസൈനുബ്‌നു മുഹമ്മദിനെ കൂടാതെ മഹാരഥന്മാരായ നിരവധി പേരില് നിന്ന് ഇമാം അറിവ് നുകര്‍ന്നിട്ടുണ്ട്. അവരില് പ്രധാനികള് ഇവരാണ്: 1, അബൂ അംറ് അബുല് വാഹിദുബ്‌നുല് അഹ്മദ്ബ്‌നു അബുല് ഖാസിം അല് ഹര്‍വി (വഫാത്ത് ഹി: 463). 2, പ്രസിദ്ധ കര്‍മശാസ്ത്ര പണ്ഡിതനും ശൈഖുല് ഹിജാസ് എന്നറിയപ്പെടുന്ന വ്യക്തിത്വവുമായ അല് ഫാളില് അബുല് ഹസന് അലിയ്യുബ്‌നു യൂസുഫ് അല് ജുവനി (വഫാത്ത് ഹി: 463). 3, അബൂബക്കര് യഅ്ഖൂബുബ്‌നു അഹ്മദു സൈ്വറഫി നൈസാബൂരി (വഫാത്ത് ഹി: 466). 4, അബൂ അലി ഹിബാനുബ്‌നു സഈദ് അല് മറൂസി (വഫാത്ത് ഹി: 463). 5, അബൂബക്കര് മുഹമ്മദുബ്‌നു അബ്ദുസ്സ്വമദ് അഅറാബി അല് മറൂസി (വഫാത്ത് ഹി: 463). 6, ശൈഖ് ഖുറാസാന് എന്ന പേരില് വിശ്രുതനായ അബുല് ഖാസിം അബ്ദുല് കരീമുബ്‌നു അബ്ദുല് മാലിക് ബ്‌നു ത്വല്‍ഹ നൈസാബൂരി അല് ഖുറൈശി (വഫാത്ത് ഹി: 465). 7, പ്രമുഖ ഹദീസ് പണ്ഡിതനായ അബൂ സ്വാലിഹ് അഹ്മദുബ്‌നു അബ്ദുല് മാലിക് ബ്‌നു അലി ബ്‌നു അഹ്മദ് നൈസാബൂരി. 8, നൈസാബൂര് മുഫ്തിയും പ്രമുഖ ശാഫിഈ പണ്ഡിതനുമായ അബൂ തുറാബ് അബ്ദുല് ബാഖി ബ്‌നു യൂസുഫ് ബ്‌നു അലി ബ്‌നു സ്വാലിഹ് ബ്‌നു അബ്ദുല് മാലിക് അല് മറാഹി (വഫാത്ത് ഹി: 492). ഓരോ വിജ്ഞാന ശാഖയിലും അത്യുന്നതി നേടാനായി നിരവധി പണ്ഡിത തേജസ്വികളില് നിന്ന് ഇമാം ബഗ്‌വി(റ) പഠനം നടത്തിയിട്ടുണ്ട്. ഇരുപതിലേറെ പേരെ വിവിധ ചരിത്രഗ്രന്ഥങ്ങള് പരിചയപ്പെടുത്തിക്കാണാം.\nഖുറാസാന് പ്രദേശം മുഴുവന് ജ്ഞാനപ്രസരണം നടത്തിയ ഇമാമിന്റെ ശിഷ്യപരമ്പര വളരെ സമ്പന്നമാണ്. പ്രതിഭാശാലികളായ നിരവധി പഠിതാക്കള് മഹാനവര്‍കളില് നിന്ന് വിദ്യനേടിയിട്ടുണ്ട്. പ്രമുഖ ശാഫിഈ പണ്ഡിതനും നിദാനശാസ്ത്രത്തിലെ അതികായനുമായ ശൈഖ് അല്ലാമാ മജ്ദുദ്ദീന് അബൂ മന്‍സ്വൂര് മുഹമ്മദുബ്‌നു അസ്അദ് (വഫാത്ത് ഹി: 571). പ്രമുഖ ഹദീസ് പണ്ഡിതനും ഗ്രന്ഥകാരനുമായ അബുല് ഫുതൂഹ് മുഹമ്മദുബ്‌നു മുഹമ്മദുബ്‌നു അലി അല് ഹമദാനി (വഫാത്ത് ഹി: 555). അബുല് മകാരിം ഫള്‌ലുല്ലാഹിബ്‌നു മുഹമ്മദ് അന്നൗഖാനി (ഇദ്ദേഹമാണ് ഇമാം ബഗ്‌വി(റ)യില് നിന്ന് അവസാനമായി ഇജാസത്ത് വാങ്ങിയ ശിഷ്യ പ്രമുഖന്. ഹിജ്‌റ 600 വരെ ഇദ്ദേഹം ജീവിച്ചു. ഇദ്ദേഹത്തില് നിന്നാണ് ദഹബിയുടെ ഗുരുവായ ഫഖ്ര് അലി ബ്‌നു ബുഖാരി ഇജാസത്ത് വാങ്ങുന്നത്. തുടങ്ങിയവര് ഇമാമിന്റെ പ്രതിഭാശാലികളായ ശിഷ്യന്മാരില് പ്രധാനികളാണ്. ഇമാമിന്റെ സഹോദരന് ഹസനു ബ്‌നു മസ്ഊദ് അല് ബഗ്‌വി (വഫാത്ത് ഹി: 529), തഫ്‌സീറുല് കബീറിന്റെ രചയിതാവ് ഇമാം റാസി(റ)യുടെ പിതാവ് ഉമറുബ്‌നു ഹസന് ബ്‌നു അല് ഹുസൈന് അല് റാസി (വഫാത്ത് ഹി: 606) അടക്കമുള്ള ശിഷ്യനിര ദീര്‍ഘമാണ്.\nവിവിധ വിഷയങ്ങളിലും പ്രമേയങ്ങളിലുമായുള്ള രചനകള് ഇമാമിനുണ്ട്. 1, ഫതാവല് മറൂസി (തന്റെ ഗുരുവായ അബൂ അലി അല് ഹുസൈനുല് മറൂസിയുടെ ഫതാവയുടെ സമാഹാരം. പല ഭാഗങ്ങളിലും ഇമാം ബഗ്‌വിയുടെ വിശദീകരണക്കുറിപ്പും ടിപ്പണിയും ചേര്‍ത്തിട്ടുണ്ട്). 2, അത്തഹ്ദീബ് (ശാഫിഈ ഫിഖ്ഹിലെ പ്രമുഖ ഗ്രന്ഥം. ഇമാം നവവി(റ) റൗളയില് ഇമാം ബഗ്‌വിയുടെ തഹ്ദീബ് ഉദ്ധരിക്കുന്നത് കാണാം). 3, മആലിമുത്തന്‍സീല് (മുന്‍ഗാമികളുടെ വീക്ഷണപ്രകാരമുള്ള ഖുര്‍ആന് വ്യാഖ്യാനം. തിരുനബി വചനങ്ങള് ചേര്‍ത്ത് ആശയ വ്യക്തത പകര്‍ന്നിട്ടുണ്ട്. ബിദ്അത്തുകാരുടെ പരമാചാര്യന് ഇബ്‌നു തീമിയ്യ നല്‍കിയ ഒരു ഫത്‌വയിങ്ങനെ: ഖുര്‍ആനിനോടും സുന്നത്തിനോടും കൂടുതല് അടുത്തുനില്‍ക്കുന്ന തഫ്‌സീര് ഏതാണ്? ഖുര്‍ത്വുബിയാണോ ബഗ്‌വിയാണോ, അതോ മറ്റ് വല്ലതുമാണോ? അദ്ദേഹത്തിന്റെ മറുപടി: ബലഹീനമായ ഹദീസുകളില്ലാതെയുള്ള തഫ്‌സീര് ഗ്രന്ഥം തഫ്‌സീര് ബഗ്‌വിയാണ് (ഫതാവാ ഇബ്‌നു തീമിയ്യ 193/2). ഇബ്‌നു തൈമിയ്യ പോലും പ്രശംസിക്കുന്നുവെന്നര്‍ത്ഥം 4, മസ്വാബീഹുസ്സുന്ന (ഹദീസ് സമാഹാരം. നിവേദകന്മാരുടെ നീണ്ട പരമ്പരകള് ഒഴിവാക്കി ഹദീസുകള് മാത്രം ഉള്‍ക്കൊള്ളിച്ച സംരംഭം. 4484 ഹദീസുകളാണ് മസ്വാബീഹിലുള്ളത്. ഇതില് 2414 ഹദീസുകള് ബുഖാരി-മുസ്‌ലിം ഉദ്ധരിച്ചതും ബാക്കിയുള്ളത് മറ്റുള്ളവര് റിപ്പോര്‍ട്ട് ചെയ്തതുമാണ്. ഇവ ഇനം തിരിച്ചാണ് ഇമാം ബഗ്‌വി(റ) ക്രമീകരിച്ചിരിക്കുന്നത്. പില്‍ക്കാലത്ത് നിരവധി പണ്ഡിതന്മാര് വ്യാഖ്യാനവും മറ്റുമായി മസ്വാബീഹിനെ സമ്പന്നമാക്കിയിട്ടുണ്ട്. ഖത്വീബു ത്വിബ്‌രിയുടെ മിശ്കാത്തുല് മസ്വാബീഹ് അക്കൂട്ടത്തില് പ്രധാനമാണ്). 5, അല്‍വാര് ഫീ ശമാഇലിന്നബിയ്യില് മുഖ്താര്. 6, അര്‍ബഈന് ഹദീസ്. 7, അല് ജംഉ ബൈന സ്സ്വഹീഹൈനി. 8, ശറഹുല് ജാമിഈ ലി തുര്‍മുദി (തുര്‍മുദിയുടെ വ്യാഖ്യാനം). 9, ശറഹുസ്സുന്ന. 10, ഫതാവല് ബഗ്‌വി. 11, അല് കിഫായ. 12, അല് മദ്ഖല് ഇലാ മസ്വാബീഹിസ്സുന്ന തുടങ്ങിയ കനപ്പെട്ട രചനകള് ഇമാം ബഗ്‌വി(റ)യുടേതായുണ്ട്.\nഹാഫിള് ദഹബി പറയുന്നു: വൃത്തിയിലും ശുദ്ധിയിലുമല്ലാതെ ഇമാം ബഗ്‌വി(റ) അധ്യാപനം നടത്താറുണ്ടായിരുന്നില്ല. വളരെ മിതമായ വേഷമായിരുന്നു സ്വീകരിച്ചിരുന്നത്. ഒരു വസ്ത്രവും ചെറിയൊരു തലപ്പാവും മാത്രം (സിയറു അഅ്‌ലാമിന്നുബല 441/19). ഇമാം സുബ്കി(റ) കുറിച്ചു: തഫ്‌സീര്, ഹദീസ്, ഫിഖ്ഹ് തുടങ്ങി എല്ലാ വിജ്ഞാന ലോകങ്ങളിലും പ്രഗല്‍ഭനായിരുന്നു ഇമാം ബഗ്‌വി(റ). ബഗ്ദാദില് അദ്ദേഹം വന്നിട്ടില്ല. അവിടെയായിരുന്നെങ്കില് ബഗ്ദാദ് ഒന്ന് കൂടി വിജ്ഞാന ഭൂമികയില് ശ്രദ്ധിക്കപ്പെടുമായിരുന്നു. എന്റെ പിതാവ് തഖ്‌യുദ്ദീന് സുബ്കി(റ) വലിയ ബഹുമാനമാണ് ഇമാം ബഗ്‌വി(റ)യില് കണ്ടിരുന്നത്. പ്രമാണ ഉദ്ധരണങ്ങള് മുഖേനെ ആശയത്തെ ഖണ്ഡിതമായി സമര്‍ത്ഥിക്കുന്നതില് ഇമാമിന്റെ അസാമാന്യ തയെ പിതാവ് പ്രത്യേകം പ്രശംസിക്കാറുണ്ടായിരുന്നു. പിതാവ് പറഞ്ഞു: ഇമാം ബഗ്‌വിയെ പോലെയുള്ളവര് വളരെ വിരളമാണ്. അദ്ദേഹം ഒരു വിഷയം സമര്‍ത്ഥിച്ചാല് മറ്റുള്ളവരേക്കാള് അതിനൊരു ശക്തിയും മൂര്‍ച്ചയുമുണ്ടായിരിക്കും. കുറഞ്ഞ വാക്കുകളിലാണ് വലിയ തത്ത്വങ്ങള് അദ്ദേഹം അവതരിപ്പിക്കുക. വലിയ ബുദ്ധിയുള്ളവര്‍ക്കേ അതിന് കഴിയൂ.\nഇബ്‌നു ഇമാദുല് ഹമ്പലി(റ): പ്രസിദ്ധനായ ഹദീസ് വിശാരദനും ഖുര്‍ആന് വ്യാഖ്യാതാവും നിരവധി ഗ്രന്ഥങ്ങളുടെ കര്‍ത്താവും ഖുറാസാനിന്റെ പണ്ഡിതനുമാണ് ഇമാം ബഗ്‌വി(റ).\nഇബ്‌നു ഖല്ലികാന്(റ): എല്ലാ വിജ്ഞാനശാഖകളിലും സാഗരസമാനനാണ് ഇമാം ബഗ്‌വി(റ). ഖുര്‍ആന് വ്യാഖ്യാനത്തിന് പുറമേ പ്രവാചക വചനങ്ങളിലെ പ്രയാസമേറിയ വിഷയങ്ങളില് ഇമാം നിര്‍വഹിച്ച ദൗത്യം ആശയങ്ങളില് വ്യക്തതയും കൃത്യതയും ഉണ്ടാവാന് സഹായകമായി. ഹദീസുകള് ഉദ്ധരിക്കുന്നതിലും അധ്യാപനം നടത്തുന്നതിലും വലിയ ആത്മനിര്‍വൃതി അദ്ദേഹം കണ്ടെത്തി. ഭൗതികമായ ഒരു താല്‍പര്യവും അദ്ദേഹത്തിനുണ്ടായിരുന്നില്ല. ഭാര്യയുടെ അനന്തര സ്വത്തില് നിന്നുള്ള വിഹിതം പോലും അദ്ദേഹം വേണ്ടെന്ന് വെച്ചു. പലപ്പോഴും ഉണക്ക റൊട്ടിയായിരുന്നു ഭക്ഷണം.\nഹാഫിളു ഇബ്‌നു കസീര്: എല്ലാ വിജ്ഞാന മേഖലകളിലേയും അതികായകനാണ് ഇമാം ബഗ്‌വി. തന്റെ കാലത്തെ പ്രഗല്‍ഭനായ പണ്ഡിതനും സൂക്ഷ്മജ്ഞാനിയും തഖ്‌വയും ഇബാദത്തും നിറഞ്ഞ വ്യക്തിയുമായിരുന്നു.\nഹാഫിളു സ്സുയൂഥി(റ): തഫ്‌സീര്, ഹദീസ്, ഫിഖ്ഹ് എന്നീ വിജ്ഞാനീയങ്ങളിലെ ഇമാമാണ് ഹാഫിള് ബഗ്‌വി.\nഅബൂബക്കറുബ്‌നു ഹിദായ(റ): സൂക്ഷ്മ ജീവിതത്തിനുടമയും പ്രപഞ്ച പരിത്യാഗിയും തഫ്‌സീര്, ഹദീസ്, ഫിഖ്ഹ്എന്നിവയിലെ ഇമാമുമാണ് ബഗ്‌വി(റ). വിജ്ഞാനലോകത്തെ നിരവധി പ്രമുഖര് ഇമാം ബഗ്‌വിയെക്കുറിച്ചും മഹാനവര്‍കളുടെ സേവനങ്ങളെ കുറിച്ചും സംസാരിക്കുന്നുണ്ട്.\nഎണ്‍പത് വര്‍ഷക്കാലമാണ് ഇമാം ജീവിച്ചത്. ധിഷണാപരമായ തന്റെ മേന്മകള് എന്നുമെന്നും നിലനില്‍ക്കുന്ന അമൂല്യ സമ്പത്താക്കി മാറ്റിയ ബഗ്‌വി(റ) ഹി: 516 ശവ്വാല് മാസത്തിലാണ് വഫാത്തായത്. തന്റെ ഗുരുവര്യര് ഖാളി ഹുസൈന്(റ) എന്നിവര്‍ക്കരികിലാണ് മഹാനവര്‍കളുടെ അന്ത്യവിശ്രമം.\n← Previous Story മുസ്‌ലിം ജനസംഖ്യ, ലവ് ജിഹാദ് ; സെന്‍കുമാര് സംഘപരിവാറിനു നിലമൊരുക്കുകയാണ്\nNext Story → ഹജ്ജ്: ബാധ്യതാനിർവഹണത്തിന്റെ രീതിശാസ്ത്രം


ഹൈടെക് സ്‌കൂളുകള് ജാഗ്രതൈ; കവര്‍ച്ചാസംഘങ്ങള് പുറത്തുണ്ട്\nMon Feb 18 2019 18:07:55 GMT+0530 (IST)\nപെരിന്തല്‍മണ്ണ: ഹൈടെക്ക് സ്‌കൂളുകള് ജാഗ്രത പാലിക്കണമെന്ന് പോലിസിന്റെ മുന്നറിയിപ്പ്. കംപ്യൂട്ടര് കവര്‍ച്ചാ സംഘങ്ങള് സജീവമായ സാഹചര്യത്തിലാണ് ജാഗ്രതാ നിര്‍ദേശം. ജില്ലയിലെ ആദ്യ കവര്‍ച്ച പെരിന്തല്‍മണ്ണയില് നടന്നു. പൂട്ടിയിട്ട സ്‌കൂളിന്റെ വാതില് തകര്‍ത്താണ് കംപ്യൂട്ടര് മോഷണം. നേരത്തെ കംപ്യൂട്ടര് മോഷണക്കേസുകളില് അകത്തായിരുന്ന സംഘങ്ങള് ശിക്ഷ കഴിഞ്ഞ് പുറത്തിറങ്ങിയിട്ടുണ്ട്. ഇക്കൂട്ടര് കംപ്യൂട്ടര് ഉപകരണങ്ങള് മാത്രം കവര്‍ച്ച നടത്തുന്നതില് വിദഗ്ധരാണെന്ന് പോലിസ് പറഞ്ഞു. സംസ്ഥാനത്ത് ഏറ്റവും കൂടുതല് കംപ്യൂട്ടര്‍വല്‍കരണം നടന്നത് മലപ്പുറം ജില്ലയിലാണ്. സര്‍ക്കാറിന്റെ പൊതുവിദ്യാഭ്യാസ ശാക്തീകരണത്തിന്റെ ഭാഗമായി ജനകീയ പങ്കാളിത്തത്തിലാണ് സ്‌കൂള് ക്ലാസ് മുറികള് ആധുനികവല്‍കരിച്ചത്. ഒരോ സ്‌കൂളിലും നൂറിലധികം കംപ്യൂട്ടറുകളും അനുബന്ധ വസ്തുകളുമാണ് നിലവിലുള്ളത്.\nവില കൂടിയ പ്രൊജക്ടറുകള്, ശബ്ദസംവിധാനങ്ങള്, പ്രിന്ററുകള്, ആധുനിക സൗകര്യങ്ങളുള്ള ലാപ്‌ടോപ്പുകള് ഉള്‍പ്പെടെ കോടികളുടെ വസ്തുവകകളാണ് സ്‌കൂളുകളിലുള്ളത്.\nപ്രധാനാധ്യാപകരുടെ നേതൃത്വത്തില് ക്ലാസ് മുറികള്‍ക്ക് സുരക്ഷാ സംവിധാനങ്ങള് ഒരുക്കണമെന്നാണ് നിര്‍ദേശം. പല സ്‌കൂളുകളിലും ഇതിന്റെ ഭാഗമായി നിരീക്ഷണ കാമറകളും രാത്രികാല കാവലും ഏര്‍പ്പെടുത്തിയിട്ടുണ്ട്. മോഷണസംഘത്തിന്റെ നീക്കങ്ങള് തടയിടാന് പോലിസ് രാത്രികാല പരിശോധന സജീവമാക്കണമെന്ന് രക്ഷിതാക്കള് ആവശ്യപ്പെട്ടിട്ടുണ്ട്.\nപെരിന്തല്‍മണ്ണ ഗവ.ഗേള്‍സ് ഹയര് സെക്കന്‍ഡറി സ്‌കൂളില് വാതിലിന്റെ പൂട്ട് തകര്‍ത്ത് കയറിയ മോഷ്ടാക്കള് ഓഫിസിനുള്ളിലെ ലാപ്‌ടോപ്പും മറ്റു അനുബന്ധ ഉപകരണങ്ങളും പണവുമാണ് കവര്‍ന്നത്. സ്‌കൂളിന്റെ പ്രധാന ബ്ലോക്കില് പ്രവര്‍ത്തിക്കുന്ന ഓഫിസില് ഉപയോഗത്തിലിരുന്ന ലാപ്‌ടോപ്പും പെയ്ന് ആന്റ് പാലിയേറ്റിവിലേക്കുവേണ്ടി വിദ്യാര്‍ഥികളില് നിന്നു സ്വരൂപിച്ച പണമടങ്ങിയ ബോക്‌സുമാണ് അപഹരിച്ചത്. ഇന്നലെ പുലര്‍ച്ചയോടെയാണ് മോഷണമെന്നാണ് കരുതുന്നത്. രാവിലെ സ്‌കൂളിലെത്തിയ അധ്യാപകരാണ് മോഷണം നടന്നതായി കണ്ടത്.\nപ്രിന്‍സിപ്പല് വിവരമറിയിച്ചതിനെ തുടര്‍ന്ന് പെരിന്തല്‍മണ്ണ പോലിസ് സ്ഥലത്തെത്തി പ്രാഥമിക പരിശോധനകള് നടത്തി. കേസെടുത്ത് അന്വേഷണം ആരംഭിച്ചിട്ടുണ്ട്. ഈയിടെ കവര്‍ച്ചാകേസില് ജയില്‍ശിക്ഷ കഴിഞ്ഞ് പുറത്തിറങ്ങിയ രണ്ടുപേരെ സംശയിക്കുന്നതായി പോലിസ് പറഞ്ഞു. മുമ്പ് പലതവണ കംപ്യുട്ടര് അനുബന്ധ ഉപകരണങ്ങള് മോഷ്ടിച്ച കേസുകളില് ജയില്‍ശിക്ഷ അനുഭവിച്ചവരാണിവരെന്നും പ്രതികള്‍ക്കായി അന്വേഷണം ഊര്‍ജിതമാക്കുമെന്നും പോലിസ് അറിയിച്ചു.